
Gyvenimo pagrindai. 
Trisdešimt du apmąstymai apie svarbiuosius pasaulė- 
žiūros ir dvasios gyvenimo dalykus. 


PRAKALBA. 


Situose apmąstymuose svarstomi tie dalykai, kuriuos la- 
biausiai reikia žinoti, norint sutvarkyti savo dvasios gyvenimą. 
Rašinys skirtas pasaulio žmonėms inteligentams. Jie gali šven- 
tadieniais, nuėję į Bažnyčią, klausydami Mišių, atlikti vieną ap- 
mąstymą, arba nors vieną jo dalį. (Tų dalių yra 75). Gali tą pat 
padaryti ir namieje, niekeno netrukdomi. Mūsų laikais yra įpro- 
čio laikyti rekolekcijas. Jas laiko kunigai, vienuoliai, mokiniai, 
mokytojai. Naudinga rekolekcijos laikyti ir inteligentams apskri- 
tai. Pasigaunant šituo rašinėlių gana lengva pačiam šau vienam 
atlaikyti be niekeno pagalbos pilnas aštuonių dienų rekolekci- 
jas, atliekant kasdien po keturis apmąstymus. Tokios rekolek- 
cijos, atlikus per jas išpažintį iš ilgesnio laiko, išeitų neblogės- 
nės už aštundienes vienuolių rekolekcijas ir padarytų sielai 
pilną naudą. Jos patartinos inteligentams baigusiems mokslą, 
bet dar neapsirinkusiems savo gyvenimo krypties. 

Kiekvienas apmąstymas šiame rašinyje laikosi paprastojo 
šablono. Pradžioje yra dvi įžangos pažymėtos arabų skaitme- 
nimis: pirmutinė duoda ištrauką iš Šv. Rašto apie tą dalyką, ku- 
tis reikia svarstyti, antroji yra malda, prašanti antgamtinės Dievo 
malonės pradedamam dvasios darbui. 

Po įžangų eina lotyniškais skaitmenimis žymėti punktai 
nemažiau dviejų, nedaugiau trijų. Į punktus apmąstymai suskir- 
styti ne vien dėl turinio, bet ir dėl to, kad, neturint laiko svar- 
styti ištisą apmąstymą, galima būtų pasitenkinti vienu jo punktu. 
Rekolekcijose tas netinka, bet atskiriems mąstymams patogu, 
Kiekvieno punkto atskiros mintys sužymėtos abėcėlės raidėmis 
ir paskutinės raidės turinyje vis yra malda. Geriausia yra, pra- 
dėjus mąstyti, perskaityti susyk visas vieno punkto mintis, pas- 
kui jas atmintinai perdirbti savotiškai, darant savo protines iš- 
vadas, prisimenant savo žinomus faktus, arba girdėtąsias apie 
tą patį dalyką iš kitų žmonių mintis. Prie to permintijimo bū- 
tinai reikia sukelti savo širdies geruosius jausmus ir suju-- 
dinti savo valią geriems pasiketinimams. Šitas proto, atminties, 
jausmų K valios darbas sudaro pačią apmąstymų esmę. Jų 
nauda daugiausiai pareina nuo to, kaip tas asmeninis darbas 
atliktas. Raidės prie atskirų minčių punktuose pridėtos tam, kad, 
išsiblaškymui pasitaikius, nereikėtų visą punktą skaityti, kad už- 
tektų permesti akimis tik užmirštąją raidę. 

Skyrium nuo punktų yra „užbaiga“. Joje daugiausiai kvie- 
čiama dirstelėti į save, kaip savo sąžinės dalykai stovi svarsty- 


Su čgesa 


tuoju žvilgsniu. Tąja proga, gera yra trumpai pakartoti atlikta- 
sis dvasios darbas ir padaryti atatinkamas pasiketinimas. Kai 
kurie šitą užbaigą prisimena kelioms valandoms praėjus po ap- 
mąstymo ir tada jiems apmąstymas būva naudingiausias. 

Visas šitų apmąstymų tinklas suskirstytas į keturias ne- 
lygias dalis. Pirmąją dalį galime pavadinti pagrindų pagrindais. 
Ji apima pačias pagrindines pasaulėžiūros tiesas. Antroji dalis yra 
savęs pažinimas ir kreipia domę į tą, ko žmogaus dvasioje yra 
ir ko trūksta. Trečioji dalis kalba apie V. Jėzų: žmogaus idealą, 
amžinosios tiesos Mokytoją ir pasaulio Atpirkėją. Pagaliau ket- 
virtoji apima Jėzaus mokytinių organizaciją šiame pasaulyje ir 
paskutiniuosius amžinojo gyvenimo dalykus. Ta yra dangaus 
karalystė abiem prasmėm, būtent, šiąja laikinąja prasme, kuomet 
ta karalystė vadinasi Bažnyčia, ir amžinąja prasme — galutinos 
laimės įgijimu pas Dievą. Tas skyrius pavadintas „Tarnyba ir 
Laimė“ dėlto, kad, esant Bažnyčioje, tarnaujama visuomenei ir 
Dievui. Tuo tarnavimu pareiškiama Dievui meilę ir pelnoma am- 
žinoji savo asmens laimė. 


Pagrindų pagrindai. 


Gyvenimo pagrindais pavadinti visi šie apmąs tymai dėl to, 
kad jie gvildena svarbiąsias krikščionių pasaulėžiūros tiesas, 
Iš pradžių eina bendrieji ir pagrindiniai buities klausimai. Reli- 
gija būtų tik žaislas, jei ji neturėtų atsakymo į tuos klausimus. 

Šis skyrius apima tiktai keturis apmąstymus. Apmąstyme 
„Didieji skirtumai“, pajudintas skirtumas tarp būti ir nebūti, 
tarp gero ir blogo, tarp žmogaus ir gyvulio. Toliau seka du 
apmąstymai apie tikslą. Vienas gvildena tikslo reikšmę daiktų 
vertei, o antras paties žmogaus tikslą. Ketvirtas jungiasi su 
trimis pirmais. Jis pavadintas „Dievas ir žmogus“, nes svarsto 
žmogaus prilyginimą Dievui, Kuris yra mūsų tikslas ir mūsų 
gyvybės, visokio gėrio ir visos buities amžinas šaltinis. 

Šitie keturi apmąstymai turi paskatinti žmogų pažvelgti į 
ave. Jie yra pagrindas antrajai apmąstymų daliai. 

1. Didieji skirtumai. 

1. „Kas pažino Viešpaties mintį? arba kas bu- 
vo jo patarėjas? Arbakas davė Jam pirmas, kad 
tam būtų atsilyginta? Nes iš Jo, per Jį ir Jame 
yravisaą; Jam garbė per amžius Amen“ (Rom. 1I, 
34—36), 

2. Viešpalie, suteik man malonės, kad neklaidingai atskir- 
čiau blogą nuo gero, nes daug nelaimių yra kilę dėl to, kad 


gerą žmonės vadindavo blogu, o blogą — geru; kad vengė 
gero ir ieškojo blogo. , 


I. Būti ir nebūti. 

a) Zmogaus protas aiškiai mato skirtumą tarp būti ir ne- 
būti, beė ir protą galima tyčia ir netyčia susilpninti, Netyčia jį 
susilpnina girtuokliaudami, paleistuvaudami ir kitaip geidūliams 
vergaudami. Tyčia susilpnina išmintį, pasirinkdami tas filosofų 
pažiūras, kurios beveik neskiria tiesos nuo netiesos, neigia skir- 


tumą tarp gero ir blogo, kėsinasi paneigti skirtumą tarp būti 
ir nebūti. 

b) Mados galybė gali priversti moteris žiemos metu dė- 
vėti rūbus kenksmingus sveikatai. Ta pati galybė priverčia jau- 
nuomenę pasigauti skambančių, neseniai pramanytų klaidų pa- 
saulėžiūros srityje. Kartais ir seni žmonės taip pat aklai grie- 
biasi tuščių naujų klaidingų mokslų. 

c) Skirtumas tarp buities ir nebuities turi daug gilaus turi- 
nio, tik reikia į jį įsigilinti. Imk žvaigždes, planetas ir visa, kas 
sudaro astronominį pasaulį su jo mineralais, augalais, gyvuliais, 
žmonėmis. Visa tai yra buitis. Palygink ją su tuščiomis, be ribų 
ir be turinio erdvėmis. Taip suprasi skirtumą tarp buities ir ne- 
buities. 

d) Gyvybė yra buitis, mirtis yra nebuitis. Įsižiūrėk į jie- 
dvi ir palygink žydintį jaunikaitį su baigiančiu pūti lavonu, tada 
pajusi skirtumą tarp buities ir nebuities, vienoje siauroje sri- 
tyje. Suderink, ką pajutai, su tuo, ką esi supratęs, tai bus žing- 
snis artyn prie išminties. 

e) Ta didžioji ir gražioji gamtos buitis, kurią ką tik svar- 
stei, yra tiktai laikinė. li yra kilus iš kitos Amžinos ir Neribo- 
tos Buities, iš Dievo. Jam nėra tuščių erdvių, nes Jis yra visur 
ir visur yra Jo pilna. Nebuvo nė laikų be Jo, nes Jis yra Am- 
žinoji ir Pilnoji Buitis. Kaip tamsios planetos nepilnai atšviečia 
saulės spindulius, taip iš gamtos negalima pilnai suprasti Bui- 
ties Viešpaties Dievo šviesą. 

f) Kreipkime į Jį savo širdis, kaip geležies gabalėliai į 
magnetą, kaip visi kūnai į gravitacijos centrą, kaip vaikai į my- 
limąjį Tėvą. Jo Buities pilnybė papildys mūs buities trūkumus, 
bet reikia, kad mes tų trūkumų nemylėtume, o mylėtume savo 
Amžinąjį Tėvą, savo buities Šaltinį, ir kad Ji pažintume. Nėr 
geresnio troškimo už norą pažinti Dievą! 


II. Gera ir bloga. 


a) Šaltis yra šilimos stoka, tamsa yra šviesos nebuitis, 
liga yra sveikatos išnykimas. Lengva dauginti pavyzdžius ro- 
dančius, kad buitis yra gera, o nebuitis bloga. 

b) Gerumas ir blogumas pasireiškia kūnų srityje, doros 
daiktuose arba elgesiuose ir pažinime. Skausmas yra gyvų kū- 
„nų blogumas, melas, žmogžudystė, priespauda yra elgesio blo- 
gumas; klaida yra pažinimo blogumas. 

c) Jokio žmogaus protas negali apimti viso buvusio ir 
esančio žmonėse skausmo. Jo dydį galima pažinti iš stambe- 
nių pavyzdžių. Nojaus laikais beveik visi žmonės prigėrė; mūsų 
laikais 1914-1018 m. karas civilizuotąjį pasaulį pragaru pavertė. 
1923 m. Japonijoje žemei drebant didmiesčių trobos sugriuvo 
ir šimtai tūkstančių žmonių žuvo. 

d) Netikėtina, bet tiesa, kad žmonių skausmai yra kilę iš jų 
valios. Aišku, kad karą sukėlė žmonių valia ir jos kūdikis — 
klaida. Nebūtų prigėręs mė vienas žmogus didžiajame Nojaus 


“ tvane, jei visi būtų buvę įpratę klausyti Dievo, kaip Jo klausė 

Nojus. Jie žuvo dėl to, kad tyčiojosi iš Nojaus žodžių, skel- 
busių Dievo apreiškimą apie būsimą tvaną. Jei visa žmonių 
giminė būtų klausiusi Dievo apreikštos tiesos mylėti artimą, 
kaipo save, tai jau būtų įvykusi viena viso pasaulio bendruo- 
menė, o jos valdyba suskirstytų žmonėms gyventi saugiąsias 
žemės vietas, palikdama kitiems naudingiems tikslams žemės 
drebėjimų sritis. 

e) Valios sugedimas traukia žmones į nedorybę ir jų pro- 
tus į klaidas. Iš nedorybių ir klaidos gema jųdviejų kūdikis — 
skausmas, kurs užauga perdaug didelis ir greit veisiasi. „Nu- 
nokusi nuodėmė gimdo mirtį“, rašo šv. Jokūbas (1,15). 

t) Viešpatie! Tu esi amžinoji Buitis ir nėra Tavyje nei trū- 
kumų, nei klaidos, nei blogybės. Į Tave krypsta, Tavęs trokšta 
mano valia visomis įėgomis; sustiprink tą mano troškimą, Tėve 
Amžinasis, pakelk mane arčiau prie Savęs! 


III. Žmogus ir gyvulys. 


a) Naudingi yra akmens, naugės ir kiti negyvieji gamtos 
daiktai. Geresnės už juos žaliuojančios gyvų augalų pievos ir 
miškai. Dar aukščiau stovi žuvys, paukščiai ir gyvuliai. 

b) Gero žmogaus nesugedusi širdis neniekina negyvosios 
nei gyvosios gamtos, bet tiktai žmogus teturi galios kelti kul- 
tūrą, išradimais viešpatauti gamtos jėgomis, pagerinti pačią gam- 
tą, tiesdamas tiltus per kalnų plyšius ir upes, mažindamas šiau- 
rės šalčius sandariose trobose, gerindamas gyvulių ir augalų 
rūšis. Kas žemiau žmogaus, tas vergauja gamtai, bet žmogus 
nėra jos vergas. 

c). Geologinių klodų eilės tylėdamos kalba, kad gamta iš 
menkos pradžios ėjo į tobulesnę ateitį: evoliucijos teorija tapo 
dogma tikintiems ir netikintiems. Pasiklausk savęs, žmogau, 
ar tu eini ta pačia kryptim ir sieki tobulybės, ar bandai smukti 
žemyn, tapdamas gyvulių ir gamtos vergu? Tsip, tu gali vergauti 
gamtai, bet tiktai laužydamas pagrindinį jos dėsnį. 

d) Ką labiau mėgsti, kas tau geriau tinka: tvartas ar baž- 
nyčia? Bažnyčia primena tau uždavinį kilti aukštyn. Tvartas 
su savo mėšlais nesukels tavyje, neprimins tau kilnių uždavinių. 
Jei tau daugiau niekas nerūpi tiktai misti ir veistis, tai tvartas 
tau tinka labiau už bažnyčią. 

e) Gal pyksti už tokią kalbą? Ji įžeidžia tavyje tai, ko nė 
pats savyje nematai ir neužčiuopi. Tu turi sielą, kuri neleidžia 
tau ks tvartu. Neužmiršk tos sielos! 

f) Viešpatie Dieve! Nerimsta mano širdis, kol negauna 
pasilsėti Tavyje. Mano veidas ne į žemę palenktas, bet krypsta 
aukštyn, į viršų drauge su kilniais troškimais. Aš noriu juos 
stiprinti savyje. Tu sutverdamas gamtą įdiegei jai pirmyneigos 
dėsnį. Ir aš branginu jį. Nenuskinsiu jo ir neleisiu jam nu- 
džiūti, o iš Tavęs, Geriausias Tėve, laukiu pagalbos šitam sa- 


maž 


vo pasiryžimui įvykinti. Tikiuosi, kad padėsi man eiti tobuly- * 
bės taku vis aukštyn ir geryn, 

Pabaiga. Pažvel< į savo sąžinę, kaip dažnai atsitrauk- 
davai nuo pirmyneigos dėsnio, ir pasižadėk pats sau, kad dau- 
giau taip nebus. Nei šiandie nei vėliau neužmiršk didžiųjų iš- 
minties skirtumų. Apmąstymo pradžioje pakartok „šv. Povilo 
žodžius, ypač jų pabaigą: iš Jo, per Jį ir Jame yra visa. 


2. Daiktų vertybė ir jų tikslas. 


1. Pridėjau mokslo prieto,kas į tikslą veda, 
kad duočiau šitą knygą norintiems domėtis ir 
išmokti, kaip reikia tvarkyti elgesį (Eccli. prolog.). 

2. Viešpatie, aš noriu domėtis savo elgesio tvarkingumu 
ir suprasti tikslo reikšmę žmogaus gyvenime. Kaip visiems savo 
dvasios reikalams, taip ir šitam meldžiu: teikis padėti, Geriau- 
siasis, Amžinasis Tėve! 


L Tikslo esmė. 


a) Priežastys gimdo pasekmes, pasekmės vėl tampa prie- 
žastimis kitoms pasekmėms. Žmogaus mintis pralenkia įvykių 
eigą ir iš priežasties įspėja būsimą jos pasekmę. Dažnai žmo- 
gus taip sustato priežastis, kad iš jų pasidarytų jam tinkama 
pasekmė. Didesnė negu žmogaus Išmintis sukūrė pasaulį ir 
sudarė, kad esantieji jame daiktai, būdami senesni už save prie- 
žasčių pasekmėmis, gamintų jaunesnes už save pasekmes sulig 
Kūrėjo Išmintimi. Taip kiekvienas daiktas gamtoj yra pasekmė 
ir priežastis. Vienos buities, kaip priežasties, gaminamieji pada- 
darai tarnauja kitai buičiai. Dažnai pati gaminančioji buitis 
savo turiniu pereina į kitą. Pav., žolė, sutraukusi iš žemės į 
save syvus ir juos patobulinusi, pati tampa gyvulio maistu. 
Tokiu būdu visi žolės veiksmai ir visas jos turinys sueina į 
gyvulį. Taip, be abejo, sudarė gamtos Kūrėjas. Jo mintyje 
gyvulys buvo žolės tikslas. 

b) Žmogus iš medžio piauna lentas, jas sukala ir pritaiko 
pastatytam namui, kad iš tų lentų būtų atidaromos ir uždaro- 
mos trobos durys. Troba, žmogaus mintyje, yra durų tikslas. 
Taip pat siuvimas yra adatos tikslas; kirtimas — kirvio tikslas, 
mokslas —- dažniausiai knygos tikslas. 

c) Nors beveik nieko nedarome, kol neturime tiksio, ta- 
čiau senovėje žmonės neturėdavo atskiro tikslo sąvokos. Se- 
nose kalbose nėra nė tam tikro žodžio tikslo sąvokai išreikšti. 
Bet ir senovėj žmonės žinodavo ir sakydavo, kad dantys yra 
duonai valgyti, dalgis šienui piauti ir tt. Taigi, ir jie tikslą pa- 
žindavo, tik nesižinodavo jį žiną. 

d) Gamtoje tikslas taip plačiai viešpatauja, jog sunku joje 
surasti netikslingų daiktų. Teisininkai iš tikslo suseka nusikal- 
tėlius, istorikas pagal tikslus suranda. įvykių priežastis. 


Žemiir as 


e) Amžinoji. Išmintie! Tu viską planingai ir su saiku gam- 
toje sutvarkei. Neleisk ir man niekad nusidėti Išminčiai aklu 
Jos veiksmų neigimu, 


Il. Daiktų vertybė pareina nuo jų tikslo. 


- a) Neturi vertės kirvis taip atšipęs, kad su juo jau nebe- 
galima kirsti. Taip pat be vertės yra prakiuręs puodas, kuria- 
me nieko negalima virti, nulūžusi adata, netinkanti, siūti, sugriu- 
vęs namas, kuriame negalima gyventi. 


"b) Tiesa, ne vienas tikslas, bet ir medžiaga, iš kurios daik- 
tas padarytas, turi reikšmės vertybei nustatyti, tačiau ir tikslas 
turi*daug reikšmės. Sena medinė bažnytėlė yra daug geresnė 
už naują marmurais ir veidrodžiais spindinčią paauksuotą kar- 
čiamą dėl to, kad bažnyčios tikslas yra Dievo garbė, o karčia- 
mos tikslas žmonių nedora linksmybė. 


€) Iš tos pačios medžiagos, sakysim, iš sidabro vienodai 
gerai iškalti, net ir vienodo svorio, pinigai, kryžius ir kielikas, 
yra ne vienokios vertės. Sidabrinis kryžius geresnis už sidabro 
pinigą dėl to, kad kryžiaus tikslas yra aukštesnis. Kieliko tikslas 
arčiau prie Dievo ir už kryžiaus ženklą, todėl kielikas yra ver- 
čiausias iš visų trijų minėtų sidabrinių daiktų. Juo aukštesnis 
ir brangesnis daiktas, juo skaudesnis jo sugedimas, kai jis pa- 
liauja savo tikslui tarnavęs. Mažas nuostolis iš sulūžusios 
adatos, didelė nelaimė — trobos sugriuvimas Žmogus yra auk- 
štesnis už pasaulio negyvuosius daiktus, už augalus (ir už gy- 
vulius, dėl to, žmogui netinkant savo tikslui, pasidaro blogybė 
didesnė ir už trobos sugriuvimą. 


e) Deja, atsitinka ir taip, kad žmogus tampa blogesnis už 
žvėrį ir daugiau padaro žalos. Teisinga yra sena patarlė: „Ge- 
rojo sugedimas — blogiausius“, 


f) Viešpatie, aš noriu būti geras, nesugedęs. Savo verty- 
be aš rūpinuos ne dėl tuščio pasigėrėjimo savim, bet kad Tavo 
sutvertos buities visatoje atlikčiau savo uždavinį, prisidėčiau 
prie bendros gerovės ir neardyčiau tos gražiausios tvarkos, ku- 
Tią Tu įdiegei šiam pasauliui. Ačiū Tau, Geriausiasis Tėve, kad 
ir man davei protą, kuriuo galiu suprasti savo tikslą. Ačiū, 
kad davei galimybės ir man savo darbu prisidėti prie tos tvar- 
kos palaikymo. "Tvirtai stengiuosi ieškoti savo tikslo, ir Tu 
man padėsi jį surasti, suradus įvykinti. 2 


Pabaiga. Dažnai rūpinausi sužinoti ir sužinodavau, kam 
kokie daiktai yra, tik savo tikslu retai tesidomėjau. Tačiau niė- 
kas nėra man artimesnis už mane, todėl rūpinsiuos greičiau ir 
geriau pažint savo tikslą, nes taip geriau pažinsiu save ir pri- 
siartinsiu prie Dievo. 


SMS 


3. Mano tikslas. 


1. „Viešpatie, duok man pažint mano tikslą... 
kad patirčiau ko man trūksta“, (Ps. 38, 5). Jeigu Tu 
Viešpatie, nesaugotum miesto, veltui budėtų jo sargai; jei Tu 
nestatytum namo, tuščiai nueitų statytojų pastangos. Juo Ia- 
biau man nepasisektų pažinti mano vertybės pagrindą, jei Tavo 
išminties šviesa man nežibėtų. . 

2. Daiktų tikslas galima sužinoti šiais būdais: a) iš jų pri- 
gimties įspėti, kas jie yra ir b) paklausti tą, kuris yra juos pa- 
daręs. Abiem tais būdais rūpinsiuos patirti savo tikslą. Padėk 
man, Viešpatie! 

Ž I. Žmogaus prigimtis ir jo tikslas. 

1. Kiekvienas tikslas būva aukštesnis už jam skirtąjį daiktą. 
Troba aukštesnė už duris, mokslas — už knygą, žmogus — už 
savo turtą. Čia kalbama ne apie tai, kas mastu matuojama, bet 
apie vertės aukštybę. Yra sąryšis tarp tikslo ir tarp pasaulio pa- 
linkimo tobulėti. 

b) Žmogus yra aukščiausias padaras kūnų gamtoje, todėl 
žmogaus tikslo reikia ieškoti aukščiau už kūniškos gamtos. 

c) Gamtos daiktai nerimsta be tikslo ir nurimsta savo tik- 
slą pasiekę. Net ir negyvas sienojus tol juda ant rentinio, ko 
statytojas padeda jį į skirtąją vietą, kuriai sienojus tinka, Len- 
gva rasti ir daugiau pavyzdžių. 

d) Žmogus yra stiprus laimės troškimas, kurio nepasotina 
jokios pasaulio gėrybės. Vieni bando pasisotinti pataikaudami 
kūno geiduliams valgiu, gėrimu, ištižimu. Bet apsirijimas gimdo 
ligas, neturtą ir negarbingą mirtį, o paleistuvystė veda į neap- 
sakomus skausmus. Kiti savo laimės troškimą bando numaldyti 
turtais, bet virtę šykštuoliais ne kartą miršta badu pas aukso 
dėžes, nepasisotinę pinigais. Pagaliau garbė taip pat nepasotina 
žmonių įgimto laimės troškimo. Buvo daug didelių pavyzdžių. 
Napoleonas I iš neturtingo bajoro šeimos iškilo į Prancūzijos 
karalių sostą, bet tuo nepasisotino ir, sukiršinęs visą pasaulį, 
žuvo, norėdamas tapti valdovu. 

e) Savo įgimtą laimės troškimą pasotino tie, kurie jos ieš- 
kojo Dievuje. Akmenimis mušamas Steponas buvo linksmas, nes 
jaunas mirdamas už Kristų, greitai pateko pas Dievą, Kurį my- 
lėjo labiau negu šykštuoliai pinigus, negu Nąpoleonas viešpa- 
tavimą. Didžiojo genijaus Augustino širdis buvo nerami be 
Dievo ir tik Jame ramybę rado. Sv. Bernardas iš Clairevaux, 
šv. Teresė XVI šimtmety patyrė ramybės ir laimės šiame pa- 
sauly, nes savo didį troškimą sotino Dievu. 

f) Dievas tad yra žmogaus tikslas. Jo begalinė tobulybė 
pasotina didžiausius žmogaus širdies troškimus, Dievas yra aukš- 
tesnis už visus sutvėrimus, taigi Jis yra mano tikslas, š 

g) Ačiū, Tau, Viešpatie, kad Save skyrei man tikslu, Taip 
darydamas ir mane pakėlei aukščiau gamtos kūnų ir pavadinai 

mane iš jos pakilti iki Tavęs. Didi yra pasaulio pažanga, bet 
tik Tu esi amžina jos viršūnė, kaip ir jos buities bei jėgų šal- 
tinis. Kaip aš laimingas, kad Tavo gerumas skyrė man vietą. 
taip arti Tavęs! be 


Il. Dievas sakyte pasakė, kad Jis yra mūsų tikslas. 


a) Kalvėje vaikas žiūrėdamas į įkaitintą geležį, dažnai, nesu- 
geba įspėti, kokiam tikslui bus kalvės padaras. Nors mes daž- 
nai mėgstame girtis savo proto galybe, tačiau dar dežniau abe- 
jojame apie jo sugebėjimą susekti tiesą, kada jis mus priveda 
prie Dievo. Taigi ir dabar klauskime Dievą, kokį tikslą Jis mums 
skyrė, suteikdamas buitį? 

b) Katekizme jau buvo tas klausimas išspręstas, ir kate- 
kizmas mums mažiems atsakė, jog esame žemėje tam, kad Dievą 
pažiniume, Jį mylėtume ir jam tarnaudami įgytume amžiną laimę. 
Katekizme būta daugiau išminties, negu mes galėjome iš jo pa- 
sisemti, kai mokėmės iš jo, o paskui mes jo neskaitėme. Da- 
bar jau suprantame, kad Dievas yra mūsų tikslas, kad Jį pasie- 
kiame pažinimu ir meile, kad to pasiekimo vaisius yra laimės 
pilnybė. 

c) Katekizmas mums davė Senojo ir Naujojo Įstatymo ap- 
reikštųjų tiesų santvarką. Senasis Apreiškimas buvo mums sa- 
kęs „Aš esmi Viešpats tavo Dievas... neturėsi sve- 
timų dievų“. Naujojo Apreiškimo davėjas V. Jėzus buvo pri- 
dėjęs: „Atėjau, kad gyvybę turėtų ir gausiau tu- 
rėtų“. (Jon. 10, 10). Skaitykim Evangelijas, tai ir įsitikinsim, kad 
amžinoji gyvybė ir amžinoji laimė tas pats žmogaus tikslo pa- 
siekimas Dievuje. 

d) Belieka atidžiau įsižiūrėti į priemones mūsų tikslui — 
Dievui pasiekti. Pirmoji priemonė yra: Jį pažinti. Jis yra didis, 
o mūs protas mažas, bet Jisai tapo žmogum ir vadinosi Jėzumi 
Kristumi, kad būtų visais atžvilgiais tinkamas objektas mūsų 
pažinimo jėgoms. 

e) Lengva Jį mylėti, nes Jis pirmiau mus mylėjo ir kentėjo 
už mūs. Jo širdies dvasinė liepsna įkaitino apaštalus, kankinius 
ir milijonus dvasios milžinų, kuriuos vadiname šventaisiais. Ir 
aš savo širdį nuo tos liepsnos galiu izoliuoti tik savo nuodė- 
mėmis. Bet aš dar tiek nenusmukau, kad sąmoningai žinoda- 
mas ir norėdamas vartočiau tą izoliaciją. ? 

f) Viešpatie, man gaila, kad nuodėmėmis aš nutolau nuo. 
Tavęs, aptemdžiau savo tikslo pažinimą, sumažinau savo vertybę, 
pasidariau nenaudėlis didžioje ir gražioje buities visatoje, kurią 
Tu, Mylimiausias Tėvė, iš Savo neribotos begalybės pakvietei 
hūti, Suprantu reikalą pasitaisyti ir pasitaisysiu, būti harmoninga 
visatos dalimi ir., būsiu. Tik apsaugok mane nuo mano nepa- 
stovumo silpnybės. 

Pabaiga. Kritinga savo pereitojo gyvenimo peržvalga: 
10 bandyti sužinoti; kiek ir kaip buvo nukrypta nuo tikslo, 

20 kaip giliai širdyje jau įsigalėjo įprotis laimės ieškoti klaidin- 
gais keliais: kūnui pataikaujant, per daug pinigą branginant, be- 
sotiškai garbės trokštant, 


4. Dievas ir žmogus. 


1. Dievo rūstybėapsireiškia iš dangaus kiek: 
vienoje bedievystėje ir neteisybėje tų žmonių, 
kurie Dievo tiesą laiko neteisybėje. Kas žinoma 
apie Dievą, juk yra juose apreikšta, nes Dievas 
jiems apreiškė. Nes kas jame neregima, jo amži- 
noji galybė ir dievystė, tai nuo pat pasaulio įkū- 
rimo galima matyti proto šviesa iš padarytųjų 
daiktų, taip kad jie neišteisinami. Nes pažinę 
Dievą, įienegarbino Jo kaip Dievo ir nedėkojo, 
savo mintyse pasidarė tušti, ir neišmintinga jų 
širdis aptemo. Tardamies esą išmintingi, pasi- 
darė paiki. Jie pamainė nemirtingojo Dievo gar- 
bę mirtingo žmogaus net paukščių keturkojų ir 
slankiojančių gyvių paveikslo panašumu. (Rom. 
1, 18—23). d 

2. Tartum matau Šv. Povilą apaštalą tarp išlavintųjų ano 
laiko stabmeldžių ir, tartum, girdžiu karštus, kupinus gilaus ti- 
kėjimo jo žodžius, kuriais kritikuoja savo vienmetę politeistinę 
graikų ir Rymo inteligentiją. 

8. Man rėikia eiti su Apaštalu arba su netikinčiais, nes 
negalima svyruoti tarp tiesos ir klaidos, o klaida būva dažnai 
tokia lengva ir tokia saldi! Viešpatie, apsaugok mano širdį nuo 
aptemimo, kad nepriskirčiau tiesos prie neteisybės, kad nepasi- 
duočiau tuščiam išdidumui, kurs su mielu noru lenkiasi prieš 
stabą ir atkakliai šiaušiasi prieš Dangiškąjį Tėvą. Uždek mano 
širdy tiesos, dorybės ir Dievo meilės ugnį. Noriu Tave pažinti, 
Tave mylėti ir tą meilę veiksmais pareikšti, nes jaučiu, kad tais 
trims būdais žmogus gerai sutvarko savo santykius su Tavim 
Dieve! 

I. Dievo pažinimas. 


a) Tarp žmonių manančių, kad jau viską žino apie Dievą, 
ir tarp neigiančių pasaulio Kūrėjo esimą, stojo agnostikai sa- 
kydami nežiną, ar Dievas yra ar ne. Jiems rodėsi, kad stodami 
į vidų tarp kraštutinių pažiūrų jie pataikys apsistoti tiesoje. Bet 
jie į tiesą nepataikė. 

b) Dievas daug praneša pro suivėrimo išmintį, todėl nė 
jsks sutvertas protas negali išsemti viso, kas yra žinotina apie 
Dievą. Kaip saulės šviesos negalima tiksliai išreikšti tapyboje, 
taip negalima Dievo esmės sutalpinti žmogaus galvoje. Tik tiek 
tiesos tėra agnosticizme. 

c) Negalime ilgai žiūrėti į saulę, nes akių netektume, bet 
saulės esimą neigti perdaug drąsu. Ne be pagrindo šv. Povilas 
anais laikais peikė tuos, kurie nepripažįsta Dievo esimo, 

d) Gamtos garbinimas yra senas įprotis. Jis nepeiktinas- 
nors iš jo išdygo politeizmo klaida. Ugnį, dausą ar suju- 
dusį orą, ar žvaigždžių sukinėjimąsi, ar vandenų 
didybę, ar saulę, ar mėnulį mintijo esant žemės 
rutulio valdovais. Besigėrėdami jų išvaizdos 
gražumu manė juos esant dievais. (Išminties Knyga 
13, 3). Mažas žmogaus protas nepajėgė susidaryti pakankamai 
didelės Dievo sąvokos. Senovės gamtininkams-galvočiams ro- 
dėsi ta sąvoka pakankamai didelė, kad ji buvo lygi saulei, žvaigž- 
dėms, žaibams, jūroms ar kitiems tokiems kūnams. 

e) Šv. Raštas kvietė išminčius neapsistoti prie didžiausių 
gamtos padarų; „Težinai, kiek gražesnis už juos yra 
jų Viešpats, nes Grožybės Gimdytojas visa tai 
pastatė. Jeigu stebėjosi jų veiksmais ir jėga, iš 
to reikėjo suprasti, kaip galingesnis už juos yra 
Tas, Kuris tuos daiktus padarė. (Ten pat 13, 45). Tir- 
kime gamtą ir grožėkimės ja, bet iš pasekmės pažinkime Prie- 
žastį, atsimindami, kad Pasekmėje negali būti nieko daugiau, 
kaip priežastyje, ir kad, toli gražu, ne visada pasekmė išsemia 
visą savo priežastį. Taigi Dievuje gali būti daug daugiau jėgos 
didumo ir grožybės, negu visoje gamtoje. 

f) 18-tosios psalmės autorius-poetas buvo protingas gam- 
tininkas, nes jis rašė: Dangus skelbia Dievo garbę, 
ir aukštybės moko apie Jo rankų darbus“ /. Daug 
Dievo savybių galim pažinti iš Jo sutvertosios gamtos. Tai yra 
didžioji knyga, iš kurios galime pažinti savo buities šaltinį, sa- 
vo gyvenimo tikslą, savo dangiškąjį Tėvą. 

g) Kitas pažinimo šaltinis yra paties Dievo apreiškimas. 
Kaip Tėvas vaikams, Dievas apsireikšdavo Adomui ir Ievai. No- 
jui apreiškė būsimo tvano nelaimę ir nurodė priemonę nuo jos 
išsigelbėti. Abraomui ir patrijarchams sunkiose valandosė ap- 
reiškimas parodė taką į šviesiąją ateitį, Per Mozę apreiškimas 
išvedė žydų tautą iš vergijos, sudarė valstybinę jos organiza- 
ciją, davė pasaulinių ir tikybinių įstatymų kodeksą, sustiprino 
tautos vienybę. Pranašų apreiškimas visa tai tobulino ligi už- 
tekėjo Kristaus, Dievo Sūnaus, apreiškimo saulė, iš kurios atsi- 
rado dabartinė pasaulio civilizacija. Negalima nesinaudoti tokiu 
šaltiniu, kada iš jo teka gausiausia versmė žinių apie Dievą. 

h) Viešpatie Dieve! Mano širdis trokšta mokslo, bet to 
mokslo vertybė daug pareina nuo jo objekto. Tu, dangiškasis 
Tėve, esi verčiausias: žinoti, ir tos žinios yra brangiausios, ku- 
tios man duoda geriau pažinti Tave. Aš rūpinsiuos protu pa- 
kilti arčiau prie Tavęs abiem man prieinamais būdais: gamtos 
tinkamu pažinimu ir pilnai pasiremdamas Apreiškimu. 


') Dovydas mirė 1015 m. pr. Kr. 

Il. Dievo meilė. 


a) Kas nepažįsta Dievo, tas Jo nemyli, nes „Nežinoma nieks 
negeidžia“. Kaip tušti yra žiedai be vaisių, taip bergždžia yra 
Dievą pažinti, bet Jo nemylėti. 

5 b) Dievą mylėti trokšta kiekviena sveika Jį pažinusi širdis, 
= Jis yra grožybė be dėmės, gerumas be trūkumų, tobulybės 
židinys. 

c) Dėkingumas mus kviečia mylėli tą, kurs mums davė 
būti ir gyventi. Jį mylime, kaip savo Sutvertoją, labiau už savo 
gimtąją vietą, labiau už savo tėvą ir motiną. > 

d) Zmogaus skaisčią prigimtį iš Dievo gavę, mes mūsų 
pirmųjų tėvų elgesiu nuodėmę padarėme, Sutvėrėją įžeidėme, 
nuodėmės ir skausmo vergijon pakliuvome. Bet Dievas išgel- 
bėjo mus. Jis tam tyčia žmogumi užgimęs, daug ir ilgai dir- 
bęs, savo krauju mus atpirko, į Dievo sūnų laisvę mus atstatė. 
Myliu tad Dievą, kaip savo Atpirkėją. 

e) Mano asmens silpnybė vėl į nuodėmę mane įklampino, 
vėl sutvėrimo ir atpirkimo vaisius sunaikino. Bet Dievo malo- 
nė pasiekė mano širdį: aš gailėjausi, išpažintį atlikau, ir vėl 
Dievas mane išvadavo, nuodėmes atleido ir teikėsi net mano 
maistu likti Komunijoje. Tai buvau, tartum, trečią kartą sutver- 
tas, nes atpirkimo ir nuodėmių atleidimo malonės naudingesnės 
man ir už patį sutvėrimą. 

i) Nepakęsčiau, Viešpatie, jei kas mane įtartų, kad esu ne- 
dėkingas, kad nemoku mylėti kas gera. Mylimiausiasis Tėve, 
tavo yra mano širdis su visais jos geraisiais jausmais. Padaryk, 
Jėzau, kad tik patys gerieji jausmai teliktų joje. Į tą pusę aš 
kreipiu savo pastangas, bet Tavo malonė trokšia, kad mano 
pastangos ištesėtų. 


"III. Tarnavimas Dievui. 5 


a) Nesitenkinu tik meilės pareiškimu, nors jis yra ir nuošir- 
dus. Neturi būti skirtumo tarp mano žodžių ir veiksmų. Savo 
meilės pareiškimą veiksmais aš vadinu tarnavimu, nes noriu 
pažymėti, kad Dievas yra didis, o aš esu mažas. 

b) Menkiausia tarnavimo rūšis *ūva iš prievartos ir bai- 

„ mės; geresnis, bet dar ne visai geras, yra tarnavimas dėl pelno. 
Mano tarnavimas Dievui bus iš meilės 

€) Neniekinu laimės, kurią Dievas man žadėjo; neabejoju 
ir apie priešginų nelaimes, bei mano tarnavimas remsis pačiu 
aukštuoju meilės jausmu. - Pragaro kančias aš atsiminsiu tam, 

kad uoliau darbuočiausi, gelbėdamas neatsargius brolius, neįver- 
tinusius Dievo meilės, nepaisiusius teisybės nei doros. 

d) Dievas nepralobs dėl mano tarnavimo. Jis negali pra- 
lobti. Bet jam malonu bus, kad aš tobulėsiu. Tik toks tar- 
navimas Jam ir tėra malonus, kur tobulina tarnautoją Kaip 
Jisai geras, kad tik šitokį tarnavimą pripažįsta! Dėl to aš dar 
labiau noriu Jam tarnauti. B 

e) Aplink mane yra daug Jo mylimų vaikų. Jis juos bro- 
liais vadindamas sakė: „Iš tikrųjų sakau jums: kiek 
kartų jūs padarėte vienam šitų mano mažiau- 
sių brolių, man padarėte (Mat. 25, 40). Taigi aš tar- 
nausiu tiems broliams, nes tai yra tikrasis tarnavimas Dievui. 

i) Mano geriausias Dieve! Man nebaisu vadintis Tavo tar- 
nu, nes tas tarnavimas Yra meilės pareiškimas darbais, dėl ku- 
rių aš pats darausi geresnis, o nauda tenka broliams žmonėms, 
kurių visuomenė tokiu būdu gerėja, tobulėja ir daugiau laimės 
susilaukia, 

Pabaiga. Ne visuomet mano buvo elgtasi taip, kaip 
šis apmąstymas rodo, bet nenoriu pats apgaudinėti ir turiu 
drąsos pamatyti, kas, kiek ir kaip manyje buvo negera. Tas 
savęs pažinimas yra tam, kad ateityje nebeliktų trūkumų. Dievo 
malonė gali padaryti ir tą, ko mano silpnybė nedrįsta tikėtis. 


Il. 
Savęs pažinimas. 


Graikų išminčiams besistengiant suimti svarbiausias ir turi- 
ningiausias mintis į vieną trumpą sakinį, didelis įstatymų davė- 
jas Solonas tarė: „Gnoti seauton“, tai reiškia: „Pažink save“. 
Daugiau kaip du tūkstančiu metų praėjo nuo to išminčiaus 
mirties, ir visas pasaulis nesiliovė pripažinęs, kad Solonas iš tik- 
rųjų trumpiausiu sakiniu išreiškė giliausią ir naudingiausią tiesą. 
Savęs pažinimas yra gyvenimo pagrindas. Bet lengviau yra viso 
pasaulio mokslus į galvą suimti, negu save pažinti. Solonas 
parodė reikalą, bet nepatiekė priemonių, kaip pasiekti tą didelį 
uždavinį. Šitame rašte per dvyliką apmąstymų svarstysime įvai- 
rius savęs pažinimo būdus, naudodamiesi daugiausia krįkščio- 
nystės apreiškinu, kurs papildo tai, ko Solomui ir kitiems grai- 
kų išminčiams nepriteko. “ 

Savęs pažinimas negali būti pilnas: 1-a kol žmogus ne- 
pažįsta savo prigimties ar dėl to, kad apie ją negalvoja ar dėl 
to, kad prisigaudo klaidų; 2-4 kol jis nepažįsta savo trūkumų 
bendrų žmonėms ir ypačiai savo; 3-ia kol neturl drąsos pažvelgti 
į savo trūkumus, susidariusius be kaltės, ir į savo kaites, kol 
neturi noro nė stiprybės tuos trūkumus atitaisyti ir papildyti; 
4-a visuomeninių uždavinių žinojimas yra taip pat svarbi savęs 
pažinimo dalis, 


S. Sielą turiu, vis tiek, noriu ar nenoriu ją turėti. 


1. Ką padeda žmogui, jei jis laimėtų visą pa- 
saulį, savo gi sielai kęstų nuostolį! (Mat. 16, 20). 

2. Padėk man, Viešpatie, pažinti sielą, kurią davei man, 
neduodamas galimybės pasiekti ją kūniško patyrimo priemonė- 
mis. Nesibijau sunkių proto pastangų, tik meldžiu, kad apsau- 
gotum jas nuo klaidos, 

L Protinės sielos pažinimo priemonės. 


a) Iš labai mažų, sunkiai prieinamų ženklų mokslas suse- 
ka, kiek sveria didžiulė saulė, iš kokių elementų sudėtos tos 
žvaigždės, kurių spindulys . tik per tūkstančius metų atlekia iki 
mūsų. Niekas neturi noro paneigti tas astronomų išvadas, nors 
retai kas tegali jas patikrinti. Jos sudaro „kas kart didėjanti 
gamtamokslio turtą. 

b) Daugiau ir stipresnių pagrindų turime pačioje gamtoje 
mūsų dvasinės sielos esimui pripažinti, bet yra norinčių tą pri- 
pažinimą paneigti, todėl nesusidaro gamtininkų vienmintybės!) 
sielos klausime, o inteligentų daugumas vaduojasi tiktai gam- 
tininkų vienmintybe, patys nepajėgdami ar nenorėdami įrody- 
mų vertinti. 

c) Tolimų žvaigždžių sudėtį pažįstame iš spektrinės anali- 

“zės. Daug stambesnis už ją faktas ir tikresniais metodais pa- 
tikrintas yro, kad tiktai žmogus tegamina kultūrą kiinų pasauly. 
Iš to aišku, kad žmoguje yra jėgos, kurios trūksta kitiems gy- 
vuliams. š 

d) Ta jėga yra minties galybė. Mintis gi nepaiso vietos 
ir laiko kategorijų, privalomų visiems kūnams. Taigi žmonėse 
yra nekūniškos jėgos taip didelės ir galingos, kaip didelė ir ga- 
linga yra kultūra, užviešpatavusi vandenis laivais, orą — Iėktu- 
vais, visą gamtą — elektros prietaisais ir kitais išradimais. 

e) Mano paties sąmonė, būdama laisva nuo pašalinių įtakų 
ir susiielkus nurimusiame mano viduje, gana aiškiai man sako, 
kad yra manyje amžinatvės liepsnelė, kuri neužgęs kūnui 
numirus. 

1) Jei sau netikėčiau, tai vis dėlto liktų tiesa, kad visų lai- 
kų ir visų kraštų, tautos tikėjo ir liki į sielos nemirtingumą. 
Yra visiškai neabejotinas istorijos ir etnografijos faktas, kad yra 
žmonių be rankos be kojos, ar be tikėjimo į sielos nemirtingu- 
mą, bet nėra berankės tautos, nėra nė nebuvo tautos, netikė- 
jusios į sielos nemirtingumą. Tuo visuotiniu tikėjimu pasireiš- 
kia pi simiies balsas, kurs ir manyje kalba ramaus susitelkimo 


Kopernikas a. ir padarė, ks Sakmė E žaros 
klaidingumą. Bet sielos esimo, ypač nemirtingumo klausime, 
suklydimo priežastis nerasta, nė neieškoma, nes aišku, kad jos 
nėra. Šiuo atveju visuotinio įsitikinimo balsas nėra klaida. 

h) Be to susekta neigiančio sielą materializmo klaidos šal- 
*inis, esąs Žmogaus įprotyje save statyti visatos centru. Kūnu 
gyvenąs materialistas galvoja, kad tėra tik kūninė buitis, bet jis 
klysta, kaip kyšininkas valdininkas, kuriam rodosi, kad visi val- 
dininkai ima kyšius; kaip tamsuolis, kurs nepripažįsta ultrafiole- 
tinių spalvų; kaip vaikas, kuriam rodosi, kad jo tėviškė yra pa- 
saulio viduryje. 


1) Sutarimo. 


PrITTA = 

i) Ne be reikalo gavau protą iš Tavęs, Viešpatie, ir ne tam 
jį naudosiu, kad savo sielą apdumčiau, bet tam, kad ją geriau 
ir tikriau pažinčiau.  Mylimasis Pasaulio Mokytojau, Jėzau Kris- 
tau. Tu nuolat primindavai žmonėms sielą ir jos reikalus. Ta- 
vo žodžių aš nenuleisiu niekais. 


Il. Apreiškimo mokslas apie sielą. 


2) Kadangi žmonių išmintis daugiau statė klausimų, o ma- 
žiau teranda atsakymų, ir tai pačiuose svarbiausiuose dalykuose, 
tai reikia, kad Dievo apreiškimas padėtų išeiti iš tamsos. Ar 
kam užtenka ar neužtenka gamtinių sielos esimo įrodymų, ap- 
reiškimo žodis išblaško visas abejones. 

b) Sutvėręs žmogaus kūną, V. Dievas įkvėpė jam sielą. 
(Gim. 2, 7). V. Jėzus moko ir pakartoja: „Nesibijokite tų, 
kurie užmuša kūną, sielos-gi negali užmušti; ve- 
lyk bijokite to, kurs galiirsieląir kūną nugramz- - 
dint į pragarą“ (Mato 10, 28). Išganytojas sako prilyginimą. 
apie turtuolį ir Lozorių, kurių dviejų kūnams mirus, sielos: liko 
gyvos: turtuolio—pragare, o vargšo —Abraomo prieglobstyje. (Luk. 
16, 25). Apaštalai skelbė V. Jėzaus apreiškimą, dažniausiai pri- 
mindami sielą. Ypač šv. Povilas aiškiai pabrėžia jos skirtumą 
nuo kūno. (Rom. 8, 1—30). 

c) Ant tikėjimo į sielos nemirtingumą stovėjo Kristaus ap- 
reiškimas apie kūnų iš numirusių atsikėlimą. 

d) Bažnyčios Tėvai ištisus veikalus rašė apie sielą. Vienas 
iš seniausiųjų šv. Justinas Kankinys (?) rašo: „Kas gi yra žmo- 
gus, jei ne protingas'gyvulys sudėtas iš sielos ir kūno?“ (De 
rezurectione 8). Ir kankiniais krikščionys lengvai tapdavo dėl to, 


„kad tikėdavo Kristaus žodžiais, jog siela neužmušama. Tas jų 


krauju patvirtintas balsas turi reikšmės ir man. 

e) Bažnyčia pakartodavo savo ištarmes apie tai, kai tik at- 
sirasdavo sielos nemirtingumą ar jos dvasinę prigimtį neigian- 
čių klaidų. Šv. Anastazijus II, popiežius 498 m., paskelbė tiesą, 
kad kiekvienam žmogui Dievas sutveria sielą skyrium. Sielos 
nemirtingumo dogmą paskelbė V Laterano Santaryba 1513 m., 
o valios laisvę — Tridento Santaryba 1547 m. (Žiūr. Denzinger 
nn. 170,738,793). . 

i) „Neabejojau ir neabejoju, kad Sutvėrėjo malonė man su- 
teikė sielą, tokiu būdu pastatydama mane mažu kuo žemiau už 
angelus“ (Ps. 8, 6). V. Jėzaus atpirkimas ir iš jo plaukiąs dva- 
sinių gėrybių gausumas aprūpino tą sielą krikštu, kitais sakra- 
mentais ir ypač Viešpaties Kūno ir Kraujo maistu, Nežinoda- 
mas kaip dėkoti Tau, Jėzau, aš tik pavedu savo sielą Tau glo- 
boti, neš ir Tu Savąją pavedei Dievui Tėvui, kai aukojai savo. 
gyvybę ant kryžiaus dėl manęs. Mano kūnas eina kasdien se- 
nyn. Bet aš dėsiu pastangų, kad nesenstančioji mano siela kas- 
kart labiau stiprėtų ir tobulėtų. 

Pabaiga. Pažiūrėsiu savo elgesį, ar pakankamai įvertin- 
davau sielą? Žinojau, kad ji yra mano prigimties, dalis, svar- 

"besnė už kūną, bet retai dariau išvadų iš tos tiesos savo elge- 


“siu. Dabar jau žiūrėsiu, kad neapsivožtų mano prigimtis, kad 


„geresnioji jos dalis, siela, neliktų apačioje prislėgta perdaug di- 
delių kūno. reikalų. 


6. Religija ir Visuotinis Faktas. 


i. „Grynoji ir skaisčioji religija pas Dievą ir 
Tėvą šita yra: šelpti mažuosius ir našles jų var- 
guose, bei išlaikyti save nesusiteršus šiuo pa- 
sauliu“ (Jok. I, 27). 

2) Teikis, Viešpatie, apšviesti mano protą ir įkaitinti mano 
š.rdį, kad pažinčiau kilnųjį religijos jausmą, įdiegtą į mano pri- 
g'imtį, ir pažinęs ugdyčiau jį savyje iki ims nešti naudingų vi- 
s'ems žmonėms vaisių. 


I. Nėra ir nebuvo tautos be religijos. 


a) Du didieji stabmeldžių išminčiai, V. Jėzui dar negimus, 
rašė, kad yra miestų be apsaugos mūrų, bet nėra miestų be 
šventovių; yra tautų nežinančių, kaip reikia garbinti Dievas, 
bet nėra tokių, kurios nežinotų, k a d reikia garbinti. Tuodu iš- 
minčiai buvo graikas Platonas ir rymietis Ciceronas. 

b) Ištobulėjusios mūsų laikais susisiekimo priemonės su- 
žinojo visas žmonių gyvenamas vietas. Gudrūs mokslo meto- 
“dai davė gerai pažinti kiekvienos tautos ir kilties pažiūras. Ga- 
lingos istorijos tyrinėjimo priemonės parodė ir tokių tautų, ku- 
tių Ciceronas su Platonu buvo nežinoję. Tačiau visos mūsų 
laikų mokslo pastangos įsitikinti tų dviejų išminčių posakio tei- 
singumu, nors netrūko noro jį paneigti, pagaliau tik patvirtino 
to posakio teisingumą. 

c) Laiko ir ploto atžvilgiu yra visuotinis iaktas, kad visos 
tautos garbina Dievą. Taip buvo giedojęs 116 psalmės autorius: 
„Garbinkite Dievą visos gentys, garbinkite Jį vi- 
sos tautos“. (Ps. 116, 1). 

d) Pereikime mintimi visas civilizuotąsias senovės ir da- 
bartines tautas nuo Japonijos per Aziją, Europą, Afriką ir Ame- 
riką, peržiūrėkime necivilizuotas Australijos, Venezuelos ?) ir kitų 
vietų kiltis, — visur rasime teisingų ar klaidingų religijų. 

e) Klauskime geologų, tyrinėjančių kapus “žmonių palai- 
dotų prieš 20 tūkstančių metų, ir patirsime, kad ir iškasamasis 
žmogus tikėjęs į sielos nemirtingumą bei daręs Dievui, ar die- 


„vams, aukų. 


f) Tas didysis religijos visuotinumo faktas ir mano min- 
čiai duoda pagrindo kilti aukštyn prie Tavęs, Dieve. Tu žmo- 
gaus prigimtį padarei ir į ją įdiegei jausmą, kuris krypsta į Ta- 


ij Venezuela minėta dėl to, kad laikraščiai ėmė rašyti, jog esą ten ra- 
sta'visai laukinių beždžionžmogių. Bet tai netiesa. Ne pirmą ir ne paskutinį 
"kartą tokios paskalos kyla ir mokslo ištirtos žlunga. 


Ža 


ve, kaip kompaso adatėlė į šiaurę. Deja, ir kompasą galima 
sumušti, ir žmogus savyje gali pagadinti tą kilnųjį jausmą, kurs 
kreipia širdį prie Sutvėrėjo, prie pirmo visokios buities Šaltinio, 
prie mūsų paskutinio Tikslo. Tačiau aš nenoriu sugadinti savo 
prigimties nė sustabdyti savo dvasios kompaso. Laisvu ir mielu 
moru krypstu į Tave, Viešpatie ir Tėve! Testiprėja kaskart Ia- 
biau mano santykis su Tavim, Dieve! 


Il. Religinio instinkto savybės. 


a) Be abejonės, yra žmoguje religijos instinktas, kaip yra 
gyvybės išlaikymo instinktas, kaip yra keletas kitų instinktų. 
Tik tas religijos instinktas ir išaiškina religinio fakto visuotinumą. 

b) Bet religijų yra daug ir įvairių. Dar blogiau, kad jų 
yra žiaurių ir nedorų, jau nekalbant apie klaidų daugybes jose. 
Iš to aiškiai matyti, kad vienu instinktu negalima pasitikėti, no- 
rint Dievą pažinti ir savo santykius su Juo gerai nustatyti. 

€) Žmogus turi proto, kurį reik pridėti prie instinkto, ieš- 
kant Dievo. Protu reikia priimti tą, ką iš savo pusės Dievas 
suteikia žmogui, ieškančiam Jo, būtent, Apreiškimą. Klysta ir 
genda religijos instinktas žmoguje, ėmus nepaisyti Dievo ran 
ikos, ištiesiamos mums. 

d) Religinis įgimtasis instinktas yra lyg indas brangiam 
kvepalui laikyti. Jis yra tuomet naudingas, kai to kvepalo pilnas. 
Bet indas pamazgų prisipildęs jau nebegali priimti į save bran- 
gių lengvų kvepalų. 

e) Protingas žmogus supranta savo įgimto religinio instink- 
to reikšmę, jį saugoja švarų ir leidžia į jį įpilti tiktai tikrojo 


“antgamtiško apreiškimo brangenybę. 


t) Deja, aš turiu ir žemų, gyvuliškų instinktų. Jų tiek pri- 
sirinko mano dvasios inde, kad religijai, ypač apreiškimui, vos 
keliems lašams beliko vietos. Valysiu savo širdies indą, Viešpa- 
tie, kad Tu jį galėtum sklidiną pripilti savo amžinųjų tiesų. 


Pabaiga. Nėra reikalo, kad man kas pasakytų, kokie | 


„gyvuliški instinktai yra labai stiprūs manyje. Vienus aš jau neno- 
rėdamas mačiau. Kitų atsidėjęs paieškosiu ir savo širdį būtinai 
išvalysiu. Joje nėturi likti nieko, kas žema, kas teršia, 


7. Religija, Žmogaus Pilnybė, Idealas. 

Būkite tat tobuli, kaip ir jūsų dangiškasis 
Tėvas tobulas (Mato 5, 48). Viešpatie Jėzau, Tu tuos žo- 
džius ištarei minioms, susirinkusioms ant kalno Tavęs paklau- 
syti. Džiaugiuosi, kad tas paraginimas į tobulybę pasiekė ir 
mane už tūkstančių metų, už tūkstančių varsnų. Trokštu tą 
paraginimą suprasti ir žinau, kad, man pritrūkus jėgų, Tu jas 
padauginsi. 

I. Religija ir žmogaus pilnybė. 
a) Šiame pasaulyje maža daiktų, kuriems nieko netrūksta 


iki jų prigimties pilnybės. Arklys, kuriam tiktai šimto dalykų 


"-z 

tetrūksta iki pilno arklio normalumo, įvertinamas šimtais tūk- 
stančių auksinių vienetų. Juo normalesnis žmogus, juo retesnis. 
Taip daug pasauly yra priežasčių, ardančių kiekvieno padaro 
normalumą, kad ji beveik virto tik .pageidaujamu, bet neesan- 
čiu daiktu. 

b) Ne pro šalį būtų sužinoti normalumų ardytojus, bet 
gamtoje jų yra tiek daug ir taip įvairių, jog nebegalima kėsin- 
tis ir apimti visus. Bet būtinai reikia savo mintyje giliai ir tvir- 
tai įdiegti tą tiesą, kad ardančiųjų priežasčių yra pilna mūsų 
gyvenime. š 

c) Religija nėra prigimties ardytoja, bet saugotoja ir atsta- 
tytoja. Ji kovoja su visu tuo, kas žmogų tolina nuo jo tobu- 
lybės; ji artina jį prie Dievo, tos tobulybės Šaltinio, pavyzdžio 
ir davėjo. 

d) Religija pirmiausia kovoja su dvasios trūkumais. Ji ne- 
pakenčia, kad žmogus nežinotų, iš kur jo pradžia, koks jo tik- 
slas, kas jo laukia kūnui numirus. Įgimtosioms žmogaus proto. 
jėgoms nestengiant tų svarbiųjų klausimų išspręsti, religija pa- 
tiekia aiškius atsakymus ir papildo žmogaus, išminties trūkumus. 
Daugelyje atvejų protas suranda atsakymą stambioms proble- 
moms, pavyzdžiui, sielos dvasingumui, doros reikalui, valios 
laisvei, bet nepasitiki savo paties surastuoju išsprendimu. Ta- 
da religija tuos išsprendimus sutvirtina. į 

e) Dažniau už kitas mūsų prigimties dalis valia nukrypsta 
nuo to, kas reikia. Didžiausios pastangos, kurias religija daž- 
niausiai vartoja, yra pakreiptos į valios iškrypimų atitaisymą. 
Didžiausi susikirtimai tarp asmens ir religijos beveik visuomet 
kyla dėl to, kad žmogus taip mėgsta savo valios sukumpimus, 
jog neapsiima išsitiesti ir nepakęsdamas nesiliaujančio religijos 
spaudimo į kumpąją vietą, atsimeta nuo religijos. Gaila, kad 
asmens žvilgsniai neduoda iliustruoti šios tiesos tikrais gyvų 
žmonių pavyzdžiais. Bet nepaisykime kitų, o žiūrėkime savęs. 

i) Atitaisius žmogaus protą, atitaisius jo valią, nors ne 
staiga, bet tikrai ima taisytis kiti jo trūkumai. Nėra abejonės, 
kad dvasia valdo kūną. Sugestijos mokslas tai pirštu prikiša- 
mai įrodė gamtininkams. Tai žinojo Religijos Davėjas, dėl to 
jos atitaisančias jėgas labiausiai kreipė į dvasią. Bet ir kūno 
Jis neužmiršo, drausdamas jį sužeisti net sau, užgindamas gy- 
vybei ir sveikatai kenksmingas arba nors pavojingas praktikas 
-bei atskirus veiksmus. 

g) Viešpatie! Ir man tenka gyventi tarp mano prigimtį ar- 
dančių jėgų. Dažnai ir aš pats save ardžiau per daug valgy- 
amas, per ilgai miegodamas ir kitais sunkiau išpažįstamais bū- 

ais. Be abejo, ir sukumpimų atsirado manyje, bet aš rūpin- 

siuos juos pats ištiesti ir nebandysiu nusikratyti atitaisančio 
mane religijos spaudimo. Jame aš matau Tavo tėviškos meilės 
darbą ir dėkoju už jį, Nuo šiol aš ne vien pasyviai laikysiuos, 
bet aktyviai pasiduosiu atitaisančiai religijos įtakai. Pasitikiu 
Tavimi geriausiasis Tėve ir suprasdamas Tavo mintį, ir pats. 
sulig ja ir su ja dirbsiu savo atitaisymo darbą. 

II. Religija ir idealas. 

a) Daugelis griebiasi idealų siekti /nė nepradėję atitaisyti trū- 
kumų. Tad nenuostabu, kad idealai retai teįvyksta. Greitai griūva 
gražios sienos, pastatytos be pa matų. Paskutinis protingo žmo- 
gaus idęalas turi būti pripildyti savo dvasios trūkumus, ištai- 
syti kreivumus, . 

b) Bet idealų siekti reikia dar prieš išsitaisant visiems krei- 
vumams, nes tuos kreivumus taisyti ir trūkumus užpildyti pa- 
deda pats idealo siekimas. Kūno trūkumai taip iš lengvo tai- 
sosi, jog niekada negalėtume pradėti siekt idealo, jei lauktume 
pirma kūno trūkumų pasitaisant. 

€) Idealas yra tobulybė aukštesnė už mūsų prigimties pil- 
numą. Kaip protingas veiksmas nesidaro be tikslo, taip tobu- 
lėjimas neįvyksta be idealo. Idealas yra tikslas tobulybėn einan- 
čio žmogaus. 

d) Visoje gamtoje vyksta tobulėjimo darbas, nevalia nė 
žmogui iš jo išsiskirti. Dievas pastatė žmogų gamtoje, kad 
tobulėtų pats žmogus ir tobulintų apiink save Dievo sutver- 
tuosius daiktus. Ž 

e) Be idealo žmogus nėra pilnas. Žmogaus dvasia be 
idealo yra taip, kaip kunas be veido, veidas be akių arba be 
kitos svarbios dalies. Žmonės be idealo vien tiktai kūnu gy- 
vena. Jų gyvenimas krypsta žemyn. Jie ne gamina, bet nau- 
doja; ne kuria, bet ardo. 

i) „Iš gilumos šaukiuosi į Tave, Viešpatie! 
Viešpatie, išklausyk mano balsą. Teišgirsta Ta- 
voausys mano meldimo balsą“, (Ps. 129, 1). Mano 
trūkumai — tai mano tamsybė, bet Tavo tobulybė šviečia ties 
manim ir kviečia mane kilti aukštyn prie Tavęs. Pirmasis ma- 
mo idealas yra pasiliuosuoti iš visų kaltybių: „Jei kalty- 
bių žiūrėtum, Viešpatie, kas beišturėtų“ (ib). Tau 
padedant pasiliuosavęs iš jų, nesiliausiu kilęs aukštyn, ko! tik 
galėsiu. Mano sielos stiprybė Tavo žodyje „ir mano dva- 
sios viltis Tavyje, Viešpatie“. (ib.) 

Pabaiga. Religija yra idealistų palaikoma, ir idealistų 
stiprybė iš religijos semiama, o aš koks esu šituo atžvilgiu? 


3. Kainai ir Abeliai. 


1. „Abraomas turėjo du sūnų, vieną iš tar- 
naitės ir vieną iš laisvos, Bet kurs buvo iš tar- 
naitės, gimė kūno keliu, kursgi iš Jaisvos, — pa- 
siremiant pažadėjimu. Tai pasakyta palyginti- 
nai“ (Gal. 4, 22 — 24). 

2. Vienas tėra žmonių kilimas, bet dvi yra žmonių kryp- 
tys. Abelio ir Kaino aukose pasireiškė jųdviejų dvasios pa- 
grindinis skirtumas. Duok man, Viešpatie, tą skirtumą gerai 
apsvarstyti ir iš jo išeinančias tiesas sunaudoti mano gyvenime. 


p 


I. Nevienoda žmonių dvasia. 


a) Abelis mylėjo Dievą tikrai ir aukas Jam duodavo iš 
širdies. Kainas sakydavosi mylįs Dievą ir aukodavo Jam savo 
atliekamus daiktus. Abelis pasitikėjo broliu, nes jį mylėjo; Kai- 
nas pavydėjo broliui, nes mylėjo tik save vieną. Abelis žuvo 
nekaltas, Kainas — pirmas žmogžudys, brolį užmušęs. 

b) Ne visada dvasių priešingos kryptys taip toli išsiskiria, 
kaip tarp dviejų pirmųjų brolių, bet krypties skirtumų žmonėse 
matyt daug. To paties Abraomo sūnūs buvo Izaokas, kuriam 
rūpėjo tiesa, teisybė ir viskas, kas kilnu, ir Izmaelis, kuris 
labiau brangindavo zpčiuopiamus daiktus. Izaoko ir Rebe- 
kos vieną dieną gimė dvyniai Ezavas ir Jokūbas. Pastarasis 
atidavė broliui valgį, kad gautų iš jo dvasinę brangenybę;. pir- 
masis už valgį tas brangenybes pardavė. To maino vaisius 
būtų buvusi brolžudystė, jei Jokūbas nebūtų pabėgęs. Pabėg- 
damas jis išgelbėjo Ėzavą, kurs netapo brolžudžiu, kaip Kainas. 
Saliamonas ir Absaliomas yra dar vienas dvilypis pavyzdys to 
dvasios skirlumo tarp brolių. 

c) Pasaulio istorija šį skirtumą nuolat rodo įvairiausiuose 
žmonių padėjimuose. Filosofai buvo: Platonas, visuomet pa- 
krypęs į tai, kas aukšta ir kilnu, o Epikūras lėbaujančios sa- 
vymeilės pateisintojas. Imperatoriai buvo: žiaurusis motinos 
žudytojas, niekšas, veidmainys Neronas ir kilnios širdies kar- 
žygys Vespazianas. Tarp menininkų kiek yra kilnių sielų, tiek 
yra ir žemų pelnagaudžių. Ir lietuvių literatūros istorija rodo 
tik pasiaukojimu gyvenusių didvyrių, bet ir ciniškų vagilių. 

d) Įsižiūrėję tą patį skirtumą rasime paprastose sodiečių, 
rankpelnių, inteligentų ir didžbajorių šeimose. Tų pačių tėvų 
viena duktė aukštyn kreipia savo širdį, kita tik išnaudoja na- 
miškius. Vienas brolis savanoriu dėl tėvynės žūva, kitas už 
kriminališkus nusikaltimus kalėjime pūva. Kaip jūra gilūs ir 
dideli yra pasaulėžiūros plotai. It juose matome krypčių Abelio, 
Platono bei visų kilniųjų dvasių mintims artimų ir kryp- 
čių, tartum, išdygusių iš Kaino, Absoliono ar Epikūro širdžių 
Tarp pirmųjų viešpatauja V. Jėzaus apreikštoji religija, tarp an- 
trųjų — Lenino ir Cales'o mylimasis materiaiizmas, gausiai ap- 
taškytas krauju tų aukų, kurias juodu nužudė, kurios krito dėl 
idealo, tiesos ir doros. 

f) Šiurpuliai mane ima, Viešpatie, pagalvojus, kad aš bū- 
čiau Kaino, Nerono ar kitų egoistų krypties žmogus. / Bet atsi- 
menu Tavo, Geriausiasis |ėzau, mokslą, jog niekas netampa 
blogas nenoromis. Aš matau, kad visi tiesos ir teisybės mylė- 
tojai eina paskui Tave, viens arčiau, kits toliau. Tu taip pat 
mirei, būdamas egoistų auka, bet aš einu su Tavim, nors žinau, 
kad man reikia imti Tavo kryžių ant savo pečių, ir kad tas 
kryžius sunkus. Bet jį numetęs šalin, aš nuosekliai nudardė- 
čiau į egoizmą ir nebebūčiau vertas žmogaus vardo. Išmokyk, 
Jėzau, mane sekti Tavo pėdomis ir duok jėgų. 


aa 

II. Kilnios dvasios ugdymas savyje. 


a) Laimingas aš, kad šitame svarbiame dalyke nesu aklo 
likimo žaislas, o galiu protingai palenkti save į gerąją kryptį ir 
apsidrausti nuo išsprūdimo iš jos. 

b) Stebiuosi ir nusigąstu, nes pats save susigriebiu, jog 
kartais, būdamas, tarsi, Abelis, kitais atvejais vis dėlto jei ne 
Kainu, ar Neronu, tai bent surumbėjusios širdies Ezavu tampu. 
Kaip diena keičiasi naktim, taip ir mano dvasios kilnumas ne- 
jučiomis apsiniaukia egoizmu. 

c) Aiškiai matau didelį reikalą tikslingai ir sistematingai 
dirbti, kad mano dvasios kilnumo aptemimai būtų retesni ir 
trumpesni, kad mano geroji nuotaika taip sustiprėtų, kad jau 
niekuomet neįsileisčiau egoistiško aptemimo. Laimingas būsiu, 
kada mano dvasios dienos nebetykos egoizmo naktis! 

d) Kiekvienas kunigas kasdien laikydamas Mišias kviečia 
visus katalikus kelti širdis aukštyn, tardamas: „Sursum corda“. 
Dabar suprantu to trumpo sakinio milžinišką reikšmę. Aš ne- 
leisiu savo širdžiai smukti. Aš ją laikysiu visuomet aukštai 
prie Dievo. Tuo elgesiu aš ir mano dvasios draugai sutarda- 
mi atsakysim: „Habemus ad Dominum“, kad mūsų širdys pa- 
kilusios. 

e) Tarp savo draugų ir giminių, tarp bendradarbių ir pa- 
žįstamų aš nepasiduosiu žemoms įtakoms. Aš myliu visus, ir 
kreipsiu aš juos, kad būtų gerosios dvasių krypties žmonės, 
kad, Platono, Vergilijaus rinktine dvasia kildami aukštyn, taptų 
V. Jėzaus mokiniais, Jo mokslu persiimtų, Jo dorybėmis gyventų. 

f) Tik tos rūšies žmonės mažina ašaras, daugina džiaugs- 
mą šiame pasaulyje. 

g) Aš semsiuos dvasios kilnumo gausybių iš Evangelijų 
ir iš Kristaus dvasia pagamintų veikalų. Aš skalbsiu savo sie- 
los rūbą atgailos Sakramente, kad nebeliktų mano dvasioje taško. 
Aš vengsiu purvo ir purvinų skaitymų, purvino draugavimo, 
purvino elgesio. 

h) Tiek pažadų ištariau, Viešpatie, o kur mano jėgos? Ta- 
čiau tų pažadų neatšauksiu. Tu žadėjai palengvinti visiems ap- 
sunkintiems. Aš pats apsisunkinau tais pažadais, bet tai pasi- 
darė dėl to, kad norėjau būti arčiau prie Tavęs. Nepasitikiu 
savim ir dėl to noriu bent tiek prisiartinti, kad "Tavo ranka pa- 
siektų mane padėti reikale. Taigi dar sykį atnaujinu savo pa- 
žadus jau atsirėmęs į Tave. 

Pabaiga Negana vieną kartą pasiduoti geram ūpui. 
Reikia dažnai mintimis grįžti į save ir pažiūrėti, kad nenuslūgtų 
dvasia. 

1. „Žmogus gema dirbti ir paukštis lakioti“ (Job. 5, 7). 
Materijos žymiausia savybė yra inercija. Kūno paskendęs jau- 
čiu, tarsi, nenorą veikti. Darbas man sunkus. Apsiriboju aiš- 
kiomis, stambiomis pareigomis, bet suprantu, Viešpatie, kad ne 
tam man leidai užgimti, kad ne į materiją giliau man reikia 

klimpti, bet pakilti aukščiau už ją. Taigi, geriausiasis Tėve, pa- 
dėk man suprasti ir įkainoti veiklumo naudą. 


I. Be veiklumo nėra žmogaus pilnybės. 


a) Gana dažnai pasitaiko geros, kilnios dvasios žmonių, 
kuriems trūksta veiklumo. Ir tie žmonės nėra pasiekę žmogaus 
pilnybės. Jie dar tebėra labai giliai įklimpę materijoje, kurios 
inercija dažnai yra jos esmė, Žmogus turi kilti aukštyn. 

b) Palaimą davė Dievas žmogui, kad per jo darbą molis 
virstų plytomis, o iš plytų susidėtų gražios didžios trobos, Juo 
daugiau žmogus dirba gamtoje, juo labiau viešpatauja jai, juo 
protingiau ima veikti tos jėgos, kurios pirma nebuvo proto 
si Si Dievo palaima yra kartu pakvietimas manęs į 

arbą. 

c) Kas netiki amžinojo gyvenimo, tas rūpinasi daugiausia 
pelnyti šiame pasaulyje, tas tampa veiklus. Bet aš ne tam įtikė- 
jau į aukštąsias tiesas, kad greičiau imčiau tingėti. Nejaugi 
mano amžinosios laimės viltis virs man snaudulio lašais? Ne 
tą tikslą turėjo Dievas, žadėdamas man dangų. 

d) Aš jau stojau į eilę, kurios pryšakyje yra idealo, pasi- 
aukojimo, tiesos ir viso gero Mokytojas bei Vykintojas V. Jė- 
zus. Jis, matydamas minias, gailėjosi jų vargo, kad jos buvo 
kaip avys be piemens, neaprūpintos. Jų vargas kilo iš jų neži- 
nojimo. kad dvasia reikia paliuosuoti iš medžiagos. Kreipdama- 
sis į apaštalus, V. Jėzus rarė: „Piūtis, beje, didelė, bet 
darbininkų maža“ (Mat. 9, 37). Šiandien darbininkų skai- 
čius padidėjo, bet ir piūtis dar tebeliko nemaža. Reik ir man 
stoti į darbininkų eiles. 1 

e) Dievo piūčiai reikia visokių darbininkų. Vieni, kaip apa- 
štalai, visą savo amžių, laiką ir gyvybę paaukoja tik žmonių 
dvasioms patarnauti. Kiti, kaip Juozapas iš Arimatijos ir Niko- 
demas aprūpina Išganytojo Kūną, kai apaštalai buvo išblaškyti. 
Tokių išblaškymų pasitaiko ne retai ir nemaža. Dar kiti, prieš 
Jėzui pradedant dalinti minioms maistą, susodina jas. Visi, be 
išimties, turi savo sieloje pačią piūtį, kurią reikia atlikti. Dau- 
geliui ta piūtis didėja ligi šeimos ribų, o ne vienam dar labiau 
ji prasiplečia sulig jo pasaulinio darbo įtaka. 

t) Viešpatie Jėzau! Tu sakei: „Mano Tėvas veikia iki šiolei 
ir aš veikiu“ (Jon. 5, 17). Aš jau seniai pasiryžau dirbti su Ta- 
vim ir sekti Tavo pavyzdžiu. Tavo pagelba papildys mano 
trūkumus. Mano tauta ir įdedamosios į darbą energijos kiekiu 
ir'jos sunaudojimo protingumu yra atsilikusi nuo daugelio kitų. 
Tavo širdies gerumas nesirūstins, kad aš rūpinsiuos ir pats 
būti veiklus ir tautiečius bandysiu patraukti į veiklumą dėl tiky- 
bos, 4 tėvynės meilės. Juk ir Tu, Viešpatie, mylėjai savo gim- 
tąją šalį! 

Il. Veiklumo ugdymas savyje. 


A a) Vis tiek dėl ko yra manyjė įzimto palinkimo į inerciją 
Žinau, kad jo yra manyje ir žinau, kad tai didelis trūkumas. 
Mano uždavinys yra jį užpildyti, ir jo neišsižadėsiu, tik ieško- 
siu priemonių tapti veiklesnis, arba palaikyti bei patobulinti 
savy veiklumą. 

b) Nesiimdamas iš pradžių per didelių daiktų, kasdien vakare 
pasiklausiu savęs, kiek ir kaip dirbau dienos pabaigoje. Man 
labiausiai rūpės į darbą įkinkytos energijos kiekis ir jos suvar- 
tojimo protingumas, nešąs vaisių. 

c) Daugelis žmonių tenkinasi mažiausiuoju būtino darbo 
kiekiu, bet menas atsirado šiame pasaulyje dėl to, kad žmonės 
netingėjo atliekantį nuo darbo. laiką paskirti įvairiems dailės dir- 
biniams. Dėl to savo trobų čytus jie gražiai išpiaustydavo, dėl 
to sienas puošdavo paveikslais, dėl to ant tiltų atsirado sto- 
vylų, dėl to austa rinktinių prijuosčių, Kaip meno pirmieji ga- 
mintojai, taip ir aš nebūsiu šykštus dirbti, nesitenkinsiu tik tuo, 
be ko negalima apseiti, o rūpinsiuos prie privalomo darbo pri- 
dėti grožio, nors mano veikimas ir nebūtų apčiuopiamųjų daiktų 
srityje. 

d) Savo dieną aš susiskirstysiu tiksliai, kad poilsio ir darbo 
santykis sutiktų su gamtos dėsniais. Ne sulig įspūdžiu dirbsiu, 
kaip išdykėliai, kuriems darbas tik pramoga, ir ne iš prievartos, 
kaip vergas, kad algą gaučiau. Geriems uždaviniams protingai 
suskirstydamas darbą žiūrėsiu to, kas reikia, o nė to, kas man 
palinka. Dirbdamas savo darbą, stengsiuos pridėti daugiau gro- 
žio prie atliekamo uždavinio. Tokio darbštumo pagrindas yra 
gerai sustatyta dienotvarkė. 

e) Reikia vengti dviejų kraštutinumų: apsileidimo, nenau- 
dojant visų savo jėgų bei savo laiko darbui, ir persidirbimo, 
nepaisant poilsio ir ūmu laiku sunaikinant savo sveikatą. Taigi 
yra pavojingas ir veiklusis tinginiavimas, nes jis visuomet ju- 
dėdamas niekuomet nedirba naudingo darbo: griebiasi ne savo 
dalykų, apleidžia pareigas. iš 

t) Duok man, Viešpatie, protingo ir tvarkingo veiklumo 
dvasią, kad ne tik savo pareigas atlikčiau, bet ir Tavo duotą- 
sias man jėgas sunaudodamas su vienu talentu uždirbčiau du 
arba dešimtį, kaip Tu mokei. (Mat. 25, 15; Luk. 19, 16). 

Pabaiga. Ištirsiu save, ar netrūksta man veiklumo, ir 
mano veiklumui ar netrūksta reikalingų savumų. Nusistatysiu sau 
darbų dienotvarkę ir laikysiuos jos. Vakarais peržiūrėsiu praė- 
jusią dieną, kad mano gyvenime neliktų tuščių tarpų. 

2 


10. Nuodėmė ir atgaila. 


1, „Nes štai iš nedorybių atsiradau ir nuodėmėse pradėjo 
mane mano motina“ (Ps. 50, 6). 

2, Lengva žmogui matyti kitų kaltybes, bet naudinga su- 
žinoti ypač savąsias. Tavo pagalbos, Viešpatie, man reikia vi- 


— 22— 


sam kam, bet ypatingai tam, kad nebūčiau pusiau | aklas, nere- 
gėdamas savo kaltybių, ir tokiu būdu vergaudamas savo sub- 
jektyvumui, 


I. Žmogaus prigimtis ir nuodėmė. 


a) Daug gražių daiktų yra gamtoje, bet žmogaus prigimtis, 
nors stovi aukščiausioje gamtos viršūnėje, tačiau atrodo lyg 
išimtis iš bendro visuotinio gamtos tvarkingumo. Girtybės, 
skriaudos, žmogžudystės, kartais ypatingai gausiai susitelkian- 
čios karuose, vergija, kurios žmonėms taip nesiseka atsikratyti, 
iš to viso kylą skausmai ir mirties viešpatavimas yra išdygę iš 
žmogaus prigimties. Tą visa suimdami, manichiejai manė, kad 
žmogus ir kiekvienas kūnas esąs blogas. Tai buvo klaida, nes 
jos išvada buvo platesnė, negu faktai, kuriais rėmėsi. Dar te- 
bėra gyvų pasižymėjusių Lietuvos literatūroje asmenų, kurie ne- 
tiki į Dievą dėl to, kad pasaulyje yra čia minėtų blogumų. Ir tie as- 
mens taip pat klysta, tik ne į tą šoną, kur:suklupo manichiejai. 

b) Sv. Raštas mums sako, kad pirmuosius du žmones Die- 
vas sutvėrė tobulus ir laimingus, bet juodu turėjo pavojinga 
brangenybę — laisvę: galėjo daryti gera ir bloga. Juodu išdrįso 
daryti bloga ir tas paveikė į jųdviejų ir visos žmonių giminės 
prigimtį. Dauginama nuodėmė daugino skausmus ir blogumus. 
„Nunokusi nuodėmė gimdo mirtį“ (Jok. 1, 15). 

c) Mūsų prigimtis, neskiriant nė kūno, yra gera, bet su- 
žeista. Ją žeidė pirmasis žmogus, ją žeidė ir kiti žmonės, ją te- 
bežeidžiame ir mes patys. 

d) Pasistatėme uždavinį pažinti save: neužsimerkine, o 
pažinkime ir savo prigimties žaizdą. (Čia svarbu ne akies žvai- 
rumas, ne ausies kurtumas, ne kojos raišumas,, o svarbu tas 
šaltinis, esąs mūsų prigimtyje, iš kurio trykšta blogumai. Tas šal- 
tinis — tai mūsų valios palinkimas į nuodėmę. 

e) Beveik visi žmonės gadino savo prigimtį nuodėmėmis. 
Tik Jėzus ją taisė. Gana gadinti, laikas ir mums ją taisyti! Ne 
paskui Adomą, o paskui Kristų turime eiti, 

f) Viešpatie Jėzau! Ne Tau nauda iš mano bendradarbia- 
vimo, 0 man yra didžiausias reikalas naudotis ir Tavo atpirki- 
mu, ir Tavo pamokymu, ir Tavo paliktais man vaisiais, būtent, 
sakrameniais. ; 


II. Doras žmogus ir atgaila. 


a) Buvo skaistus, geras, teisingas ir veiklus jaunikaitis 
Aloyzas Gonzaga (į 1591), Sunkiomis atgailomis jis varginda- 
vo save ir paliko gražų atgailojimo pavyzdį, o tų jo atgailų pa- 
grindas buvo tas, kad jis būdamas dar mažas berniukas buvo 
pakartojęs šlykštų žodį, girdėtą iš kareivių. „Žmogaus pilnumo 
troškimas minėtojo jaunikaičio širdyje buvo toks stiprus, jog 
ji privedė net prie mums nesuprantamos aštrios atgailos. Bepi- 

gu būtų, jei mes mokėtume ne tik kalbėti apie žmogaus pilny- 
bę, o ir šventą Aloyzą suprastume. į 

b) Sv. Jonas Krikštytojas gimė laisvas nuo nuodėinės. 
Teologas gali sakyti, kad jis savo amžiuje nėra padaręs nuodė- 
mės nei didelės nei mažos. Bet istorijoje to Jono vardas reiš- 
kia atgailą. Ją skelbė jis kitiems, ją vykdė ir pats pirmiausia. 
Nesakykim, kad tai yra nesuprantama, Jonas Krikštytojas žino- 
jo, koks žmogus turėtų būti, ir žinojo save, koks esąs. Jis taip 
pat matė skirtumą tarp to, kas buvo jame, ir tarp to, kas tu- 
rėtų būti. Tą skirtumą Krikštytojas mažindavo atgailomis. Jis 
jį sumažino tiek, kad mes jame nepastebime tarpo tarp tikrovės 
ir idealo, bet pats Jonas dar pastebėdavo tą tarpą. 

c) Kreipkime savo dėmesį kiekvienas į savo tikrovę ir ly- 
ginkime ją su žmogaus prigimties pilnybe. Tą padarius, nereiks 
mūs skatinti į atgailą: patys jos reikalą jausim ir matysim. 

d) Viešpatie Jėzau! Ir Tu, šventybės pilnybe, ne kartą man 
minėjai atgailos reikalą. Aš retkarčiais eidavau išpažinties ir 
atlikdavau kunigo skirtąją smulkmeną, vadindamas ją atgaila, 
sudžicvindamas didžiąją tiesą į menką šapelį. Noriu būti kri- 
kščionis, kaip reikia, noriu pažinti savo prigimties trūkumus ir 
pasaulio nelaimių šaltinį, noriu visomis jėgomis dirbti, kad už- 
sipildytų mano prigimties trūkumai, tikėdamas, jog sumažės ir 
vargai šioje ašarų pakalnėje tiek, kiek mano asmens jėgos iš- 
neša. Kova su nuodėme yra kova su visų rūšių blogybe. 

Pabaiga. Senovės žmonės kalbėdavo, kad mes turime 
du krepšiu: vieną užpakalyje su savo kaltybėmis, kitą pryšakyje 
su svetimomis. Savo prigimties pilnybe rūpindamasis, aš savąsias 
kaltybes laikysiu pryšakyje, kad jas visada matyčiau. Tik nuo 
to jos mažėja. Man nieko nekenks, kad kitų žmonių kaltės. 
liks užpakalyje, ir aš jų nematysiu. Dar ramęsnis būsiu. 


1. Angelų ir pirmųjų gimdytojų nuodėmė. 

1. „Velnio pavydu mirtis įėjo į žemės rutulį“ 
(Išminties knyga 2, 24). Per vieną žmogų nuodėmė 
įėjo į pasaulį ir per nuodėmę mirtis, ir taip mir- 
tis perėjo ant visų žmonių, kadangi visi jame 
nusidėjo“ (Rom. 5, 12), 

2. Daug žmonių dažnai taria tuos žodžius: piktoji dvasia, 
nuodėmė, mirtis, bet labai retai kas tesupranta tų trijų sąvokų 
santykį irjų tragingą problemą ir jų reikšmę žmonėms. Aš ne- 
noriu vėjų vaikyti niekur, ypač taip svarbiuose dalykuose, kaip 
blogumo šaltinis gamtoje ir žmonėse. Duok man, Viešpatie, 
šviesos, kal galėčiau, kiek man prieinama, išsemti šį didįjį gy- 
venimo klausimą, į kurį praeitasis mąstymas tik dirstelėjo, bet 
neištyrė, 


I. Angelų nuodėmė. 


a) Toli prieš sutveriant kūnų pasaulį Amžinosios Buities 
valios ir minties veiksmu pradėjo būti nesuskaitoma daugybė 

dvasių, kurias vadiname angelais. Jokio trūkumo nebuvo juose 
nė viename. Kiekvienas angelas ir visa angelų visuomenė spin- 
dėjo savo laipsnio tobulybe. Tų tobulybės laipsnių buvo daug. 
Žemiausias toli pranoko visa, ką mes vadiname ir galim įsivaiz- 
duot apie žmogaus prigimties tobulybę, o aukščiausiasis laip- 
snis buvo iškilęs į sritis, kurių visai negalime pasiekti. Sako- 
ma, kad daugiausia prigimties tobulybių gavęs angelas vadinasi 
Sviesos Nešėjas, lotyniškai Lucifer. 

b) Kalbėdamas apie išdidžiųjų nuopuolius, pranašas Izai- 
jas tarp kitko išsitaria: „Kaip-gi iškritai iš dangaus švie- 
sos nešėjau, kurs rytmety tekėdavai? Pargriu- 
vai ant žemės, kurs tautas sužeisdavai? Kurs 
sakydavai savo širdy: Į dangų užžengsiu, auk- 
ščiau Dievo žvaigždžių iškelsiu savo sostą, 
sėdėsiu testamento kalno viršūnėje Šiaurės 
šonuose, užkopsiu virš debesų aukštybės ir 
būsiu panašus į Aukščiausiąjį. Tačiau nutrauks 
tave į pragarą, į ežero dugną“ (Iz. 14, 12—15). 

Taip rašydamas pranašas, greičiausiai turėjo galvoj ne tik 
savo laikų išdidžiuosius žmones, bet ir išdidumo nuodėmės 
pradžią, pasirodžiusią tarp aukštųjų dvasių-angelų, kurie virto 
šėtonais. 

<) V. Jėzus sako: „Mačiau šėtoną krintantį, kaip 
žaibą iš dangaus“ (Luk. 10, 18). 

b) Nėr abejonės, kad angelų permaina į velnius įvyko, kad 
tos permainos. priežastis buvo nuodėmė, kad ta nuodėmė buvo 
padaryta ne kūnu, nes jo angelai neturėjo, kad tai buvo išdi- 
dumas, didžiausioji ir pikčiausioji dvasios kaltybė. 

e) Išdidumas yra tiesos ir teisybės paneigimas, vergijos ir 
beveik visų karų priežastis, kliūtis, neduodanti meilės dėsniams 
įsigyventi tarptautiniuose santykiuose. Turėdamas laiko, pa- 
mąstyk apie kiekvieną čia pasakytą išdidumo epitetą: pamatysi, 
kad tiesa. 

f) Neužmiršk, kad pradžioje svarstei buities reikšmę. Pa- 
laikydamas mintyje visą tos sąvokos turinio svarbą, dabar įsi- 
žiūrėk į skirtumą; koks susidarė tarp angelo ir šėtono. Tai ne 
švytuoklės lankas: nebegrįš į savo pirmykštę vietą Imk di- 
džiausius skirtumus, kokius tik žinai: tarp lakštingalos ir gyva- 
tės; tarp sveiko, gražaus jaunikaičio ir baigiančio pūti lavono; 
tarp pasiaukojančio be atodairos didvyrio ir tarp baisiausio 
nekaltųjų engėjo-žmogžudžio,—tai vis dar toli bus iki skirtumo 
tarp angelo ir velnio. Nuodėmė tą skirtumą padarė. Kaipgi 
baisi ji yra! Ė 

g) Dievas yra buities tvėrėjas; nuodėmė yra naikintoja, 
griovikė. Laimė, kad nuodėmės galybė nėra lygi su Tvėrėjo ga- 
lybe, bet vis dėl to yra baisi. Ji yra ir šlykšti dėl to, kad bloga, 
kad naikina ir ardo, o nekuria. i 

h) Viešpatie Dieve, suprantu, kodėl Tu taip nekenti nuo- 
dėmės: ji yra priešinga Tau ir Tavo darbams. Tu esi vien ge- 

xas, ji yra kiaurai bloga. Aišku, kad aš jos vengsiu, tik prašau, 
padėk man. 


Il. Pirmųjų gimdytojų nuodėmė. 


a) Nedori dvasiniai sutvėrimai ir po nuodėmės neprastojo 
jėgų, tik jas ėmė vartoti nedoriems ardymo tikslams. Nekalto lai- 
mingo žmogaus padėjimas rojuje buvo daug geresnis už jų pa- 
dėjimą, ir jie ėmė jam jos pavydėti. Dievas saugojo žmogų. Pa- 
vyduoliai negalėjo pavarioti jėgos prieš jį. Bet žmogus turėjo 
laisvą valią: galėjo daryti ir gera ir bloga. Gerame paskendęs 
žmogus, pragaro žalčio gundomas, užsimanė pritirti blogo. Kai 
kas ir giria Ievą, kad buvusi pirmoji bandymo šalininkė šiame 
pasaulyje, bet ji buvo gundytojo auka. Gerą žinojimo norą žal- 
tys levai pakreipė į blogą. 

b) Dievui įsakius nevalgyti vieno medžio vaisių, velniui pa- 
tarus valgyti, pirmųjų mūsų gimdytojų sielos atsirado tokioje 
padėtyje, kad reikėjo rinktis, ko klausyti: Dievo ar velnio. Tai 
buvo pirmieji valdovo rinkimai pasauly. Rinktis galima, bet išsi- 
rinktojo neklausyti negalima: jis jau vartoja jėgą prieš nepaklus- 
nųjį. Ir pirmieji mūsų gimdytojai nepaisė Dievo, Kurio gerumą 
žinojo, bet išsirinko velnią, kurs žadėjo daugiau, negu Dievas 
buvo davęs. 

c) Rinkimo išdava buvo atsitraukimas nuo Dievo, pateki- 
mas velnio valdžion ir blogo pažinimas, Tas pažinimas pasireiškė: 
Dievo malonės ir-rojaus netekimu, Kaino žmogžudyste, Abelio 
mirtim, nesuskaitoma nedorybių virtine, ligomis, karais, mirtimis 
ir visokia nelaimių gausybe. 

d) Surinkim krūvon visas ašaras, visą kraują, pralietą nuo 
Adomo laikų iki šių dienų, tai bus tvanas gilesnis už vandens 
tvaną Nojaus laikais; pridėkim prie to mirštančių ir kitaip kenčian- 
čių vaitojimus, visus lavonų pūlius, tai bus neapsakoma baisybė. 
Padauginkim tą visą tiek kartų, kiek ilgesni bus ateities amžiai 
šiam pasauly už praeities amžius, tai matysime, -ką padarė viena, 
tarsi, mažytė Adomo ir Ievos nedėkingoji nepaklusnybė. Ta ken- 
tėjimų gausybė apčiuopiamai mums išreiškia nuodėmės baisius 
vaisius. Teisingai parašė šv. Jokūbas, kad nunokusi nuodėmė 
gimdo mirtį. (Jok. 1, 15). 

e) Tik vienos minėtosios nuodėmės visos pasekmės likosi 
šiame pasauly. Kitų nuodėmių vaisiai taip pat dideli, bet Die- 
vas juos jau pakreipia į kitą gyvenimą po mirties. Žinant vie- 
nos nuodėmės baisumą, žinant nuodėmių skaičiaus didumą, 
lengva suprasti, kad pragaras bus ten, kur tų nuodėmių vaisiai 
susitelks. „Apreiškimas mums prideda, kad ten bus ir tam tikra 
amžinoji ugnis. Bet pats baisausias daiktas, tai amžinoji nebviltis, 
kad amžinai bus negalima išvengti savo padarytojo blogo. 

f) Nemada šiandien galvoti ir kalbėti apie pragarą, bet ma- 
das paliksim Iėkšto proto asmenims. Nuodėmė yra faktas, jos 
vaisių baisumas yra neabejotinas. Pragaras yra lengvai numa- 
toma tų dviejų premisų išdava. 

g) Viešpatie Dieve! Neniekinu pragaro esimo tiesos, bet 
nuodėmės vengsiu dėl to, kad ji yra bloga, ir dėl to, kad aš 
Tave mylėdamas negaliu pakęsti taip priešingo Tau daikto. Tu 
būk su manim mano susilpnėjimo valandomis, kad netikėtai ne- 
įpulčiau į nuodėmę. Uždek mano širdyje ir artimo meilės ugnį, 
kad gelbėčiau tuos žmones, kurie jau, tarsi, keliauja pragaro 
kryptim. 

Pabaiga. Besirūpindamas filosofijos ir pasaulėžiūros pro- 
blemomis, saugosiuos praleisti nuodėmės problemos svarbą. Ši- 
tas mano mąstymas apie ją, anaiptol, ne paskutinis. 


12. Manosios nuodėmės. 


1. „Jei nedorybes imsi tyrinėti, Viešpatie, kas beištesės?“ 
(Ps. 120,3). - 

2. Negana man, Dieve, bendrai pripažinti žmogiškos pri- 
gimties trūkumus. Neužtenka pridėjus tiesą, kad apskritai nuo- 
dėmė yra baisiai blogas dalykas. Nesu grynas teoretikas ir Ia- 
biausiai man rūpi tas didžiųjų klausimų žvilgis, kurs liečia ma- 
ne, Taigi, Geriausias Jėzau, padėk man sužinoti, kaip smarkiai 
nuodėmė yra palietus: mano sielą ir kaip turiu apdrausti savo 
asmenį nuo tos dvasinės nelaimės. 


I. Kiek esu nuodėmės paliestas iki šiol? 


a) Nuodėmės būna arba pavienės arba atsikartoja iš įpro- 
čio. Įprotis, kurio blogumą žmogus žino, o negali suvaldyti, 
vadinasi pajunkimas. Taigi man svarbiausia patirti, kiek ir kokių 
turiu pajunkimų. : 

b) Pajunkimai dažniausiai pasikartojantieji žmonėse būna 
šie trys: nikotino vartojimas, alkoholizmas arba girtybė ir ly- 
ties geidulių netvarka. Nikotino vartojimo krikščionybė nepri- 
skaitė prie nuodėmių, pajunkimas tabaką rūkyti, uostyti ar kram- 
tyti sielai nekenkia. Priešingai yra su girtybe arba alkoholizmu. 
Lyties geidulių tenkinimas be moterystės yra sunki nuodėmė, o 
pajunkimas dažnai būna pražūtingesnis ir Lž girtybę, ypač ka- 
da būna priešingas prigimčiai. Bet prigimčiai priešingų dalykų 
net moterystė nepateisina. 

c) Pajunkimais gali virsti ir kiti blogi įpročiai, kaip antai: 
piktybė, šykštumas, melas, tingėjimas. Svarbu ištirti save ir tuo 
atžvilgiu. 

d) Individualizmui įsigalėjus visuomenėje, teismai labai 

„žiūrėjo nusikaltėlio subjektyvių žvilgsnių. Nežinojimas ir nepil- 
na proto sveikata pateisina daug kaltybių, Taip ir doros mo- 
kytojai neprityrusios jaunatvės nusikaltimų daugybę laiko pri- 
tyrimo stoka. Bet Dovydas giedojo: „Mano įaunatvės nu- 
sikaltimų ir mano nežinojimų neminėkie“ (Ps, 
24, 7), teisingai manydamas, jog blogas įvykis, nors kitų sub- 
jektyviai pateisinamas, savo pasekmių vis dėlto. palieka, ir tos 

pasekmės būna blogos. Taigi man ir šitos rūšies kaltybes rei- 
kia įžiūrėti, jas pataisyti, nes kitaip nebūčiau žmogus kaip rei- 
kia, nesutikčiau su Dievo mintim ir valia. 

e) Negaliu numoti ranka į pavienius savo nusikaltimus 
įgimtosios doros įstatams, Dievo įsakymams, Bažnyčios įstaty- 
mams, savo pareigoms -ir liuosa valia duotiems pasižadėjimams. 
Eidamas išpažinties minėjau tas savo kaltybes ir po išpažinties 
užmirštu. Taip nė pats neturiu sistematingo savo doros vaizdo. 
Taip mano sąžinės dalykai yra lyg ūkininko laukas, kur-ne-kur 
sėjančio, kur-ne-kur ariančio, kur-ne-kur kalnus kasančio, plėši- 
nį plėšiančio, bet nežinančio visos savo žemės ir netvarkančio 
savo darbų joje. Tai nėra darbas, 


i) Tikslaus, protingai sutvarkyto plano stoka dvasios vi- 
daus dalykų tvarkyme yra didelė blogybė, bet aš negaliu už- 
miršti, kad tūkstančiais, gal šimtais tūkstančių kartų daugiau ir 
stambesnių nuodėmių už pirmuosius gimdytojus esu padaręs. 
Kaip jų nuodėmė, taip ir manosios nešė prakeikimo vaisius. 
Taigi aš imu jausti, kokia atsakomybė guli ant manęs, kaip man 
reikia dovanos, atgailos ir Atpirkėjo. 

g) Viešpatie Jėzau, Tu tuo susirūpinai pirmiau, negu aš su- 
sipratau. Tu mane atpirkai dar prieš man užgemant. Savo krau- 
jo bedugnėje paskandinai mano nuodėmių daugybę ir iš ma- 
nęs tereikalauji, kad pasitaisyčiau. 


II. Kaip apsiginsiu toliau nuo nuodėmių? 


a) „Sūnau, nusikaltai? Nebedaryk to daugiau: 
bet už praeituosius melskis, kad būtų dovanoti. 
Kaip nuo angies žiuožės bėgk nuo nuodėmių. 
Jei prisiartinsi prie jų, apniks tave. Jų dantis — 
liūto dantys, žudantieji žmonių gyvybes. Kaip 
abipusiai aštrus kardas yra kiekviena nedorybė, 
jas sužeidus pasveikstama“, (Eccli 21, 1—4). Taigi pir- 
mutinė ir svarbiausioji priemonė savo sąžinei apdrausti nuo 
nuodėmių yra vengti nuodėmės progų, — tų vietų ir tų asme - 
nų, prie kurių pasitaikydavo nuodėmė, 

b) Išgydęs ligonius V. Jėzus dažnai patardavo: „Štai 
pasveikai, jau nebenusidėk, kad tau neatsitiktų 
kas nors piktesnio“ (Jon. 5, 14). Tą patį pakartojo nusi- 
kaltėlei moteriškei, išgelbėjęs ją iš mirties (Jon. 8, 11). Kad 
žmonės neužmirštų saugotis kartą padarytų nuodėmių, Išgany- 
tojas pasakė tam tikrą palyginimą, persergėdamas atkrintančius 
ir užbaigdamas: „Paskesnieji to žmogaus dalykai 
darosi blogesni už pirmuosius“ (Mat. 12, 45; Luk. 
11, 26). Sventasis gi Petras primena savo tautos patarlę, užra- 
šytą Patarlių Knygoje (26, 11), kuri atkrintančius nusidėjėlius 
palygina su šunimis (2 Petri 2, 22). Kaip ligose atkritimas yra 
pavojingas, taip ir nuodėmėse. Reikia tad saugotis atkritimo į 
nuodėmes. 

c) Kiekviena nuodėmė kyla iš valios silpnybės. Taigi kas 
nuodėmę yra padaręs, tas turi žinoti savo valios silpnybę ir 
tas turi rimtai stengtis „savo valią sustiprinti, 

d) Noras dažnai suklaidina protą, bet ir priešingai būna: 
valia suklumpa dėl to, kad žmogaus pažiūrose būna klaidingų 
nuomonių apie elgesio ir doros dalykus. Reikia skaityti valią 
stiprinančių knygų, kad klaidos išnyktų ir valios stiprybė padidėtų. 

e) Ypač reikia naudotis sakramentais. Atgailos arba iš- 
pažinties sakramentas ne tik nuodėmes atleidžia, bet objekty- 
viu kunigo įžiūrėjimu į mūsų sąžinę dažnai atitaiso mus klai- 
dinančio ir valią silpninančio subjektyvizmo blogumus, visados 
pridėdamas antgamtinės malonės stiprybę prie mūsų nuoširdaus 
pasižadėjimo nenusikalsti.  Svenčiausias Eucharistijos Sakra- 
mentas suteikia labai daug antgamtinių jėgų, tik neužmirškime 
tinkamai pasinaudoti Komunija po išpažinties. Ir kiti sakra- 
mentai tam tikrais atvejais padaro tai, ko žmogus iš savęs pa- 
daryti negalėtų. 

i) Viešpatie Jėzau, nusidėjėlių Atpirkėjau, paklydusių avelių 
meilingas Ganytojau! Neduok man daugiau išklysti iš Tavo 
pulkelio, kurio aš iš visos širdies noriu amžinai laikytis. 

Pabaiga. Nepasitikėsiu savim, o, savo silpnybę žino- 
damas, saugosiuos progų musidėti. Stiprinsiu savo valią tiesio- 
giniu būdu ir apsišviesdamas doros klausmuose geru skaity- 
mu. Ypatingai saugosiuos apysakų, atskiedžiančių valią, priri- 
šančių dėmesį prie lyties jausmų. 


13. Drąsa pažinti save. 


1. „Savo nedorybę pats prisipažįstu: ir 
mano nuodėmė visuomet ties manim“. (Ps. 50, 5). 

2. Visi esame tiek silpni, kad yra lengva mums padaryti 
nuodėmę, bet jį atitaisyti sunku, nes pirma reikia prisipažinti 
savo kaltę, o tai gali padaryti tik drąsūs žmonės. Viešpatie 
Dieve, padėk man sumažinti savo blogąją drąsą nusidėti ir pa- 
daugink mano drąsą pasitaisyli. 


I. Didieji kaltininkai pasitaisę. 


a) Drąsos turėjo Dovydas, kada jis stojo į dvikovą prieš 
Galijotą, bet tas pats žmogus, paragavęs pagyrimo ir karališkų 
ištaigų, nusmuko į svetimoterystę ir iš tos į žmogžudystę. Bet 
drąsa jį išgelbėjo. Dovydas, pranašo subartas, įšdrįso pirmiau- 
$ja prisipažinti pats sau, kad nedorai pasielgęs, išdrįso prisi- 
pažinti ir savo valdiniams. Prie prisipažinimo jis pridėjo atgailą 
ir taip atitaisė papiktinimą, duotą kitiems, ir užgydė savo dva- 
siai padarytąsias žaizdas. 

b) Drąsus buvo Saulius kovodamas su Kristaus mokiniais, 
nesigailėdamas nė savo draugo Stepono pražuties. Dar drąses- 
nis pasirodė tas pats Saulius, kada savo klaidą ir kaltę pažinęs 

ėmė jas taisyti. Jis atvirtęs padarė daug daugiau naudos krik- 
ščionybei, negu buvo padaręs žalos. Nė vienam kltam apašta- 
lui taip nesisekė Dievo karalystę platinti, kaip“ jam. Jis turėjo 
drąsos sakyti: „Mažiausias tarp apaštalų, kurs nėsu 
vertas vadintis apaštalu, nes aš esu persekiojęs 
Dievo bažnyčią“ (1 Cor. 15, 9). Ta Jo atgailos drąsa buvo 
jo pamokslų ir darbų sėkmingumo priežastis. Pagirtas iškalbos - 
mokytojas Augustinas ilgą laiką svyravo, bebandydamas pakilti 
iš savo negarbingos nuodėmės. Sv. Ambraziejaus griežtumas, 
kuris leido jam sustabdyti nusikaltėlį imperatorių pas bažny- 
čios duris, davė drąsos ir Augustinui prisipažinti kaltu. Dievo 
malonė pridėjo tam pačiam Augustinui tiek drąsos, kad savo 
išpažintį, veikalą „Confessiones“, paskelbėvisuomenei. Toji pati 
drąsa padarė tai, kad Augustinas paliko nuodėmes toli užpakaly,. 
o buvęs nusidėjėlis-pajunkėlis tapo išminties ir dorybės pavyz- 
džiu visiems amžiams. Inteligentas turi žinoti šv. Augustino 
reikšmę pasaulio kultūrai. 

d) Drąsos turėjo ir Magdalena, kad, apgailestaudama savo 
ištvirkusį elgesį, nepaisė fariziejų paniekos ir per pokylį puolė 
bučiuoti V. Jėzui kojas. Su ta drąsa ji ir gyvenimą sutvarkė ir 
nesibijojo buti Kristui mirštant, kada Jo artimesnieji išbėgiojo. 

e) Pasakėčių genialus autorius pastebėjo tą tiesą, jog kaltei 
prisipažinti reikia drąsos, sakydamas kad liūtas, žvėrių karalius, 
teisingai pasisakė savo kaltes, kada mažieji niekšai melavo. Ir 
mokyklose pastebėta, kad tik drąsaus būdo auklėtiniai prisipa- 
žįsta, o žemos širdies mokiniai melais išsisukinėja. 

i) Gerlausiasis Viešpatie, suteik man retai keno turimą 
malonę, kad nemeluočiau pats sau, nuteisindamas šavo kaltes, 
kaip tas fariziejus, kurs save laikė teisingu, kitus niekindamas. 


II. Begėdiška drąsa. 


a) Kiekviena dorybė blogai ir kreivai išpučiama gali virsti 
nusikaltimu, Drąsa prisipažinti kaltes virsta begėdiškumu, kai 
prie jos nėra gailesčio. Tokios drąsos turi viešosios ištvirkėlės. 
Pasaulyje yra buvę rašytojų, šv. Augustino pavyzdžiu rašiusių 
savo nuodėmes, bet be gailesčio ir he pasitaisymo. 

b) Gailestis be pasitaisymo yra tuščias. Nors jo nevadin- 
sime begėdiškumu, bet ir tenkintis juo negalime. 

c) Kristus atleisdavo nusidėjėliams jų kaltes, bet tik su 
ta sąlyga, kad jie iš tikrųjų pasitaisys. Taip buvo Zachiejui, 
Magdalenai ir kitiems. Vienas tiktai žmogžudys, kybojęs šalia 
Jėzaus ant kryžiaus, neparodė pasitaisymo darbų. 

d) Blogiausia drąsa yra daryti nuodėmę. Jei pasitaiko 
pavojus mirti be atgailos, tai prie paprastos kaltės dar prisideda 
nuodėmė prieš, Šv. Dvasią. 

Ė e) Kai kas, žinodamas pragarą ir neneigdamas jo, užkie- 
tėja nuodėmėse, tyčia smarkaudamas, kad pasirodytų drąsus. 
To drąsa yra ne tik nedora, bet ir paika. Paikas, kas daro 

ologą, nežinodamas jo pasekmių; dar paikesnis, kas ir žinoda- 
(mas savo elgesio nelaimingąsias pasekmes, neturi tiek proto, 
kiek reikia tam elgesiui pakeisti. 

„ 1) Viešpatie Dieve, suteik man išganingos drąsos prisipa- 
žinti prie savo tikrųjų kaltybių, bet saugok mane nuo begėdiš- 
kos ir paikos drąsos. 

Pabaiga, Prašalinsiu iš savęs tą bailumą, kurs trukdo 
man pilnai pažinti save, savo kaltes ir trūkumus, bet pažinęs 
visa > nepristosiu, tik pataisysiu, kas bloga, papildysiu, ko 
trūksta, 


14. Aistrų Vergas ar Valdovas. 


1. „Matau savo nariuose kitą įstatymą, pasi- 
priešinantį mano proto įstatymui ir darantį ma- 
ne belaisvį nuodėmės įstatymo, kurs yra mano 
nariuose. Nelaimingas aš žmogus! Kas mane 
išliuosuos nuo to mirtingo kūno?“ (Rom. 7, 23—24). 

2, Suteik man, Viešpatie, pagalbos, kad aš valdyčiau savo 
norus, geidulius, aistras, o ne jie mane. 


I. Aistrų galybė. 


a) Stabmeldys poetas Ovidius kitados sakė: „Video melio- 
ra probogue: deteriora seguor“, t. y. „Matau ir pripažįstu, kas 
yra geriau, o darau tai, kas, blogiau“. 

b) Visi girtuokliai žino girtybės žalingumą, bet nesiliau- 
ja gėrę. 

c) Daug yra įvairaus blogo įpratimo rūšių. Vieni pajun- 
kėliai mato to įpratimo blogumą, bet neturi jėgos elgtis kitaip, 
Kituose pajunkimas jau ir protą apėmė, todėl jie savo pajunki- 
mams randa išteisinimą. Abeji nelaimingi, nes abejuose išmin- 
tis numesta nuo karališkojo sosto ir pristatyta, lyg vergė, gei- 
dulių girnas sukti. 

d) Tų faktų daugybę matydami, kai kurie net valios laisvę 
neigia žmonėse. 

e) Bet tai yra tiktai dvasios liga. Kai žmogus, įsikirtęs 
koją, negali ant jos paštovėti, tai nereiškia, kad jis kojos neturi, 
bet reiškia, kad jis ja naudotis negali. Taip ir valios patekimas 
aistrų vergijon nereiškia valios nebuvimo, bet jos ligą ir reika- 
14 gydytis: ž 

f) Žmogus turi kūną, kaip ir kiti gyvuliai. Tame kūne yra 
daug ir stiprių gyvuliškų piocesų ir gyvuliškų jėzų. Bet žmo- 
„guje yra ir dvasinės išminties su dvasine norų jėga, kuri vadi- 
nasi valia. Nuo žmogaus pareina,ar gyvuliškus geismus su- 
stiprinti, ar valią padaryti už juos galingesnę. 

g) Kol kūniškų ir dvasiškų norėjimų jėgos yra maždaug 
lygios, tol žmoguje eina kova: vieną kartą laimi išmintis, kitą 
kartą—gyvuliškieji geiduliai. Kada žmogus, kovos nepatogumais 
bodėdamasis, nedaro valios pastangų, tada gyvuliškųjų fiziolo- 

gijos procesų pagamintieji norai 1ma viršų, ir žmogus, matyda- 
mas gera, daro bloga. Laimė žmogui yra tik tada, kai jo dva- 
sinė valios jėga yra stipresnė už galingiausius fiziologijos 
pagamintus norus, nes tik tas žmogus savo išmintimi viešpa- 
tauja visam sau. 

h) Geriausiasis Viešpatie! Tiek kartų aš jaučiau kovą s2- 
vyje tarp gera ir bloga. Aš klausysiu Tavo Apaštalo šv. Petro, 
kurs mane ir kitus meiliai prašo susilaikyti nuo kūniškų gei- 
dulių, kovojančių prieš sielą (1 Petri 2, 11), nes tik sustabdy- 
dama kūno geidulius dvasinė valios jėga stiprėja. Bet prie tos 
priemonės Tu, Viešpatie, pridėk antgamtinę pagalbą. 


Il. Valios stiprinimo darbas turi nesiliauti. . 


a) Pasitaiko laimingų žmonių, kurių protinė valios jėga 
yra didesnė už kūno geidulius arba iš prigimties, arba iš lai- 
mingo aplinkybių susidėjimo, arba iš krikščioniškos doros: pe- 
dagoginių elementų, pasireiškusių šeimos gyvenime asmens au- 
gimo metu. | 

b) Intelingentui žmogui neleistina atsidėti pripuolamais 
gerumais: jis turi pats savo psichologiją tiksliai sutvarkyti, pa- 
naudodamas, kas pripuolamai atsirado gera, pridėdamas, ko trūk- 
sta, ir atsimindamas, kad dvasios vidaus tvarkymas niekad nesi- 
baigia, kol žmogus gyvas. 3 

c) Galingieji Libano viršūnių kedrai kartais griūva ir eina 
niekais. Yra matyta dvasios milžinų, žibėjusių kurį laiką žmoni- 
jos padangėje, o paskui patekusių į purvą ir sutrūnėjusių jame. 
Jų eilę pradeda didysis išminčius Salemonas, paskui eina ga- 
busis Tertulijonas ir kuone siekia mūs laikus De Ia Mennais. 
Neminėdami vardų dirstelėkime į mūsų tautą ir įsižiūrėkime į 
nuostabiai didelį skaičių užgesusių žvaigždžių. Tik atsiminkime 
savo mokyklos draugus ir paklauskime, kur dingo .daugumas 
tų, iš kurių tikėtasi didvyrių susilaukti? Visa tai rodo, kad nie- 
kuomet negalima liautis savo dvasią tvarkyti ir valią stiprinti. 

d) Viešpatie, aš nesu išimtis. Tik tada mano gyvenimas 
bus protingai ir laimingai išgyventas, kai nesiliausiu savo sielos 
jėgų stiprinęs. 

“ e) Taip darė Tavo didysis Apaštalas šv. Povilas, kurs be 
abejonės, ne žemiau stovėjo už mane, kai baudė savo kūną ir 
stengėsi jį pavergti, kad išliktų tinkamam aukštume (1 Cor. 9, 27). 


III. Priemonės valiai stiprinti. 


a)„Be galo didelė yra minties galybė. Gamtininkai tai pa- 
stebėjo tik XIX šimtmetyje. Mintis viešpatauja gamtai tomis 
priemonėmis, kurias technikai išrado. Mintis yra tikroji didžiau- 
sių istorijos įvykių priežastis. Mintis visų galingiausiai veikia 
žmogaus dvasios srityje. Įsižiūrėk, žmogau, į savo minčių san- 
dėlį. Jame rasi daugelio savo nelaimių priežastį. 

b) Skaitymas tą sandėlį pripildo. Jei skaitai raštus, suke- 
liančius tavyje kūno jausmus, jau ir be to gana galingus tavo. 
organizme, tai tu stiprini savo kūno geidulius ir padedi jiems 
pavergti savo protingąją valią ir panaikinti savo minties viešpata- 
vimą tavyje. 

c) Skaityk energingų  idealistų gyvenimo ir darbų gerus 
aprašymus. Iš to susidarys jų ir tavo minčių giminingumas, 
kurs pažadins tūnančias tavo sielos dugne dvasios jėgas. 

d) Dalyvauk tose žmonių sueigose, kur jausmai kyla auk- 
štyn, kur tik grynieji dvasios žiedai tegali pasireikšti: sakysim, 
pamaldose, tikybos kongresuose ir kitur. Ten ir antgamtinė 
Dievo malonė prisidės prie kitų priežasčių, stiprinančių valią, 
suteikdama joms sėkmingumo. 

e) Pajutęs savy kylančius geidulius, pabandyk suvaldyt 
juos, Tas niekuomet tau nekenks, bet, priešingai, visuomet su- 
stiprins tavo valią, kaip darbas stiprina ranką ir suteikia jai 
miklumo. 

i) Neužmiršk visokios stiprybės šaltinio Dievo. Pabaigęs. 
pasaulio įkūrimo darbą, Jis nesiliauja veikęs sielose. Teikdamas 
joms dvasinių jėgų Sutvėrėjas gamina daiktų geresnių už žvaigž- 
des, planetas, kometas ir mėnulius. V. Jėzus ne veltui pasakė: 
„Mano Tėvasveikia iki šioliai ir aš veikiu“, (Jon. 
5, 17). 

g) Viešpatie Jėzau! Nedaug priemonių žinau tam taip svar- 
biam dalykui, mano minties viešpatavimui užtikrinti manyje, bet 
užtat žinomąsias vartosiu sąžiningai, nuolat ir uoliai. Kadangi 
jų maža, tai juo lengviau man jas pavartoti. Jų, be abejonės, 
užteks, nes tarp jų yra ir Tavo antgamtinė pagalba, Viską galiu 
su Tavim, kada Tu mane pastiprinsi (Pilip. 0, 13). Pastiprinimo 


iš Tavęs laukiu ne tik melsdamas, bet ir Tavo sakramentus 
naudodamas, 

Pabaiga. Ištirsiu save šiais atžvilgiais: 10 Koks yra ma- 
nyje kūniškų geidulių ir protinės valios jėgų santykis? 20 Ar 
sąmoningai aš prižiūriu save, kad tas santykis nebūtų žalingas 
minties viešpaiavimui neprotingai fiziologijai manyje? 


15. Individualinė Dora ir Tautų Pažanga. 


1. „Kaip kūnas yra vienas ir turi daug narių, 
visi gi kūno nariai, nors jų yra daug, tačiau yra 
vienas kūnas, taip ir Kristus. Nes mes esame vi- 
si pakrikštyti vienoje Dvasioje, kad būtume vie. 
nas kūnas, ar tai žydai, ar pagonys, ar vergai ar 
IZisvieji; taip patvisi esame pagirdyti viena 
Dvasia. Juk ir kūnas yrane vienas narys, bet su- 
sideda iš daugelio“. (1 Cor. 12, 12—14), 

2. Viešpatie! Duok man gerai suprasti visų žmonių sąryšį, 
ypač doroje, kad aš galėčiau tinkamai atlikti savo uždavinį vi- 
suomenėje. š 

I. Asmenų dorovingumas sudaro visuomenės dorą. 


a) Iš vandens lašų nesusidaro vyno taurė, ir iš šešiasde- 
šimt akmenukų nesusidaro kiaušinių kapa. Visuomenė susideda 
iš asmenų, todėl visuomenės doros aukštumą nustato daugu- 
mo asmenų dorovingumas. 

b) Pats tapdamas doras, kiekvienas asmuo savo visuome- 
nei teikia vieną dorą narį. Tai yra didelė dovana. 

€) Vienų žmonių dorovingumas nepakyla iki jų visuome- 
nės dorovingumo lygmės, ir tie įvairiais būdais nevienodai smar- 
kiai visuomenei kenkia. Kitų žmonių dorovingumas laikosi vi- 
suomenės lygmės. Tie sudaro daugumą. Jų dora tebėra silpnu- 
tė. Ji ne tiek dora, kiek prisitaikymas prie visuomenėje įsigalė- 
jusių papročių. Pasirodžius kokiai nors stipresnei įtakai, kaip 
protestantizmas Vokietijoje XVI šimt, ar bolševizmas Rusijoj XX 
šimtmety, visuomenės dora staiga ir plačiai keičiasi į blogą, 
nes toje visuomenėje nebūta pakankamo skaičiaus žmonių su do- 
ra turėjusia gyvas šaknis sielose, Pagaliau yra žmonių, kurių do- 
ros šaknys gyvos ir stiprios, kurių protai aiškiai pažįsta doros 
pagrindų teisingumą, kurių valios galingesnės už geidulius ir 
naudojasi antgamtinė stiprybe. Tie kartais sulaiko visuomenę, 
arba jos dalį, nuo doros iširimo. Taip padarė šv. Petras Cani- 
sius Vokietijoje XVI šimtmetyje. 

d) Ne visi esti milžinai, bet visi padaro daug naudos, jei 
jie yra sveikos doros. Paprastos sodietės, didvyrių motinos, 
dažnai būna tikroji priežastis tų nuostabių darbų, kuriais 
jų sūnūs apdovanojo savo amžių ir šalį. Ypač ryškus pal. Jono 
Bosco motinos Margaritos pavyzdys. XIX šimtmečio pedagogi- 
gijos istorijoje nebuvo didesnio ir naudingesnio fenomeno už 
Jono Bosco darbuotę. 

e) Stebuklingu būdu V. Jėzus taip padaugino penkis ke- 
palaičius duonos, kad penkiems tūkstančiams žmonių užteko. 
Visuomenės doros siityje V. Dievas sveikąją įtaką daugina Ia- 
biau negu dešimtimis tūkstančių kartų. Valančiaus įtaka Lietu- 
voje blaivybės metais buvo padauginta milijonus kartų. 

t) Viešpatie Dieve! Aš žiūrėsiu, kad būčiau sveikos doros 
žmogus, kad mano įtaka į žmones negalėtų būti bloga. Tavo 
šventoji valia nulems, ar aš būsiu tik savo uždavinį sąžiningai 
atlikęs, ar padauginsi tylios įtakos vaisius; bet tik į gerą ir nau- 
dingą pusę aš kreipsiu save. Bekovojant geroms ir blogoms 
srovėms mano mylimosios žemės visuomenėje, aš visuomet 
laikysiuos tų pažiūrų, kurios derinasi su Tavo šventuoju Ap- 
reiškimu, „nes aš žinau, kad Tu gyvybę atnešei pasauliui, 


II. Visuomenės dora sudaro jos kultūrą. 


2) Romos istorikas Tacitas matė savo valstybės doros pa“ 
krikimą ir nujautė tėvynės nelaimes. Jis rašė Agrikolės gyveni- 
mą, vaizduodamas tas dorybes, kurios Romos galybę sukūrė, 
Jis gyrė germanų šeimos dorą, kad Romos žmonės panorėtų 


52 


nebūti žemesni. Didžiojo Romos istoriko mintis buvo teisinga, 
nes iš tikrųjų tautų galybė pareina nuo jų doros. Roma nepa- 
klausė Tacito minties, o tos minties teisingumą greit ėmė skelb- 
ti Italijos miestų ir ypač Romos griuvėsiai. 

b) Romos laimė, kad tarp pačių vargingųjų jos gyventojų 
priemiesčiuose atsirado krikščionių, doros žmonių. Iš impera- 
torių rūmų griuvėsių krikščionys ėmė statytis triobas savo pa- 
maldoms, ir susikūrė nauja civilizacija su nauja kultūra. 

€) Senosios klasinės kultūros tobulus kūrinius išgelbėjo 
nuo pražūties tie žmonės, kurie tik doros tikslais susitelkė apie 
Nursijos Benediktą ir jo įpėdinius Subjake ir Kasino kalne. 

d) Kol Amerika ir Europa tebeturi iš senovės susikrautų 
doros turtų, to! naujosios civilizacijos vaikai dar brangina mok- 
slą, dar pastangas deda technikos išradimams. Bet meno tobu- 
lybę jie pakeitė skubotu tepliojimu. Jau kaskart rečiau reiškiasi 
didžių pastangų mokslo srity. Išnykus įpročiui dėti pastangų, 
išnyko ir technikos išradimai. Paskui meną susilpnės mokslas. 
Jis jau ir dabar per daug susipainiojęs metodikos formalistikoje. 
Paskui mokslą susilpnės ir technika. Ji ne tik netobulės, bet jau 
nebebus žmonių tiek nugalinčių save, kiek to reikia pirma pa- 
darytiems išradimams išmokti ir naudoti. 

e) Parlamentų istorija parodė, kad piliečių laisvė ir jos ap- 
draudimas nyksta pirma, negu išsibaigia dora visuomenėje. Ta 
laisvė buvo pagaminus technikos pažangą. 

f) Nyksta gamyba ten, kur gamintojui nelaiduota jo teisė 
į jo kūrinį, kur Dievo įsakymas: „Nevok* nėra pakankamai ap- 
draustas. Mažėjant gamybai, mažėja turtai ir atsiranda pagrindo 
neomaltuzianizmui, mažinančiui asmenų skaičių tautose. 

g) Ne policija, o visuomenės dora saugoja asmens it kul- 
tūros brangenybes. Dorai išnykus visuomenėje, nė policijos 
žmoniškai sudaryti nėra iš ko. Kur visuomenės dora aukšta, ten 
maža išlaidų policijai, kalėjimams, teismams, o asinenų nuosa- 
vybė ir laisvė yra vis dėlto laiduota. Ten tarpsta kūrybinio darbo 
malonumas, kuris kelia civilizaciją aukštyn. 

h) Viešpatie! Aš jaučiu savo pareigą visuomenės ir jos kul- 
tūros plėtotei, todėl aš rūpinsiuos savo ir visuomenės dora. 

Pabaiga. Nepraleisiu metų nepadaręs savyje peržvalgos, 
kiek pats esu tvirtas doroje ir kiek prisidedu prie bendro tau- 
tos dorovingumo. 


16. Inteligento pareigos Tautai. 


> 1. „Jūs žemės druska: jei druska išdvoks, kuo 
ji bus sūdoma? Ji daugiau niekam nebetinka, kaip 
tik išmesti laukan ir žmonėms mindžioti. Jūs 
pasaulio šviesa. Negali būti paslėptas miestas, 
pastatytas ant kalno. Taip pat nedegama žiburio 
ir nededama jo po saiku, -bet ant žibintuvo, kad 
šviestų visiems, kurie yra namuose. Tegul jūsų 

šviesa taip šviečia žmonių akivaizdoje, kad jie 
matytų gerus jūsų darbus ir garbintų jūsų Tėvą, 
kurs yra danguje“. (Mat. 5, 13—16). 

2. Pripažįstu ir jaučiu, kad turiu pareigų tautai. Noriu jas 
pažinti ir atlikti. Tik Tu, Viešpatie, suteik šviesos mano protui, 
kad nesuklysčiau, ir stiprybės valiai, kad ištesėčiau! 


I. Dorinti. 


a) Kaip valgis be druskos, taip liaudis be inteligentų, dva- 
sią sustiprinančios jėgos neatitinka pati savo vertybės. 

b) Tarp apaštalo, ar inteligento pareigų, tą dvasios užda- 
vinį, kurį palygino su druska, V. Jėzus pastatė pirmoje vietoje, 
nors mes linksiame pirmoje vietoje statyti švietimo uždavinius. 
Tačiau iš tikrųjų tautos stiprybė labiau pareina nuo jos doros, 
negu nuo jos apšvietos. 

<) Tautiškas susipratimas yra ne apšvietos, o doros daly- 
kas. Tie tautos susipratimą ir jos atgimimą sužadino, kurie tu+ 
rėjo drąsos viešai prisipažinti esą, kas buvo. Sužadintieji pirma 
žinojosi esą lietuviai, negu jie savo lietuvybę pripažinti išdrįso. 
Taigi tautiškas sužadinimas nieko nepridėjo protams, o viską 
padarė sukeldamas valios pasiryžimą. 

d) Aklas tas, kam rodosi, kad, tautišką susipratimą suža- 
dinus, jau viskas padaryta tautoje. Dabar reikia išjudinti valias 
į gamybą, nes visose viešojo gyvenimo srityse daug ko trūksta, 
Inteligentas tautoje turi būti kūrybinio darbštumo pavyzdys. Ap- 
verkti reikia tą, kurio visas rūpestis yra mėnesio pabaigoje pa- 
siimti algą. Nėra žemės druska tas, kam nerūpi, ar jis padarė 
visuomenei nors tiek naudos, kad ji atsvertų jo algą. O kaip 
maža yra inteligentų, kuriems rūpi darbu atsverti algą! 

e) Tautoje yra darbų, būtinai reikalingų, už kuriuos nie- 
kas neužmoka. Visi tautiško susipratimo žadintojai nieko užtat 
negavo, 0 daugeliui teko visokių bausmių. Tokių pavojingų 
darbų reikia tautai visuomet. Juos visada nudirba kilnios širdies 
2 moką ir drįstą pasiaukoti. Tie žmonės yra tikroji žemės 

ruska. 

t) Chemijos lyžtelėję gudruoliai pašiepia V. Jėzų už drus- 
kos išsidvokimo minėjimą, nes žinia, kad druska neišsidvokia, 
Tačiau V. Jėzus ne apie druskos prigimtį kalbėjo, o apie 
uždavinius žmonių, kuriems teko žymesnės vietos visuomenėje. 
Deja, tie žmonės gana dažnai neatlieka druskos uždavinių. 
Išganytojas pažymi jų nenaudingumą ir nepavydėtiną jų likimą 
tautoje: jiems teks būti sumindžiotiems. Nelaimė tautai, kada 
vienai jos daliai tenka mindžioti kitą. Laiminga ir sveika ta tauta, 
kurioje niekas neužsipelno būti mindžiojamas. 

g) Savo reformą aš pradėsiu nuo savęs. Pirmas tad inte- 
ligento uždavinys, būti kūrybinio darbštumo pavyzdys, uždirbti 
savo algą ir atlikti neapmokamus visuomenės darbus, nelengvas 
man išrodo, bet aš esu krikščionis ir imu tą uždavinį dėl Kri- 
staus, nors jis taip sunkus, kaip kryžius. 


h) Viešpatie! Tu pirmas kryžių nešei, Tu kvietei mus imti 
savo kryžius ant pečių ir eiti paskui Save. Štai aš radau savo 
kryžių ir imu jį bučiuodamas. Padėk man jį užnešti į kalną! 


Il. Mokyti. 


a) Inteligentas esu, nes kelioliką metų tėvų, ar kitų už- 
dirbtą duoną valgydamas mokiausi. Ta privilegija man teko, 
o tūkstančiams gimusių su manim neteko. Aš esu jų skoli- 
ninkas. Savo skolą galiu išmokėti tik sveiką apšvietą skleisda- 
mas tarp savųjų, tik mažindamas tamsuolių skaičių savo žemėje, 
tik lengvindamas jiems apšvietą pasiekti. 

b) Laimingas, kurs, mokslus išėjęs, mokytojo pareigas 
eina ir algą gauna. Naudingesnis už jį, kurs gimines ar sveti- 
mus į mokslus leidžia, kad jam mirus jo vietoj liktų ne vienas 
inteligentas. Taip dažnai daro kunigai. Tą uždavinį riša vie- 
nuoliai, neturėdami savo vaikų, bet savo darbais skleisdami 
mokslą savo žemėje, S 

c) Tam nusikalsta inteligentai, kad ir mokytojai,, kurie ne- 
Arįsdami pasiimti šeimos sunkenybių, savo amžiumi užbaigia 
inteligento gyvenimą. 

d) Knygų vertėjai, veikalų autoriai, laikraštininkai, neiš- 
kraipą tiesos sulig politikos sumetimais, išmoka savo skolą, jei 
jie savo kalbos literatūrai duoda naudingų spausdinių.  Dvigu- 
bai skolingi darosi tuščio spausdinto šlamšto gamintojai, o įvai- 
tūs nusikaltėliai yra klaidos ir ištvirkimo literatūros platintojai. 

e) Naudingesni už mokytojus ir rašytojus yra tie, kurie 
inteligencijos šviesą įneša į viešojo gyvenimo sritis, neturėju- 
sias jos, kaip antai: į sodžiaus darbus, į amatus, į kitas taip 
vadinamas neinteligentinio darbo rūšis. Juo daugiau mokslo 
ir šviesos tauta pasigamina tose neteisingai žemomis vadina- 
mose srityse, juo labiau ji kyla aukštyn. Todėl inteligentas 
„greičiau išmoka savo skolą visuomenei, tapdamas amatininku, 
negu profesorium, 

i) Garbingas yra uždavinys šviesti saviesiems, nors nedi- 
delėje ir neturtingoje grįčioje. Kaip nevalia tarnui, gavusiam 
talentą, užkasti tą pinigą žemėje, taip man išėjusiam mokslus 
nevalia pasivožti po sietuve. Juo labiau suprantu tą savo pa- 
reigą, juo smarkiau jaučiu jos sunkumą ir Tavo, Viešpatie, pa- 
galbos reikalą. Tu kvietei pas save visus naštą nešančius, ža- 
dėdamas jiems palengvinti (Mat. 11,28). Palengvink man, Jėzau, 
suteikdamas palaimos mano darbams apšvietos srityje, 


i III. Organizuoti. 


a) „Kame du ar trys susirinkę mano vardu, 
tenir aš esu jų tarpe“ (Mat. 18, 20), kalbėdavo V. Jėzus, 
ragindamas Savo mokinius organizuotis. 

„ b) Susiorganizavę yra baltųjų vergių pirkliai, pornografinių 
atviručių gamintojai ir teikėjai, tvirkinantieji jaunuomenę, alko- 

holio pramonininkai, ne visuomet aiškių ir dorų politinių 
tikslų siekėjai. Reikia sujungti jėgas ir tiems, kuriems rūpi pa- 
didinti savo žemės apšvieta, dora ir kultūra bei sielų išganymas. 

c) Penki organizuoti ir ginkluoti kareiviai lengvai išblaško 
šimto stiprių vyrų palaidą krūvą. Negausingi ir nesąžiningi prie- 
šai mus valdys ir engs, jei kūrybinio tautos darbo darbininkai 
paliks pakrikę. 

d) Šv. Tėvo ir Lietuvos konkordatas kviečia ir pareigą 
uždeda katalikams suburti savo jėgas nepolitiniame katalikų 
veikime. Inteligentai turi tapti tos organizacijos ne tik nariais, 
bet ir sąnariais. Jie gali ir turi suprasti organizacijos reikalą. 
Jie gali ir turi apsaugoti ją nuo iškrypimo. Ž 

e) Tos organizacijos tamprus ir nuolatinis sąryšis su dva- 
siškija, vyskupais ir šv. Tėvu laiduoja jos darbuotės dorumą, 
naudingumą ir saugoja ją nuo iškrypimo. Jos tikslai vieši ir 
dėl to negali būti melagingi. 

f) Reikia saugoti doruosius žmones nuo slaptų organizacijų, 
ypač tų, kurios savo tikslus net nuo savųjų slepia, kurios 
„ pasitikinčius žmones daro įrankiais tamsių asmenų, slepiančių 
save net nuo savo valdinių. 

g) Viešpatie Dieve! Tu palaiminai žmonių sutartį, bet tiktai 
geriems tikslams vykinti. Mūsų laikais yra privisę visokių klas- 
tuotojų, sugebančių neatsargiam žmogui vietoje tikro pinigo 
įsukti padirbtąjį; vietoje apšvietos — įbrukti klaidą; vietoje geros 
organizacijos — įvelti į pražūtingą. Suteik man, Geriausias Jėzau, 
1ą antgamtinę išmintį, kuri moka atskirti teisybę nuo klastos. 
Tavo išminties apšviestas aš nuoširdžiai tarnausiu broliams. 

Pabaiga. Ištirsiu save, ar atlikau inteligento pareigas: 
a) stiprinti tautos valią, b) atsimokėti apšvietos skolą, ir c) telkti 
krūvon kuriamąsias tėvynės jėgas. 


[B 
Krikščionies pavyzdys. 


Šitą trečiąjį skyrių buvau ketinęs pavadinti „Sursum Corda“ 
(Aukštyn Širdis), nes antrame skyriuje visas dėmesis krypo 
į save, kad kiekvienas inteligentas pažintų ir savo trūkumus ir 
savo pareigas. Tą atlikus, labai tinka savo dėmesį ir širdį pa- 
kelti aukštyn į kilniausiąjį Asmenį, į V. Jėzų. Save gerai pažinę, 
galime būti protingi pagonys, bet pilnoji išmintis tesusidaro tik 
Jėzų pažinus ir Jo mokslą priėmus. 

Pasaulis nėra matęs žmogaus veikėjo darbštesnio už šv. 
Povilą, kuris prisipažino korintiečiams: „Nesitariau jūsų 
tarpe žinąs ką kitą, kaip tik Jėzų Kristų ir tą pri- 
kaltą ant kryžiaus“ (Cor. 2, 2). Kas yra Jėzų pažinęs, tas 
suprantą didžiojo Apaštalo mintį ir širdį. 

Deja, šitais keliais trumpais apmąstymais negalima apimti 
taip didžio dalyko. Belieka tik apsiriboti keliais punktais. Jei 

kas, juos apsvarstęs, ims trokšti tos išminties, kuri Jėzų pažįsta, 
tai ras medžiagos nuostabiame tėvo Meschlerio veikale, kurį taip 
gražiai paliekė Lietuvos skaitytojams tėvas Andriuška, S. J. 

Bet vienu skaitymu ar mąstymu Jėzus car nepažįstamas. 
Ji permano tik tie, kurie sulig Jo mokslu ima gyventi. Tarp 
Kristaus asmens ir mūsų akių yra aukštas žmogaus nuodėmių 
ir trūkumų kalnas. Kada tas nuodėmes panaikiname, kada tobu- 
lybės ieškodami ir pastangų nesigailėdani įlipame į aukštą kas- 
kart didesnių dorybių kalną, tada jau pamatome V. Jėzų savo 
dvasios akimis, 

Juo labiau į Jį žiūrime, juo panašesni į Jį daromės ir, ar- 
čiau prie Jo priėję, pilniau pažįstame. Kada išnyksta atstumas 
tarp žmogaus ir Jėzaus, tada įvyksta abiejų susijungimas šven- 
tume. To pasiekusiam Steponui saldūs buvo akmens, kuriais jį 
žmonės žudė, o Laurynas ant geležų deginanias džiaugėsi. 

Ta mistinė Viešpaties Jėzaus pažinties pilnybė yra retas 
daiktas pasaulyje, bet indas neturi nusiminti dėl to, kad jame 
jūra netelpa. Tik pažinkime V. Jėzų, kiek to žinojimo  sutilps 
į mūsų sielą. Kartais pasirodo, kad telpa daugiau, negu tikėtasi. . 


17. Žmonių giminė prieš Kristų. 


1. „Kriskie, rasa, iš dangaus žemyn ir debe- 
sys išlykite teisingąjį; atsivožkie, žeme, ir išdai-* 
gink išganytoją. Vienkart tekyla teisybė“ (Is. 45,8). 

2. Duok man, Viešpatie, suprasti širdis tų Senojo Įstatymo 
pranašų, kurie ilgėdavosi laukdami ateinant pasaulio Atpirkėjo. 
Jie jautė viešojo ir privataus gyvenimo pavojingus trūkumus, 
juos slėgė blogybių gausybė ir tik būsimame Išganytojuje buvo 
jų viltis. i 

I. Nekultūringos tautos. 


a) Žmonių giminėje prieš Kristaus užgimimą buvo trys 
tipai: nekultūringų tautų daugybė, kelios stabmeldiškai materia- 
listiškos kultūros ir viena tikrojo Dievo garbintoja, silpna, ma- 
žutė išrinktoji tautelė. - 

b) Be kultūros, be rašto, be istorijos, be įstatymų gyveno 
daug žmonių, pasiskirsčiusių į nesuskaitomas tauteles. Vienos 
jos žinojo Dievą, sielą, doros pagrindinį 'įgimtąjį įstatymą. Kitos 
jau buvo užmiršusios tas stambiąsias tiesas ir religijos vietoje 
turėjo keletą prietarų, kurių tarpe pasitaikydavo nuožmumų. 
ia c) Kūno gyvybę palaikydamos menku maistu, kartais užsi- 
garduodamos žmogiena, tos tautelės gyveno be idealo ir be pa- 
žangos, dažnai kovodamos tarp savęs, dar dažniau užkrečiamų 
ligų naikinamos, kartais patekdamos kultūringųjų tautų vergijon, 
dar dažniau savo nuožmių vadų kankinamos aršiau, negu sve- 
timų vergijos nešėjų. 

d) Nė jokia statistika niekuomet nesužinos, kiek sielų, Dievo 
paveikslu sutvertų, yra sužvėrėję tokiame padėjime, kiek žmo- 

giškų asmenų žūte žuvo, nustodami laikinojo ir amžinojo gyve- 
nimo. Tie žmonės, tos sielos tai mano broliai ir man jų gaila, 
nors aš nekaltas už jų nelaimes, kilusias iš pirmųjų gimdytojų 
nuodėmes. 

e) Mano laimė, kad ne jų laikais ir ne jų tarpe gimiau. 
Tai Tau, Viešpatie, ačiū už tai! Tu žiūrėjai į tuos vargus bei 
tamsybę ir žiūrėdams rengei atpirkimą. Ne visiems davei su- 
prasti jų padėties vargingumą, kad nepadidėtų jų nelaimė, bet 
rengei tikro ir pastovaus atpirkimo malonę. Kaip neišmintingas 
būčiau, jei tos malonės patyręs, jos neįvertinčiau! 


Il. Keli kultūros centrai. 


a) Ne visas pasaulis prieš Kristaus užgimimą buvo be kul- 
tūros. Kai kurios tautos užtiko labai patogias gyvenimo sąly- 
gas, sudarė galingas valstybes ir aukštai iškėlė mokslą bei meną. 
Viena tokia kultūra buvo klestėjusi išilgai Nylo upės, kita — 
Tigrio ir Eufrato šlaituose, trečia — šiauriniuose Viduržemio 
jūros pusiasaliuose, ketvirta — ant Ramiojo Vandenyno krantų, 
išilgai Geltonosios upės, penkta — pietinėje Azijos dalyje ant 
pusiasalių, išsikišusių į Indijos vandenyną. 

b) Tos didžiosios civilizacijos, viena su kita beveik nesu- 
sisiekdamos, kilo, augo, žydėjo ir žlugo. Beveik visų jų galybė 
stovėjo ant vergijos, o ta šaknis buvo nesveika žmogaus pri- 
gimčiai ir priešinga Dievo valiai. Vergijos esmė neigia tą tiesą, 
kad Dievas, o ne sutvėrimas, yra žmogaus tikslas. 

c) Aukštai iškildamos statybos technikoje, karo mene, daug 
protu dirbdamos įvairiose srityse, tos kultūringosios tautos 
kiekviena savaip religijos turinį lenkė prie savo sumetimų. Po- 
liteizmo amaras, kiekvienoje vietoje kitokis, ėdė gražaus kultū- 
ros medžio vaisius ir lapus. 

d) Kultūros sirgo ir nyko ne taip, kaip medžiai be skau 
smų o gamindamos visą eilę kentėjimų, kurie kyla iš vergijos 
karų ir ištvirkimo. Ne ta yra didelė nelaimė, kad piramides 
smiltys apnešė, kad Semiramidos kybantieji sodnai bergždžio- 
mis kalvomis virto, bet nelaimė buvo, kad žmonės užmiršo vie- 
no tėvo vaikai esą, kad, materializme paskendę, gladijatorių žu- 
dynėmis gėrėjosi, tetrokšdami tik duonos ir reginių — panem 
et circenses, kad kaskart mažiau žmonėmis jautėsi ir kaskart 
labiau virto žvėrimis. Net ir protas tarnavo užuojautai naikinti, 
žiaurumams pramanyti. 

e) Byvulėjimo procesas vis dėlto nesuskubo pasiekti savo . 
tikslo, nes ties Betlėjaus kūtele ėmė žibėti nauja užgimusio sie- 
Jų Karaliaus žvaigždė. 

f) Sveikas Jėzau mažiausias! Kūdikėli brangiausias, Tame 
Jo užgimime ir panos pagimdyme linksminkimės ir džiaukimės, 
Jėzui garbę duodami giedokime! 

III. Dievo išrinktoji tauta. 


a) Tarp didžių aukštos kultūros ir galingų valstybių siau- 
tame žemės sklype, išilgai menkos Jordano upės apie tris eže- 
tus gyveno maža tautelė. Ją Dievas išsirinko sau tada, kai jos 
vergija galingame Egipte buvo bebaigianti naikinti nelaimingąją 
Izraelio padermę. Iš tos beturčių, beteisių, bemokslių, bekultū- 
tių vergų saujos Dievas padarė tautą, ir tai savo išrinktąją tautą. 
ž b) Jis jai nedavė nei galybės nei turto. Bet Jis jai davė 
save pažinti. Jis apreiškė jai tiesą. 

€) Visas pasaulis užmiršo Dievą, Izraelis neužmiršo. Ga- 
lingų kultūrų įtaka nesustabdomu smarkumu veržėsi į mažą, 
silpną Palestiną. Jos karaliai jau statė stabus ant kalvų; jos di- 
dikai jau degindavo savo kūdikius Malochui. Didi yra kultūrin- 
gos mados galybė ir sunku yra tiesai su ja kovoti. 

d) Bet Dievas davė savo išrinktajai tautai pranašų. Savieji 
tautiečiai, pasidavę svetimoms įtakoms, tuos pranašus išžudė, 
Taip galinga yra kultūringos klaidos mada. Tačiau žuvusių pra- 
našų žodžiai likdavo tautoje, ir tauta išliko vienui viena pasau- 
lyje, nevirtus politeiste. 

e) Bet ir ji išmoko tikybą pabrukti po politikos sumeti- 
mais. Netikėtas, het neabejotinas to vaisius buvo tas, kad vie- 
nintėlė tikrojo Dievo šventovė virto prekybos vieta, Dvasiškija 
vienaip mokė, o kitaip elgėsi. Ne dora, protekcija viešpatavo apie 
šventąjį aukurą. Ir pranašų jau nebebuvo. 

i) Bet arkangelas Gabrielius pranešė doram kunigui Za- 
charijui, kad greitai užgims Išganytojo Pranokėjas. Šventoji 
Dvasia nužengė ant Marijos, kuri skaistybės neprarasdama tapo 
Dangaus ir Žemės Karaliaus motina, 

g) Sveika Marija, malonės pilnoji, Viešpats su tavimi. Tu 
pagirta tarp moterų, ir pagirtas tavo ysčios vaisius Jėzus! 

Pabaiga. Ar dažnai aš džiaugiuosi tąja laime, kad man 
teko gyventi Kristaus kultūros laikais Jo mokslo šviesoje? 


18. Mesijo laukimas ir atėjimas. 


I. „Dar man tebekalbant ir tebesimeldžiant 
ir išpažįstant savąsias nuodėmes ir savo tautos 
Izraeliaus kaltes ir betiekiant mano maldas ma. 
no Dievo akyse už šventąjį mano Dievo kalną, 
dartebekalbant man maldą, štai vyras Gabrielis, 
kurį buvau matęs regėjime iš pradžių, greitai lėk- 
damas palietė mane vakarinės aukos metu, Ir 
- iš mokino mane, ir kalbėjo man ir tarė: Danieliau, 
dabar išėjau mokytų tavęs, kad suprastum: Nuo 
tavo maldų pradžios išėjo kalba, o aš atvykau 
pareikšti tau, kad pageidavimo vyras esi: tugi 
dėmėkis kalbą ir suprask regėjimą. Septyniasde- 
šimt savaičių sutrumpėjo ties tavo tauta ir ties 
tavo šventuoju miestu, kad pasibaigtų apgaulė 

ir galas ateitų nuodėmei ir išdiltų nedorybėir 
būtų atvesta amžinoji teisybė ir išsipildytų re- 
zėjimas bei pranašystė ir taptų pateptas Šven- 
tųjų Šventasis. Taigi žinok dėmėkis: Nuoišėjimo 
žodžio, kad būtų atstatyta Jeruzolima iki Kristui 
vadui buvo septynios savaitės ir savaitės še- 
šiasdešimts dvi. Ir vėl bus pastatyta gatvė ir 
mūrai laikų angštumoje. Ir po šėšiasdešimts 
dviejų savaičių bus užmuštas Kristus: ir nebe- 
bus jo tauta, kuri užsigins jo. Ir miestą ir švento- 
vę išblaškys tauta su ateisiančiu vadu; ir jo pa- 
baiga tuštuma ir karui pasibaigus nulemtas iš- 
naikinimas. Patvirtins gi daugeliui sandorą vie- 
na savaitė ir savaitės viduryje nebeliks aukos, 
nei atnašos ir šventovėje busišnaikinimo šlykš- 
tynė ir iki galui bei pabaigai išbus išnaikini- 
mas“. (Dan. 9. 20—27). I 

2. Noriu, Viešpatie, suprasti širdis tų žmonių, kurie dar 
prieš Tavo užgiminą gyvendami, bodėdamiesi savo laikų var- 
gais, ilgėjosi, laukė Tavęs. Man dabar tenka ilgėtis tos valan- 
dos, kada mes žmonės susiprasime vykinti Tavo apreiškimą. 
Padėk man, Jėzau, kad žodžiu ir darbu tą valandą pagreitinčiau. 


I. Mesijo laukimas. 


a) Ilgi rodėsi Adomui tie 950 metų, kol žiūrėdamas į sa- 
vo nuodėmės plėtotę geidė, kad greičiau būtų sutreikšta pra- 
garo žalčiui žiuožė, kad greičiau užsibaigtų nuodėmė, nedory- 
bė ir vargai. 

b) Laukė ir Abraomas tos dienos, kada iš jo sėklos išdigs 
palaima visoms tautoms. To paties tikėjosi jo sūnus Izaokas ir 
Izaoko sūnus Jokūbas. 

c) Mozei rūpėjo, kad jam „apreikštos simbolinės apeigos 
virstų Naujojo, tobulojo Įstatymo tikrenybe, kad nebe dvyne- 
lius žmonės Dievui aukotų, o nekruvinu būdu atnaujintų pa- 
saulio atpirkimo auką: Dievo Sūnaus Kūną ir Kraują. 

d) Juo labiau didžiųjų kultūringųjų kaimynų politinė įtaka 
skverbėsi Izraėliaus tautai į sielas, juo labiau ir skaudžiau jautė 
pranašai antgamtinės pagalbos reikalą. Ypač Danielius savo O 
perskyrimo pradžioje išreiškia tą kilnų ir skaudų lūkestį. Die- 
vas juos guodė apreikšdamas ateitį. 

e) Pranašų balsams nutilus už tūkstančio metų po Mozės, 
grynosios izvaėlilų sielos skaitė pranašų raštus ir meldėsi, kad 
greičiau įvyktų, kas Dievo žadėta, 

i) Ir Romos mokytieji raštininkai žinojo, jog rytuose vi- 
sur yra plačiai pasklidęs lūkestis naujos pasaulio valdžios, kuri 
dorą ir teisybę įvykdys. Kilnių patricijų širdys pritarė tolimų 
pavaldinių lūkesčiui ir pasakojo esą, tat buvę rašyta Sibilių kny- 
gose. 

g) Laukė Mesijo garbingasis Jeruzolimos mokytojas Si- 
meonas ir šventoji našlė Ona. Dievo dvasia jiedviem žadėjo 
duoti išvysti dar tebegyvenant. šiame pasaulyje to pasaulio At- 
pirkėją ir Išgelbėtoją Dievo Sūnų, neturtingą Kūdikėlį. 

h) Visi, keno širdys „negalėjo pripažinti blogumo ir ne- 
dorybės viešpatavimo, troško ir trokšta tos valandos, kada Die- 
vas vėl ims viešpatauti žmonėms. 

i) Ir mano širdyje sustiprink tą troškimą, Viešpatie, Visa, 
kas gera gali įvykti pasaulyje, tuo kilniu troškimu šiaip ar kitaip 
prisirengiama. Ir aš labai geidžiu, Viešpatie, būti iš tų, kurie 
alksta ir trokšta teisybės, nes Tu juos pasotini ir pagirdai 
Savo atėjimu. 


Il. Mesijo atėjimas. 


a) Pagaliau atėjo pranašų skelbtoji „laikų pilnybė“. Antra- 
sis Šv. Trejybės Asmuo, Dievas iš Dievo, Šviesa iš Šviesos, 
tikrasis Dievas“ tapo žmogum. 

b) Kas supranta amžinąją Dievo tobulybės pilnybę, beribę 
ramios laimės jūrą, ir kas žino šio pasaulio žmonių vargingą 
gyvenimą mažoje svetimų pavergtoje beteisėje tautelėje, tas 
šiek tiek numano, ką reiškia sakinys: „Dievas tapo žmogum“. 

e) Jis tapo žmogum, kad ašarų pakalnėje vargų gausybė 
sumažėtų, kad žmonės galėtų pakilti į dangaus laimės aukštybės. 

d) Tos laimės teikimas žmonėms visuomet rūpėjo Dievui, 
bet maža buvo žmonių, kuriems jis būtų rūpėjęs. Nedaug 
žmonių buvo laukę Mesijo, nedaug džiaugėsi Jam užgimus. 
Vine yra galvų giliai mąstančių, maža yra širdžių kilniai jau- 
čiančių. 

e) Džiaugėsi Marija, paguldžius savo Sūnelį ant šieno 
ėdžiose; džiaugėsi angelo pakviesti piemenėliai, atbėgę pas Bet- 
lėjaus prakartėlę; džiaugėsi ir išminčiai, atvykę iš rytų šalies; 
džiaugėsi ir Juozapas senatvėje naują kilnų uždavinį gavęs; 
džiaugėsi Simeonas su Ona, užtekančią Jokūbo žvaigždę pagerbę. 

i) Bet nesidžiaugė Erodas, Betlėjaus skerdynę rengdamas. 
Didžioji imperijos galybė nėpaisė Betlėjaus įvykių, nes tie 
atrodė dar menkesni už menką provincijos miestelį. Nebėgo į 
Dovydo gimtinę patrijotai parisiejai ir nesirengė pagerbti tą, 
kurį garbino piemens ir svetimtaučiai. Jisai nespindėjo jiems 
tokiais spinduliais, kokiais jie buvo papratę gėrėtis. 

g) Teneskiria manęs devyniolikos šimtų metų ilgis nuo 
Betlėjaus prakartėlės! Mano širdis vienaip plaka su atgailojan- 
čių Adomo ir Ievos širdimis. Patrijarkų ir pranašų jausmai 
man nesvetimi. Nebedrįsdamas gretintis prie Marijos ir Juo- 
zapo, aš vis dėlto su Betlėjaus piemenėliais meilingai bučiuoju 
Kūdikėlio Jėzaus kojutę, kurią žmonių akloji nedorybė perkals 
vinimi. Man rūpi tos mano nuodėmės, kurios V. Įėzui skau- 
desnės už Jo kryžiaus vinis. Tarp manęs ir nuodėmės tebūnie 
bedugnė prapultis. 

h) Neturiu aukso, nesu matęs mirros nei brangiųjų Azijos 
smilkalų, bet mano širdis dar pajėgia mylėti, ir amžiną meilę 
užžimusiam V. Jėzui žadu. 

Pabaiga. „Tai kas gi atskirs mus nuo Kris- 
+aus meilės? ar vargas? ar suspaudimas? ar ba- 
das? ar plikumas? ar pavojus? ar persekiojimas? 
ar kalavijas?“ (Rom. 8, 35). Buvau ir būsiu V. Jėzaus 
mokinys. 


19. Nazaretietis Mokytojas. 


1. „Tai girdėdamos minios stebėjosi jo mok- 
slu“ (Mat. 22, 33). 

2. Esu ieškojęs savo amžiuje garbingų mokytojų, kad jų 
išmintim  pasinaudočiau. Pavydžiu Galilėjos ežero žvejams, 
kurie iš Tavo, Jėzau, lūpų girdėjo amžinojo gyvenimo žodžius. 


I. Išvaizda ir iškalba. 


a) Nekaltos mergelės Sūnus, Sv. Dvasios pradėtas, būda- 
mas dvylikos metų, patraukė į save senų Rašto mokslininkų 
akis ir širdis. „Visi gi, kurie girdėjo jį, stebėjosi 
įoišmanymu ir atsakymais“ (Luk. 2, 47). h 

b) Pradėdamas trisdešimtus metus Jis žydėjo pilnu vyriš- 
ku gražumu. Jo delnai buvo šiurkštūs nuo sunkaus dailidės 
darbo, bet Jo veidas buvo švelnus ir Jo akys pilnos visų am- 
žių išminties. Per jas tryško karštos širdies meilingi spindu- 
liai. Jo balsas skambėjo, tarsi, stygos, bet dažnai virsdavo 
sidabro vamzdžių garsais. 

c) Jis tik ištarė trumpai: „Eikš su manim“, o Petras su 
Andriejum pametė savo tinklus ir trobas, Jokūbas su Jonu pa- 
liko savo valtis ir tėvą, Matas muitininkas liovėsi paisęs pinigų. 

d) Betsaidos ir kitų miestų gatvėse maža likdavo žmonių, 
ištuštėdavo Galilėjos, Judėjos ir Iturėjos sodžiai, kai juos pa- 
siekdavo gandas, kad apylinkėje yra atvykęs Jėzus iš Nazareto. 
Žmonės pamesdavo nunokusius kviečius nekirtę, bėgdami Jo 
paklausyti ir atidėdami piūtį. Per tris dienas jie išbūdavo su 
Juo nevalgę. Iš vienos pusės ežero jie vydavosi Jį persikėlus; 
į kitą pusę. 

e) Tie, su kuriais Jisaugo Nazarėte, stebėjosi jo mok- 
slu ir sakė: „Iš kur jam visa tai? koki ta išmitis, 
kurijam duota ir tokie stebuklai, kuriejo ranko- 
mis daromi? Argi jis ne dailidėine Marijos sū- 
nus?“ (Mrks 0, 2. 3). 

f) Pasiųsti Jo suimti tarnai, grįžo neišpildę įsakymo ir tei- 
sinosi: „Niekuomet žmogus nėra taip kalbėjęs, 
kaip tas žmogus“ (Jon. 7, 47). 

g) Viešpatie Jėzau! Man brangi Tavo išvaizda ir ' Tavo 
iškalba, bet ta tiesa, kurią Tu skelbei, ta antgamtinio apreiškimo 
dieviškoji išmintis, kurią Tu žmonėms teikiai, traukia prie sa- 

vęs mano dvasią, ir aš trokštu neprastoti nė vieno jos spin- 
dulėlio. Kaip man gaila, kad mano dvasios indas mažas! Pa- 
didink jį, Dieve, kad nė lašas Tavo apreikštos išminties nenu- 
bėgtų pro ša Iį 


II. Tarp savųjų. 


a) Bemokydamas žmones, dažnai pavargdavo V. Jėzus. 
Tada malonu būdavo pailsusiam Išganytojo Kūnui pasilsėti. 
Bet motinoms rūpėdavo, kad šventoji Mokytojo ranka palai- 
mintų jų vaikelius, kurių dėl riksmo jos negalėdavo neštis į 
klausytojų minias, kad tylos neardytų. Apaštalai nenorėdavo 
leisti varginti nusidirbusį, Mokytoją, bet Jėzus sudrausdavo 
juos sakydamas: „Leiskitė mažutėlius ir nedrau- 
skitejiemsateit pas mane, nes tokių dangaus 
karalystė“ (Mat. 19, 14). Nepaisydamas nuovargio, Jis juos 
laimindavo ir, baigęs laiminti, nepasilsėjęs vėl eidavo tolyn (ten 
pat 19, 15.) , 

b) Kartais nuovargis būdavo taip didelis, kad Mokytojas. 
užmigdavo audros blaškomame luote. Tuo atvėju Jėzų „paža- 
dino Jo mokiniai, kad Jis juos išgelbėtų (Mat. 8, 24—27), 

c) Kartais, paleidęs minias, jis aiškindavo apaštalams gi- 
lešniąją Savo palyginimų prasmę (Mat. 13, 36—52). 

d) Ne kartą per ištisą naktį gydydavo ligonius, dėdamas 
ant jų Savo rankas (Mrk. 1, 32—34). 2 

e) Dažnai, nusidirbęs, besakydamas pamokslus per dieną, 
nakties metu Jis melsdavosi (Mrk. 1, 35. Luk. 6, 12). 

1) Didįjį Savo Tikybos ir Bažnyčios organizacijos pagrindą 
V. Jėzus pasakė apaštalams, bekeliaudamas su jais vienais per 
Pilypo Kezarėjos žemę (Mat. 16, 13—20). 

g) Jis jiems pasisakydavo ir pasigailėjimo jausmus, maty- 
damas išalkusias minias (Mor. 8,2; Mat. 14, 14). 

h) V. Jėzus gerasis! Tu pralenkei genijus Savo gabumais, 
Tu Dievas tikrasis, tarp mūsų begyvendamas, su mumis drauge 
mūsų vargus vargai, mūsų jausmais gyvenai, nepaisydamas 
Savęs. Suteik ir man noro visuomenei tarnauti nepaisant savęs. 
Padidink mano jausmų švelnumą, kad tikčiau į Tavo darbininkų. 
skaičių. 

III. Viešumoje. 


a) Atėjęs į šį pasaulį nuodėmių naikinti, V. Jėzus meiliai 
elgėsi su nusidėjėliais, atsižadėjusiais nuodėmių ir pasitaisiu- 
siais. Jis apsiėmė valgyti su muitininkais, Mato draugais (Mat. 
910—12). Jis nesidrovėjo pagerbti Zakiejaus namus, kai tas, 
atlyginęs skriaudas, pusę savo turto paskyrė vargšams (Luk. 
19, 7—9). Jis gynė nuo priekaištų atgailos ašaroms verkiančią 
nusidėjėlę moterį (Luk. 7, 36—47). 

b) Bet Jis mokėjo pasakyti smarkių žodžių tiems, kurie 
šventų daiktų negerbė (Jon. 2, 13—17) ir tik išvaizdos gerumu. 
tesirūpino, nepaisydami sąžinės grynumo (Mat. 23, 27). 

c) Tie gaudydavo Jo žodžius, kad galėtų apkaltinti, o Jis 
nuostabiu atsakymu niekais paversdavo gudriai sustatytas jų kil- 
pas, kaip tat buvo klausime apie mokesčius (Mt. 22, 17), arba apie 
svetmoteriavimu nusikaltusios moteriškės nubaudimą (Jon. 8, 4). 

d) Jis plakdamas išvijo iš šventovės tuos, kurie ją išnie- 
kino (Mt. 21, 12. 13), ir niekas nedrįso pasipriešinti, nes nepa- 
prastas antgamtinis rimtumas spindėjo Jo veide, 

e) Su dar didesniu orumu šventovėje prie jos aukštųjų 
tarnautojų Jis pareiškė minioms Savo dievišką pasiuntinybę ir 
Savo Dievybę. Dievo balsas, lyg griaustinis iš dangaus, tą pa- 
teiškimą patvirtino (Jon. 12, 28. 20; Jon. 5, 17, 18). 

i) Oficialiai klausiamas viešame teismo posėdyje tą dieviš-. 
kos pasiuntinybės pareiškimą ramiai ir rimtai pakartojo, žino- 
damas, jog už tai turės mirti baisiausia mirtimi prikaltas prie 
kryžiaus (Mt. 26, 63—66) 

g) Viespatie Jėzau! Stebiuosi Tavo dvasios kilnybe ir ra- 
mybe ir Tavo širdies jautriu meilumu. Duok mano širdžiai kas- 
kart arčiau prie Tavęs prisiglausti ir iš Tavo dieviško pavyzdžio 
išmokti man reikalingų dorybių. Nors mano gyvenimo ir dar- 
bo sritis yra maža, tačiau ir joje yra įvairių pareigų viešų bei 
privačių, sunkių ir malonių. Juo labiau su Tavim sutapsiu, juo. 
pay Tavo pavyzdį matysiu, juo tinkamiau savo pareigas at- 
iksiu. 

Pabaiga. Dažnai tirsiu save, kaip atlieku savo viešą- 
sias ir privačias pareigas? Kaip savo trūkumus papildau V.. Jė- 

“zaus pavyzdžiu ir maloni ų gausybe? 


20. Jėzus ir numirėliai. 


1. „Ištikrųjų, ištikrųjų sakau jums: kas tiki 
į mane, tas turi amžinąjį gyvenimą. Aš gyvenimo 
duona. Jūsų tėvai valgė tyruose manos ir mirė, 
Šita yra duona nužengianti iš dangaus, kad kas 
jos valgys nemirtų. Aš esu gyvoji duona, kurs iš 
dangaus nužengiau. Kas valgys tos duonos, bus 
gyvas peramžius; duona-gi, kurios aš duosiu, yra 
mano kūnas už pasaulio gyvenimą“ (Jon. 6, 47—52). 

2. Viešpatie Jėzau! Gilus Tavo mokslas apie amžinąją gy- 
vybę, bet duok man jį suprasti! Mirštant ir krikščionims Tavo 
Svenčiausio Kūno ir Kraujo Sakramentą priėmusiems, be Tavo. 
pagalbos nesuprasčiau amžinojo gyvenimo pažadėjimo, kurį taip 
aiškiai ištarei. Kvieti mano protą į nepaprastas aukštybės. Pilnai. 
pasitikėdamas Tavimi, seku paskui Tave. Tik nepaleisk mano 
silpnų rankų įš Savo visagalybės. 


I. Mergaite, kelkis. 


a) Jayras buvo turtingas ir pagirtas Kaparnaumo kunigaikš- 
tis. Nors ir Sinedrijos narys, jis vis dėlto gyvendavo provincijos. 
mieste Ir valdė jo sinagogą, taip patarnaudamas visuomenei. 

b) Jo namus ištiko nelaimė: mylimoji jaunutė dukrelė ap- 
sirgo ir buvo marinama, 

c) Aukšto kilimo turtuolis šiaip niekuomet nebūtų kreipęsi 
į menko miestpalaikio Nazareto rankpelnį dailidę, prašydamas 
ko nors, bet mirties problema, žiauriai įsiskverbusi į Jayro na- 
mus, nuvedė tą rimtą žmogų pas V. Jėzų. 

d) Jayro tarnai pranešė nuliūdusiam tėvui: „Tavo duktė 
mirė; nebevargink jo“ (Luk. 8, 49). Kitaip į tai žiūrėjo V. 
Jėzus. Jis paguodė tėvą, nuėjo į jo namus ir ten prie lavono 
tarė: „Mergaitė nemirė, tik miega“ (Luk. 8, 52). Girdė- 
jusieji išjuokė Jėzų „žinodami, kad ji mirusi. Bet Jėzus, 
laikydamas jos ranką, sušuko: Mergaite, kelkis, 
Jos dvasia sugrįžo, ir ji tuojau atsikėlė. Jis liepė 
duoti jai valgyti“. (Luk. 8, 53—55). 

e). Kai rodėsi, kad Jėzaus žodis nesutinka su tikrenybe, tuo- 
met įvyko naujas dalykas, kurs parodė, jog tikrenybė sutinka 
su Jėzaus žodžiu. Taip pat ir Lozoriui mirus, V. Jėzus tą mirtį 
pavadino miegu (Jon. 11, 11). Įvykis greit parodė, kad keturias 
dienas išgulėjęs kapuose ir jau sugedęs lavonas vėl tapo gyvas 
ir sveikas. 

f) Mirties esmė yra visiškas sielos atsiskyrimas nuo kūno. 
Miego esmė yra laikinas jautulių ir sąnarių nutolimas iš po sie- 
los sąmonės valdžios, Didžiausioji V. Jėzaus reforma yra ta, kad 
tikinčių žmonių mirtis virsta tiktai laikiniu sielos ir kūno persi- 
skyrimu, kurs pasibaigs laimingu ir garbingu jų dviejų susivie- 
nijimu išnaujo. Adomo nuodėmė įvedė į pasaulį mirtį, amžinai 
atskiriančią sielą nuo kūno. V. Jėzaus reforma padarė tai, kad 
kelsimės iš numirusių, kaip Jis kėlėsi. Taip mirtis virsta miegu. 

g) V. Jėzau! Miegas žmogus neskaito nei valandų, nei ki- 
tokių laiko tarpų. Pabaigę savo kūno darbuotės laiką, mes pa- 
galiau užmigsime paskutiniu miegu, bet ne mirtim. Tas miegas 
nebus tuščias be sąmonės laikas, bet priešingai: skaistykloje 
naudingas apsivalymas ir danguje laimingas didesnio džiaugsmo 
laukimas. Už tą mirties į miegą pavertimą lai būnie Tau, Vieš- 
patie, garbė ir padėka per visus amžių amžius. 


Il. Naimo jaunikaitis. , 


a) „Jis ėjo į miestą, kurs vadinosi Naimas 
draug su juo ėjo jo mokytiniai ir skaitlinga mi- 
nia. Prisiartinant jam prie miesto vartų, štai buvo 
išnešamas numirėlis, vienatinis sūnus s4vo mo- 
tinos, o ta buvo našlė; draug su ja ėjo didelė 
miesto minia Pamatęs ją Viešpats, gailestin- 
gumo sujudintas dėl jos, jai tarė „Neverk“. Ir 
jis prisiartino ir prisilietė neštuvų. Tiegi, kurie 
nešė, sustojo. Tuomet jis tarė: „Jaunikaiti, sakau 
tau kelkis“. Numirėlis atsisėdo ir ėmė kalbėti. 
O jis atidavė jį jo motinai. Visus apėmė baimė ir 

jie garbino Dievą sakydami: „Didis pranašas 
kilo mūsų tarpe, ir Dievas aplankė savo tautą“ 
(Luk. 7, 11—16). : 

b) Kaip Jayro dukteriai, taip ir Naimo jaunikaičiui V. Jė- 
zaus sutikimas mirtį pakeitė gyvybe. Abiejuose atsitikimuose 
daug panašumo. Juodu papildo viens kitą. Pirmuoju atveju 
miršta mergaitė; pagalbos ieško tėvas. Antruoju — miršta jau- 
nikaitis, jį lydi į kapus motina našlė. Abi žmonių lytys daly- 
vauja mirties pakeitime į gyvybę. 

c) Mergaitei ir jaunikaičiui Jėzus buvo gyvybė mirtyje. Jų 
dviejų tėvams Jis buvo laimė nelaimėje. Tūkstančiais atvejų tas 
pasikartoja be tokių aiškių stebuklų. Tačiau šv. Monikos džiaugs- 
mas dėl šv. Augustino pataisos buvo nemažesnis už Naimo 
našlės linksmybę, kad ji gyvą sūnų parsivedė iš kapų. 

d) Kiek ir Lietuvoje yra buvę namų, kad gabusis sūnus 
padykęs, arba graži duktė išklydus, virkdė tėvus ir gimines. Jau 
rodėsi viskas žuvę, bet štai laimingai susibėgus aplinkybėms, 
jaunuolis ar jaunuolė susitiko su V. Jėzum išpažinties sakra- 
mente ir atgijo. Negana kad atgijo, bet palaima tapo ir gimi- 
nėms ir tautai. Teisingai galima sakyti tais atvejais, kad Jėzus 
aplankė savo tautą. Tačiau tie dvasios atgimimai nė kiek neat- 
skiedžia didžiosios tiesos, kad nuo Jėzaus laikų Jo mokiniams 
beliko tik laikinis kūno nuo sielos atsiskyrimas arba miegas, 
9 amžinojo atsiskyrimo arba mirties jau nebėra. Tą tiesą patvir- 
tino čia svarstomieji stebuklai ir Lozoriaus prikėlimas. 

€) Jėzus tad yra mums ne tik iškalbusis Mokytojas, bet 
drauge džiaugsmas nuliūdime, laimė nelaimėje, gyvybė mirtyje. 
Apie tai nieko neabejojo Kaiarnaume Jayro ir Naime našlės na- 
muose, 

i) V. Jėzau! Dažnai mano sielą aptraukia nusiminimo de- 
besys ir tarp nepasisekimų imu netekti vilties. Geriausias Mo- 
kytojau! Matau kaip labai klystu nesiglausdamas tais atvejais 
prie Tavęs! Tu mano meilė, stiprybė, mano viltis ir gyvybė 
amžinoji. Tavim, Viepatie, pasitikėjau, ir nebusman 
gėdos amžinai (Ps. 70, 1). 

Pabaiga. Mirties ir nelaimių problemos akivaizdoje atsi- 
minsiu, kad V. Jėzus išsprendė tą skaudų dalyką, surengdamas 
atsikėlimą iš numirusių. 


21. Atsimainymas. 


„Jėzus pasiėmė su savim Petrą, Jokūbą ir jo 
brolį Jonąiružsivedė juos nuošaliaiant augšto 
kalno. Ttnai jis atsimainė jų akivaizdoje: jo vei- 
das žibėjo kaip saulė, jo gi drabužiai pasidarė 
balti kaip sniegas. Ir štai jiems pasirodė Mozė 
ir Elijas, kuriuodu kalbėjosi su juo. Atsiliep- 
damas Petras tarė Jėzui: Viešpatie, mums čia ge- 
ra būti; jei nori, padarysime čia tris padangtes, 

vieną tau, vieną Mozei ir vieną Elijui. Dar jam te- 
bekalbant, štai šviesus debesis apsiautė juos, 
ir štai balsas iš debesies sakė: Šitas mano myli- 
masai sūnus, kuriame aš turiu s4u daug pasimė- 
gimo; jo klausykite,. Tai išgirdę mokytiniai par- 
puolė ant savo veido ir labai bijojo. Bet Jėzus 
priėjo, jų prisilietė ir jiems tarė: Kelkitės ir ne- 
bijokite, Pakėlę savo akis, ji nieko daugiau ne- 
bematė, kaip tik vieną Jėzų. Nueinant jiems nuo 
kalno, Jėzus davė jiems įsakymą, tardamas: Nie- 
kamnesakykite apie tą regėjimą, kolei Žmogaus 
Sūnus neatsikels iš numirusių“. (Mat. 17, 1—9). 

2. V. Jėzau! Tu teikeisi trims apaštalams parodyti savo 
tikrosios grožybės spindulį, kad šio pasaulio varguose ir sun- 
kenybėse nenuskęstų jų viltis. Man gi suteikie, kad šį įvykį 
apmąstydamas, mokėčiau mintimi siekti giliau, negu Tavo As- 
mens ir veikalo išorinė išvaizda paprastai rodo, kad sulig ga- 
limybe pažinčiau Tavo apreiškimo šviesiąją ir garbingąją esmę. 


I. Veidas kaip saulė; rūbai kaip sniegas. 


a) Kūtelėje užgimęs, menkais vystyklais surištas, vargšo 
pabėgėlio sunkenybių prityręs, V. Jėzus užaugo tarp tamsių 
Nazareto beturčių ir vienu tik tesiskyrė iš jų, kad nuodėmės 
niekuomet nepadarė, bet žmonių akys nemokėjo pastebėti tos 
Jo šventybės. Žmonėms Jis buvo žmogus ir pilnių pilniausias 
žmogus. 

b) Bet per trejus metus su Juo būdamas Petras, grynos 
širdies žmogus, iš savo Mokytojo žodžių ir veiksmų, Dievui 
apreiškiant, suprato ir sakė, jog Jėzus yra daugiau negu iš- 
vaizda rodo, būtent, Dievo Sūnus. (Mat. 16, 16). Jis neapsiriko. 
Po šešių dienų po to išpažinimo apaštalas su dviem draugais 
išvydo Dievo Sūnaus Veido spindėjimą. 

e) Kristus uždraudė visiems trims, atsimainymą regėju- 
siems apaštalams, kad niekam to nesakytų, kol mirtis nebus 
pergalėta atsikėlimu. Mums ir šiandien nelengva suprasti to už- 
draudimo priežastis, bet pats uždraudimas tik pabrėžia labiau 
tą V. Jėzaus nusistatymą nesiskirti savo išvaizdą iš visų žmo- 
nių. Ta menkoji paprastoji išorinė išvaizda, tur būt, turi svar- 
bios Jėzaus veikale reikšmės, kad Išganytojas taip rūpinosi ją 
išlaikyti. 

d) Savo sieloms naudą mes greitai galime iš to susekti: 
mums svarbu žinoti ir įprasti laikytis tos tiesos, kad nesaiksty- 
tume.žvilgančių išvaizdų. Juo labiau veikėjas moka tenkintis 

+menka išvaizda, juo daugiau naudos jis padaro visuomenei. 

e) Bet ne tam įvyko šviesioji V. Jėzaus, išvaizdos atmaina, 
kad mes ją greit užmirštume. Trumpi ir ryškūs Evangelisto 
žodžiai, kad Mokytojo veidas pasidarė kaip saulė ir rūbai, kaip 
sniegas, yra stipriausi iš tų, kuriuos žmogaus plunksna galėjo 
darašyti. Tikrenybė buvo aukštesnė už juos. 

f) Matas, Morkus (9, 1—9) ir Lukas (0, 28—36) aprašy- 
dami šį atsitikimą pareiškė savo tikėjimą į V. Jėzaus dievybę. 
Jie kreipė dėmesį į Dievo Tėvo balsą iš debesies: „Šitas 
mano mylimasis Sūnus.. jo klausykitė“, Dievo 
žodis buvo pasaulį sutvėręs: Dievo žodis kreipė ir žmonių 
mintis į tą tiesą, kad Jėzus yra Dievo Sūnus. Tas balsas ir 
tos išvaizdos atsimainymas tai buvo žodžio ir veiksmo sutar- 
tis tai pačiai tiesai pareikšti. 

g) Viešpatie Jėzau mylimiausis! Aš stebėjausi Tavo pa. 
skelbtojo mokslo gilybe ir kilnybe, Tavo Širdies jausmų tobu- 
lybe, kurios žmogus pasiekti negali, bet štai aš puolu šalia 
apaštalų ant veido ir be baimės, o su karščiausia meile garbinu 
Tave, Dievo Sūnų, kurs mūsų pasaulyje vilkėjai paprastą iš- 
Lei o danguje karaliauji amžinosios begalinės šviesos ži- 

nyje. 


II. Mozė ir Elijas kalbėjosi su Juo. 


a) Dievybė labiau pasireiškia viešpatavimu asmenims negu 
veido ir rūbų spindėjimu, 

) Mozė buvo Žydų tautos didvyris, nes ji Egipte (buvo 
tiktai nelaimingų vergų krūva, o Mozė ją padarė tauta ir, iš 
vergijos išvedęs, parašė jai įstatymų kodeksą, sutvarkė jos ti- 
kybos apeigas, suorganizavo teismus ir kariuomenę, pagaliau 
atvedė pas Žadėtosios Žemės sieną. Tat jis padarė, žinoma, 
Dievo liepiamas ir padedamas, Dievui apreiškiant tikybos turinį 
ir stebuklais palaikant jo autoritetą. Bet Dievo įkvėpimas ir 
pagalba nemažina veikėjo nuopelnų, nes visa, ką žmogus turi 
ir ką jis daro, iš Dievo yra, Mozė, labiau negu kas kitas, turi 
teisės vadintis savosios tautos tėvu. Ir tasai dvasios milžinas 
su pagarba stojo šalia V. Jėzaus atsimainymo metu. Tai reiškė 
daugiau, negu rūbų žibėjimą sniego baltybe. 

c) Elijas nepaliko parašęs veikalų, bet ilgoje didžių Izra- 
eliaus pranašų eilėje užėmė pirmąją vietą. Jau Mozės veikalas 
buvo bežūvąs jo tautoje, kada Judo ir Izraėliaus karalystėse 
įsigalėjo stabmeldystė. Už Dievo tiesą ir tikybą Elijas turėjo 
sunkią kovą kovoti su savo tauta ir su jos karaliais. Ir jam 
Dievas padėjo kaip Mozei. Dievo galybė paėmė Eliją gyvą į 
dangų, kada tautos mintis persviro į gerąją pusę, kada išteko 
Eliziejaus pastangų Elijo darbui palaikyti. To didvyrio pasiio- 
dymas šalia V. Jėzaus atsimainymo metu reiškė daugiau negu 
Veido spindėiimą. | 

d) Evangelistai mums neužrašė, apie ką Jėzus kalbėjosi 
su Mozejir Eliju, gal tos kalbos turinys buvo aukštesnis ir už 
apaštalų to laiko išmintį ir už mūsiškius dabarties gabumus, 

e) Reginio grožis ir kalbos dangiškoji melodija taip už- 
degė apaštalų širdis neapsakomos laimės jausmais, kad jie ne- 
benorėjo grįžti žemyn į pilkąjį pasaulį, o karštasis Petras ren- 
gėsi statyti tris padangtes ant kalno, nebesirūpindamas nei sa- 
vim nei dviem savo draugais. 

1) Skaistus debesis ir Dievo Tėvo balsas pakreipė apaš- 
talų mintis kitur, primindamas, kas yra Jėzus ir kokios žmonių 
pareigos Jam. „Jo klausykite“, tarė Dievas. Tai pasaulio 
laimės programa. Jei žmonės to žodžio laikytųsi, nebebūtų 
ašarų pakalnės, nei kentėjimų bei vargo problemos. 

g) Tačiau aš, Viešpatie, neužmiršiu, ką sakė Tavo Dan- 
giškasis Kina ir klausysiu Tavęs šiame gyvenime ir per amžius. 

Pabaiga, Kristaus Dievybės giliąją ir aukštąją tiesą 
imsiu asi labiau į širdį, kad kas kart pilniau ji pasireikštų 
mano gyvenime. 


22. Štai Mano Kūnas. 


1. Didelis švarus kambarys. Grindys išklotos kilimu, Vi- 
dury didelis stalas. Pre jo trylika vietų. Viskas prirengta Ve- 
lykų Avinėliui valgyti. Į kambarį atvyksta V. Jėzus su dvylika 
savo apaštalų. Jis jau užbaigęs Savo mokymo darbą. Jo širdis 
kupina jausmų; Jo Akys šviečia giliausiomis ri:mčiausiomis min- 
timis. Didžiausios reikšmės įvykiai turi ateit! prieš pasibaigiant 
prasidėjusiai parai, 

2. Viešpatie Jėzau! Ir aš noriu dvasia būti šventame Va- 
karienės kambary, kada Tu jame sudarai amžinąjį ryšį tarp Vi- 
sagalio Meilės Dievo ir silpnų nusikaltėlių žmonių. Įvykio 
reikšmė praneša mano išminties jėgas, bet rūpinsiuos Tavo veik- 
smą suprasti nors tiek, kiek pajėgiu. 


I. Įžangos veiksmai. 


a) Avinėlio krauju pažymėti žydų namai Egipte Mozės 
metu išliko pirmagimių maro nepaliesti: Nuo to laiko žydai 
kas metai valgydavo apeiginį Velykų Avinėlį. Tame buvo dve- 
jopa reikšmė. Viena reikšmė ėjo į praeitį, primindama . Egipto 
vergijos pabaigą; kita reikšmė siekė į ateitį, primindama, kad 
dar tebėra visų žmonių dvasių vergija pragarui, ir kad ateis Die- 
vo Avinėlis, kurs Savo Krauju išvaduos žmones ir iš pragaro 
vergijos.: Jėzus Kristus buvo tas Dievo Avinėlis, kurs pasaulį 
vadavo, imdamasis jo nuodėmes ant Savęs. Taip prieš trejus 
metus buvo paskelbęs Jonas Krikštytojas (Jon. 1, 29). Taigi 
Dievo Avinėlis pavalgė Velykų Avinėlio ir tuo užbaigė prana- 
šišką apeigą. 

6) Tai atlikęs, Jėzus „keliasi nuo stalo, padeda 
savo drabužius ir, pasiėmęs drobulę, susijuo- 
xia. Po to pilasi vandens į praustuvę ir pradeda 
mazgoti mokytinių kojas ir šluostyti drobule“ 
(Jon. 13, 4. 5). Tas, Kuriam  gemant angelai giedojo ties Bet- 
lėjum, Kurį mažą pagerbti atvyko išminčiai iš rytų, Kurs užau- 
gęs valdė ligas, bangas, audras, medžius ir žuvis, Kuriam lie- 
piant numirėliai keldavosi sveiki ir gyvi, Kurio Dievybę nujautė 

Petras prieš išvysdamas Jo veidą žibant kaip saulę ir rūbus 
šviečiant kaip sniegą, Tas dabar ėmė, kaip tarnas, 'mazgoti ko- 
jas savo mokiniams apaštalams! Suprantama, kodėl Petras ne- 
norėjo duotis mazgojamas. Bet Jėzus jam priminė ypatingą to 
mazgojimo reikšmę Dangaus Karalystei. Ir mes tą reikšmę įsi- 
dėkim į širdį. Už trumpos valandos turėjo atsitikti įvykis daug 
didesnės tikybinės reikšmės už Velykų Avinėlį ir reikalaująs 
nelyginant skaistesnio dvasios švarumo. 

c) Užtenka man, Viešpatie, tos pamokos apie sąžinės gry- 
numo reikalą. Tik dabar mane baimė ima, kad prisiartinau prie 
Tavo didžiųjų malonių neturėdamas tinkamo sąžinės grynumo 
Man gaila, kad nusidėjau. Norėčiau savo kaltes numesti to- 
liausiai nuo savęs. „Apšlakštyk mane izopu ir nusi- 
valysiu: numazgosi mane, ir būsiu už sniegą bal- 
tesnis“ (Ps. 50, 9). Tik Tu, Dieve, gali padaryti tą permainą 
nusikaltėlio žmogaus širdyje. Aš noriu jos ir trokštu. 


Il. Eucharistija. 


a) Paėmęs duonos, jis dėkojo, laužė, davė 
jiems ir tarė: Tai yra mano Kūnas, kurs už jus 
duodamas; tai darykite mano atsiminimui. Taip 
pat paėmė ir taurę po vakarienės ir tarė: Ta tau- 
rė yra naujoji sandora mano kraujuje, kurs bus 
už jus išlietas“ (Luk. 22, 19. 20). 


b) Nustebę apaštalai atsiminė didįjį nesusipratimą tarp V. 
Jėzaus, žadėjusio duoti Savo Kūną valgyti, ir teip minios, kuri 
negalėjo tų žodžių suprasti, nors jie buvo duonų padauginimo 
stebūklu paremti (Jon. 6). Dabar apaštalai pamatė, kad Jėzaus 
Kūnas patogiai valgomas ir Jo Kraujas patogiai geriamas. 


c) Judas išdavikas buvo išėjęs. Likusieji apaštalai pajuto, 
kad jie ne duoną valgo ir vyną geria, o tikrai Jėzaus Kūnu ir 
Krauju minta, Nei jie nei mes nesuprantame, kaip tas pasikeiti- 
mas įvyko ir įvyksta, bet jie negalėjo abejoti, kad įvyko tikrai 

d) Didieji gamtininkai kunigai Kopernik, Kircher, Secchi 
neabejojo konsekruodami Eucharistiją, didieji gamtininkai pa- 
sauliečiai Volta, Pasteur, Schwann ir kiti neabejojo ją priim- 
dami Komunijoje, nes jie geriau už kitus žinojo, kaip dažnai 
klysta žmogaus akis ir ausis, kaip nelyginant ištikimesnė tiesos 
patyrimo priemonė yra Dievo aiškus žodis. 


e) Tą V. Jėzaus žodį: „Štai Mano Kūnas“ ir „ir štai Ma- 
no Kraijas“ Katalikų Bažnyčia ima taip tiesiog, kaip. užrašytas 
Evangelijose, kaip ir buvo ištartas. Ji nelenkia V. Jėzaus posa- 
kio prie savo išminties, o lenkia savo išmintį prie Kristaus posakio. 

žj f aš, Viešpatie, dėkingai bei meilingai giedu su visa 
Bažnyčia, garbindamas Švenčiausiąjį Sakramentą, tikrą Kūną ir 
Kraują mūsų Viešpaties Jėzaus Kristaus, E 

III V. Jėzaus aukščiausiojo kunigo malda. 


a) Su Eucharistija V. Jėzus suteikė apaštalams ir kunigy- 
stės sakramento pilnybę. Jų širdys su Jo Širdim buvo, tarsi, 
vienas gyvas antgamtinis vyno medelis. Jie buvo šakutės, o 
Jame buvo jų antgamtinės gyvybės syvų šaltinis. Jis jiems ir 
TE tada: „Aš vynmedis, jūs vynmedžio šakelės“ 
Jon. 15, 5). 


b) Didį daiktą buvo V. Jėzus padaręs, paskelbdamas ap- 
reiškimą apie Dievą ir išmokydamas žmones doro elgesio tai- 
syklių. Bet žinoti tas taisykles ir elgtis sulig jomis, tai didelis 
skirtumas, 


e) Pragaro galybė, viešpatavusi žmonėms, mokėjo iš jų, 
iščiulpti tas jėgas, be kurių mes, ir žinodami doros mokslą- 
nepajėgiame jo išpildyti. V. Jėzus, duodamas žmonėms Eucha 
ristiją, sujungė visas gero trokštančias sielas su tavim, su vi“ 
sokios buities, gamtinės ir antgamtinės galybės neišsemiamu 
Šaltiniu. Nuo tos valandos jau tik tas, maiydamas gera, daro 
bloga, kas nedaro pastangų pasiliuosuot iš tos priešginybės, ku- 
rie nesinaudoja Eucharistija arba netinkamai ją priima. 


d) Užbaigęs pasaulio atpirkimo mokslą, Jėzus pakėlė 
akis į dangų ir tarė: „Tėve, valanda atėjo, pagar- 
bink savo Sūnų, kad Sūnus pagarbintų Tavekaip 
tu esi jam davęs valdžios antvisų žmonių, kad 
jis visiems, kuriuos jam davei suteiktų amžinąjį 
gyvenimą. Tai yra amžinas gyvenimas, kad jie 
pažintų tave, vienatinį tikrąjį Dievą ir kurį tu 
siuntei Jėzų Kristų. Aš pagarbinau tave žemėje, 
pabaigdamas darbą, kurį tu man davei daryti. Da- 
bar tu, Tėve, pagarbink mane passave tąja garbe, 
kurią aš turėjau pas tave, pirm nekaip atsirado 
pasaulis* (Jon. 17, 1—5). 

e) Toliau V. Jėzus meldėsi už savo mokinius, kad jie ne- 
žūtų, kad išliktų vienybėje, nors pasaulis jų nekęs, kad nedo- 
rybė nepavergtų jų, bet kad Dievo šventybė būtų juose. Už 
juos Viešpats aukojo save ir meldėsi už visas būsimas tikin- 
čiųjų kartas, kad meilė ir vienybė būtų juose. Jis pabaigė savo 
maldą tardamas: „Teisusis Tėve, pasaulis Tavęs ne- 
pažino, ašgi tave pažinau; taip pat šitie pažino, 
kad tu esi mane siuntęs. Aš padariau jiems tavo 
vardą žinomą ir duosiu jį pažinti, kad meilė, kuria 
tu mane mylėjai, būtų juose ir aš juose“ (Jon. 17, 
25—26). 

f) Po tos maldos V. Jėzus su apaštalais išėjo į Alyvų Dar- 
želį, arba Getsemani, kur prasidėjo Išganytojo kančia, t. y. pa- 
skutinis žmonių atpirkimo darbas. Eucharistija, yra ryšys, kurs 
apreiškimo mokslą suvienijo su atpirkimo skausmais. 

g) V. Jėzau! „Kaip elnias trokšta vandens šal- 
tinio, taip ir mano siela trokšta tavęs Dieve“ (Ps. 
41, 2). Šio pasaulio vargai, mano paties silpnybė, Tavo Sutvė- 
rėjau, įdiegtas į mano širdį amžinosios laimės troškimas mane 
kreipia į Tave. Tiek esu laimingas, kad žinau, jog būdamas su 
Tavim aš neklaidžiosiu tamsybėse (Jon. 8, 20). Tau pavedu ma- 
no gyvenimo laivelio vairą. Eucharistija bus nuolat mano dva- 
sios maistas, kol amžinai susijungsiu su Tavim danguje. 


Pabaiga. Dar nėsu išsėmęs viso Eucharistijos apreiški- 
mo turinio. Dažnai mąstysiu apie tą dalyką, saugosiu savo są- 
žinės gyvenimą ir naudosiuosi antgamtine Eucharistinio maisto 
stiprybe savo dvasios gyvenimui sustiprinti. 


23. Jėzus Nazaretietis Žydų Karalius. 


1. „Pilotas padarė taip pat ir antrašą ir padė- 
jo viršuje kryžiaus. Buvo gi parašyta: Jėzus Na- 
zarėnas Žydų Karalius, (Jon. 19, 19). 

2. Ne vien žydų, bet viso pasaulio ir visų sutvėrimų Ka- 
ralius Tu esi, Viešpatie Jėzau, ir aš garbinu Tave visomis 
mano sielos ir kūno išgalėmis. 


I. Tautiečių teismas. 


a) Sinedrijos posėdžių salė pasidarė pilna penktadienio 
rytui bešvintant. Ne visi nariai atvyko dėl nepaprasto posėdžiams 
laiko; kai kurie gal nė nežinojo, kad posėdis yra; bet narių 
buvo tiek, kad posėdžiui pilnai užteko. Pirmininkauti ėmė aukš 
čiausiasis kunigas Juozapas Kaypas. Nuolatinio pirmininko 
Gamalielio nebuvo posėdyje. 

b) Salės asloje stovėjo surištas šventovės kareivių saugo- 
jamas apkaltintasis Jėzus iš Nazareto. Jį buvo suėmę pereitą 
iaktį besimeldžiant Alyvų Kalno darže Getsemani. 

€) Jį kaltino, kad Jis žadėjęs per tris dienas atstatyti tau- 
tos šventovę. Vienas liudininkas sakė, kad pats Jėzus žadėjęs 
sugriauti esančią šventovę ir jos vietoje pastatyti kitą. Antras 
liudininkas sakė, kad Jis nežadėjęs griauti, tik sugriautą atsta- 
tyti. Taigi pasikėsinimo griauti šventovę nebuvo, Žadėjimas gi 
atstatyti nebuvo kaltė. 

d) Skubotas teismas užmiršo kaltinamam duoti gynėją. 
Nepažiūrėta nė į senesnius tos pačios Sinedrijos nutarimus, 
liečiančius*Apkaltintąjį. Juk Jam gimus Betliejuje, Sinedrija Ero- 
dui Didžiajam pareiškė, kad tame mieste gėma Mesijas, Žydų 
teisėtasis karalius, Dovydo įpėdinis. Nepažiūrėta ir vėlesnysis 
Sinedrijos nutarimas siųsti įgaliotinius pas Joną Krikštytoją ir 
tų įgaliotinių pranešimas, kad Jonas liudijo, jog Jėzus iš Naza- 
reto yra Dievo Avinėlis, Kurs uaikina pasaulio nuodėmes. Si- 
medrija vedė Dovydo, tesčtojo karaliaus, giminės giminių sąra- 

šus, bet nepažiūrėjo į juos ir dėl to nepastebėjo, kad, Juozapui 
iš Nazareto mirus, Jėzus yra paskutinis teisėtasis Dovydo įpė- 
dinis. Tą buvo viešai ir garsiai šaukusi Jeruzolimos minia pries 
dar nepilnas šešias dienas, tos pačios savaitės pradžioje, įlydė- 
dama tą patį Jėzų, kaip savo karalių į sostinę. Mokytieji tau- 
tos vadai, aukščiausiojo teismo nariai, nepažiūrėjo į tuos svar- 
biausius dokumentus, kuriuos turėjo čia pat. 

e) Nėsant kaltės liudininkų, nežiūrėjus dokumentų, liečian- 
čių kaltinamąjį, užmiršus Dievo balsą, stipriai kaip griaustinis 
šventovės kieme liudijusį Jėzaus dievišką pasiuntinybę, aukščiau- 
sias kunigas kreipiasi į kaltinamąjį: „Prisiekinu tave gy- 
vuoju Dievu, kad mums pasakytumei, ar tu Kris- 
tus Dievo Sūnus?“ (Mat. 26, 62). Iškilmingam klausimui 
iškilmingas teigiamas atsakymas su pridėtu įspėjimu: „Jūs m a- 
tysite Žmogaus Sūnų sėdintį Dievo galybės de- 
šinėjeir ateinantį dangaus debesyse“ (Mat. 26, 64) 

I) To pareiškimo pasekmės: aukščiausiasis kunigas, laužy- 
damas įstatymą, perplėšia savo rūbus. Nuo tol nebėra Mozės 
kunigų. Jau vakar vakare jų vieton stojo nauja kunigija. An- 
tra pasekmė: mirties ištarmė Jėzui. „Tuomet jie spiaudė 
jam į veidą ir mušė jį kumštimis; kiti-gi daužė 
plaštakomis jo veidą“ (Mat. 26,67). Taip elgėsi aukščiau- 
sieji tautos atstovai su paskutiniu teisėtuoju savo karalium! 

g) Viešpatie! Aš nebegaliu pareikšti savo jausmų šioje 
valandoje. Mane slėgia tas žmonių apjuokimas, ta neteisybė 
tokia didelė, jog rodosi, kad pats pragaras turėjo ją organizuoti. 
Piktosos dvasios karalius turėjo veikti į nelabų ir nelaimingų 
teisėjų protus. Juk šiaip jie nebūtų galėję padaryti tokios bai- 
sios ir tokios aklos nedorybės. 


II. Pavergėjų teismas. 


a) Antonijaus pilyje tarp stiprios kareivių įgulos gyveno 
Pontius Pilotas, Romos vyriausybės įgaliotinis, okupavusios 
Palestiną kariuomenės vadas. Pas jį atvedė surištą Jėzų ir 
atnešė Sinedrijos nuspręstą mirties ištarmę. Ją reikėjo moty- 
vuoti ir motyvuota tuo. kad Jėzus vadinasi Žydų karalium 
(Luk. 23, 2). 

b) Pilotas paklausė Jėzaus: „Artuesi žydų karalius?“ 
(Jon. 18, 33). Jėzus atsakė teigiamai (Jon. 18, 37), bet Pilotas 
nerado tame kaltės, kadangi Jėzus nebandė griebti valdžios 
ir nedraudė mokėti mokesčių ir renkamas karalium, neapsiėmė. 
pė Jėzaus teisingumą, Pilotas norėjo ir galėjo Jį palei- 
sti, bet nepaleido, 

€) Sinedrijos pasauliniai nariai, neturėdami pareigų šven- 
tovėje, atvyko pas Pilotą skųsti Jėzų, Jų organizuota minia 
sulig jų nurodymais ūžė ir staugė, reikalaudama Jėzaus mirties. 
Pilotas siūlė paleisti Jėzų dėl Velykų iškilmės, bet minia su- 
šuko: „Ne šitą, bet Barabą“ (Jon. 18, 40). 


g. 


d) Pavadinęs Jėzų karalium miniai į akis, Pilotas liepė Iš- 
ganytoją nuplakti „Kareiviai, nupynę iš erškėčių 
vainiką, uždėjo jam ant galvos, apsiautėjį pur- 
puriniu drabužiu, ėjo prie jo ir sakė: Sveikas 
žydų karaliau! Beto jie mušė jį per veidą plaš- 
takomis“. (Jon. 19, 1—3). Taip iškoneveiktą Jėzų Pilotas 
parodęs miniai tarė: „Stai žmogus“ (Jon. 19, 5), norėdamas 
sukelti gailestį, bet minia reikalavo Jėzaus mirties, Pilotas jiems 
tarė: „Štai jūsų karalius. Bet jie sušuko: Salin 
ji, šalin! ant kryžiaus jį Pilotas jiems tarė: Ar 
aš turiuprikaltiant kryžiaus jūsų karalių? 
Vyriausieji kunigai atsakė: Mes neturime 
karaliaus, tiktai ciecorių“. (Jon. 19, 14 — 15). Me- 
luodami jie užsigynė savo politikos ieškinio, bet karaliaus jie 
buvo netekę tikrai nuo tos valandos, kada jie nuteisė mirti 
paskutinį teisėtąjį Dovydo įpėdinį. 

e) Pilotas viešai nusiplovė rankas žodžiu ir apeiga pa- 
reikšdamas, jog nesiima atsakomybės už Jėzaus mirtį. „Ir visa 
tautaatsakydama tarė: Jo kraujas teesie ant 
mūsųirantmūsų vaikų“ (Mat 26, 25). Ir tikrai tai 
buvo visa tauta, nes tai buvo liaudis ir jos vadai, pasauliniai 
ir dvasiškiai') Sinedrijos nariai. Per tą Kraują ji iki šiol nemato 
Dievo tiesos, nei savo tautos garbės bei laimės. 

1) Vanduo tačiau nenuvalė Piloto rankų. Jos amžinai su- 
terštos parašu, padėtu po Jėzaus mirties ištarme, daugel sykių 
viešai ir aiškiai pareiškusiu Apskųstojo nekaltybę. 

£) Dievo Avineli nekalčiausias! Mes visi žmonės ir kiek- 
vienas skyrium savo nuodėmėmis užsipelnėme mirtį. Tu mūsų 
kaltybes paėmei ant Savo pečių, kai ant jų keletas iš mūs 
Tau uždėjo pasmerkimo kryžių. Viešpatie! Mano silpnybė 
mane baido, kad ne pasisiūlyčiau Tau padėti tą kryžių nešti, 
bet mano sąžinė ir protas aiškiai mato, jog aš, o ne Tu, už- 
sipelnei tą kryžių. Suteiki man nors malonės, kad Tavo Dai- 
sios kančios vaisiais tinkamai pasinaudodamas būčiau laisvas 
nuo niodėmių ir toli nuo jų. 


III. Kalvarijos kalnas. 


a) Šalia sostinės, užigynusios savo karaliaus, ant aukšto 
kalno pavasario javų piūtės saulėje aiškiai matyt trys kryžiai; 
prie jų prikalti trys žmonės. Ties viduriu prisegtas parašas 
trimis kalbomis: lotyniškai, graikiškai ir žydiškai: „Jėzus Na- 
zdrėnas, Žydų Karalius“ (Jon. 19, 19). 

b) Apie trečią valandą po pietų žydiškai skaitant devintą, 
saulė užtemo, žemė sudrebėjo, uolos perskilo, šventovės už- 
dangalas perplyšo, iš kapų atsikėlė numirėlių ir įsimaišė į tarpą 


1) Skubotai pabaigę apeigas šventovėje, jie suskubo atvykti į Piloto bu- 
veinę, kai V. Jėzus ten grįžo iš Erodo namų, 

persigandusių jeruzolimiečių. Jėzus mirė prikaltas prie kryžiaus. 

€) Nuostabiai išsipildė smulkmenos, surašytos Jo protė- 
vio Dovydo 21-je psalmėje, apie rankų ir kojų perdūrimą, apie 
rūbų pasidalinimą, apie burtų metimą dėl jo jupos, apie priešo 
pasityčiojimus ir galvos kraipymus. Tarp Dovydo ir Jėzaus 
buvo perėję 1015 metų. 

d) Išgąstis greit perėjo, kada saulė vėl ėmė žibėti, o žemės 
drebėjimas pasiliovė. Bet mes nepraeisim taip skubotai pro tą 
baisųjį įvykį, kaip prabėgo tauta tūkstančiais metų laukusi Me- 
sio, karštai troškusi teisėtos Dovydo Sūnaus karališkos val- 

ios. 

e) Čia buvo daugiau negu vienos tautos persilaužimo mo- 
mentas, Prieš trejis su viršum metus Jėzus buvo pasakęs gun- 
dytojui: „Eik šalin, šetone“ (Mat. 4, 10), atmesdamas pa- 
siūlymą valdyti pasaulį drauge su piktąja dvasia Gundytojas 
skaudžiai atkeršijo už pasiūlymo atmetimą. Tas Sinedrijos apjs- 
kimas, tas minios beprotiškas riksmas, tas Piloto nepaprastas 
nenuoseklumas, tai vis buvo tik įvairios, bet krūvon suderintos 
vieno veiksmo dalys. Jas suderino tas, kurs buvo siūlęs Jėzui, 
kad puolęs pagarbintų tamsybės dvasią. Jėzus jos garbinti ne- 
norėjo, o ji Jam skaudžiai parodė savo galybę pasaulyje. 

I) Tačiau šetonas pajuto, kad jo pergalė su nuostoliais. 
Visa nesuskaitoma daugybė teisingų sielų, persiskyrusių su 
kūnais nuo pasaulio pradžios iki dabar, susitelkę apie Jėzaus 
sielą ir jų paskandos virto amžinosios linksmybės rojum. Pra- 
garas pajuto nebegalėsiąs sutrukdyti jų laimės, nes tos sielos 
pasiekė savo tikslą — Dievą ir, regėdamos Jį veidu veidan, 
susivienija su Juo. Tūkstančiais metu pragaras buvo viešpata- 
vęs žmonėms. Dabar visa geroji žmonių giminė išsiveržė iškart 
iš piktojo angelo valdžios. Tas nuostolis buvo toks didelis 
jog jame paskendo visas patėnkintojo keršto džiaugsmas. 

g) Bet taisai sielų susitelkimas apie Jėzų parodė piktajai 
dvasiai, kad ir tebegyvenantieji ir gimsiantieji žmonės galės 
telktis apie Jėzų, iš Jo semtis dvasinės jėgos, o tos jėgos galybė 
neribota, begalinė, neišbaigiama. Iš Jėzaus mirties pragaras su- 
prato Nazaretiečio Dievybę ir savo viešpatavimo žmonėse pa- 
baigą. Tiesa, ta pabaiga turėjo įvykti ne staiga, bet taip kaip 
Adomo ir Ievos mirtis, kuri prasidėjo nuodėmės valandoje, o 
pribrendo už pusdešimto šimtų metų. 

h) V. Jėzau! Man dar reikalinga suprasti Tavo mirties di- 
džioji reikšmė, bet aš laikausi aiškios Bažnyčioje skelbiamos tiesos, 
jąg Tavo mirtis žmonių sielas paliuosavo iš pragaro vergijos, 
į kurią jos buvo patekusios per pirmąją nuodėmę. Tavo Bažny- 
čios mokslo šviesos man užtenka, nes Tu esi Dievas ir Jai 
Savo tiesą palikai. Per tamsią girią einant užtenka menko žėn- 
klelio pažyminčio tikrąjį taką. Man keliaujant per šio gyvenimo 
tankumynus, Tavo apreiškimo šviesa daugiau negu pakankamai 
parodo man tikrąjį kelią, kurio esmė yra Tavo Dievybė, Kiti 

Tavo Dievybę pažįsta iš didžiųjų stebuklų, iš Taboro kalno 
šviesybės: man Tavo Dievybė aiškėja iš Tavo mirties kantrybės, 

Pabaiga. 10 Kristaus mirtis krikščionijos ir pasaulio 
istorijos kertinis akmuo, tikrosios išminties amžinasis dugnas, 
viso gyvenimo neklaidingasis kelrodis. Kiek galėdamas rūpin- 
siuos tą suprasti. 2? Gi taip pat moko mane, kad žmogus nuo- 
stabiai pasiduoda klaidai, jei tiktai ima sąžinės nepaisyti, kaip 
Sinedrija ir žydų liaudis, 


24. Aleliuja. 


1. „Viešpats ištikrųjų atsikėlėir pasirodė 
Simanui* (Luk. 24, 34). 

2. Rengdamasis svarstyti Tavo, Jėzau, atsikėlimą iš numi- 
rusių, meldžiu Tavo malonės, kad įvykio svarbą supratęs, 
džiaugčiausi su Tavim, su visu dangum ir visu krikščionių pa- 
sauliu. 


I. Mirtis įveikta. 


a) Trečiosios dienos rytą, kaip tik ant dienos buvo numa- 
nu, maždaug tą pat valandą, kai penktadienį Sinedrija posėdžia- 
vo, į Jėzaus lavoną grįžo Jo siela grabe. Angelas atkėlė akmenį 
nuo kapo angos. Jėzus, nejudinęs antspaudų, atsistojo; būtų 
išėjęs iš kapo ir per akmenį, kurį angelas atkėlė, ne tiek reikalą 
atlikdamas, kiek meilingu patarnavimu pagerbdamas angelų ir 
viso sutvėrimo vadą bei karalių. 

b) Apie dviejų milijonų valdinių Jėzus neteko penktadienį, 
kada žydų tauta iš savo Okupanto pareikalavo savo karaliaus 
mirties. Daug daugiau angelų buvo danguje, negu žydų pasau- 
lyje. Angelai tapo Jėzaus valdiniais. Jie suprato įvykio reikšmę 
ir jie visi pagarbino Žmogų-Dievą. Pragaras tą pajuto ir be- 
viltiškai sudrebėjo. 

e) Kapo sargai kareiviai išsigandę pabėgo. Jie nebuvo iš 
tų, kurių širdys telkiasi apie Jėzų. Iš miesto ėjo pas kapą ketu- 
rios moters visai priešingai nusiteikusios, bet jos tik tuščią kapą 
terado. Jėzaus tuo tarpu jos negavo matyti, kad jų jausmingu 
mas nepasireikštų netinkamu būdu. Jos Jį išvydo vėliau, kada 
galėjo suvaldyti savo jausmus. 

d) V. Jėzus, atsikėlęs iš numirusių, apsireiškė Simonui Pe- 
trui, Kleopui ir jo draugui, dešimčiai apaštalų, pagaliau ir vi- 
siems, ne tik apaštalams, bet ir skaitlingiems Galilėjos moki- 
niams. Tų visų sielos, kentėjimo metu išblaškytos ir išklydu- 
sios, dabar+susitelkė apie Jį. Pragaras buvo tikėjęsis, kad Jėzaus 
mirtis, lyg smarkus šaltis, sunaikins Jo tikybos vos užsimezgusį 
žiedą. Tačiau, Mokytojui atsikėlus iš numirusių, tas žiedas tiek 
pasidarė gražesnis ir didesnis, kiek pergyventoji nelaimė buvo 
skaudesnė. 

e) Taip atsikėlęs iš numirusių Jėzus karaliavo visiems pa- 
trijarkams ir doriems nabašninkams nuo Adomo iki Jono Krikš- 

tytojo ir iki žmogžudžio mirusio drauge su Jėzum. Jis karaliavo 
nesuskaitomoms šventųjų dangaus dvasių daugybėms, angelams. 
Apie Jį pagaliau susitelkė ir tebegyvenančių Dievo vaikų žmo- 
nių širdys. Ta pastaroji valdinių rūšis buvo mažiausia, bet ji 
buvo Bažnyčios pradžia, pranokėjai būsimųjų minių, kurios šim- 
tais milijonų skaitosi. 

i) Jayro duktė, jaunikaitis iš Naimo, Lozorius ir kiti prikel- 
tieji iš numirusių buvo grįžę į šio mirtingojo gyvenimo sąly- 
gas. Jėzus kėlėsi iš numirusių visiškai: Jis nebemiršta antrą sykį, 
O gyvena amžinybės gyvenimu. (Nei vargas, nei skausmas Jo 
nebeliečia daugiau. Jo Kūnas yra pilnoje Jo dvasios valdžioje 
net ir fiziškai. Jis žiba antgamtine grožybe, ir sunkumo dėsnis 
nebeslėgia Jo. Toki bus ir mūsų kūnai, kada, šio pasaulio var- 
gus užbaigę, iš auodėmės pasiliuosavę, įeis į amžinąjį gyvenimą 
Jėzus pirma mūs mirė, pirma mūs atsikėlė iš numirusių. Jis yra 
pirmutinis iš mūs ir mums Jis surengė tokią ateitį, kokia yra 
Jo dabartis. 

g) Taip Tu, mylimiausias Jėzau, mylėjai ir myli mus, kad 
sudarei panašumo ryšį tarp Savęs ir mūs, nors mes savo neiš- 

“ manymu ir kaltybe tiktai trukdėm tai Tavo meilei įvykti ir pasi- 
reikšti. Nuo šios valandos trokštu visuomet būti šu Tavim ir 
gyventi Tavo išmintim. 


II. Pakilimas į dangų. 


a) Jėzus „per keturias dešimtis dienų davėsi 
jiems matyti ir kalbėjo apie Dievo karalystę... 
Jiems beregint, jis buvo pakeltas. Debesys pa: 
ėmėjį iš po jų akių. Kuomet jie akių nenuleis- 
dami žiūrėjo į dangų jam įeinant, štai du vyru 
baltais rūbais atsistojo prie jų. Juodutarė: Vyrai 
Galiliejiečiai, ko jūs stovite žiūrėdami į dangų? 
Tas Jėzus, kurs paimtas nuo jūsų į dangų, taip 
pat ateis, kaip matėte jį einant į dangų. Tuomet 
jie nuo kalno, kurs vadinosi Alyvų ir yra arti Je- 
ruzalės tik per subatos kelią, sugrįžo įJeruzalę“ 
(Ap. Darb. 1, 3. 9—12). Taip užsibaigė V. Jėzaus darbas tarp 
žmonių. 

b) Tas darbas turėjo šiuos uždavinius: 10 paskelbti žmo- 
nėms Dievo apreiškimą, 20 įteikti jiems antprigimtinių pagalbų 
(Sakramentų), reikalingų apreiškimui vykinti ir 30 mirtim atva- 
duoti žmones iš pragaro vergijos. 
> O) Jėzaus apreiškimas anaiptol nebuvo Azijos religijų kra- 
tinys, o giliųjų ir didžiųjų tiesų nuosekli sistema. Štai pagrin- 
diniai jos bruožai: 10 Yra vienas amžinasis Dievas Trimis As- 
menimis. 20 Jis iš meilės sutvėrė pasaulį ir ypač žmones. 30 
Neklausydami Jo apreikštojo įstatymo, žmonės padarė nuodėmę 
ir tokiu būdu pateko piktosios dvasios nelaisvėn. 40 Antrasis 
Dievo Asmuo tapo žmogum, 50 Savo mirtimi atvadavo žmo- 

nes iš pragaro vergijos, 69 Savo Kūną ir Kraują su kitais še- 
šiais sakramentais paliko žmonių sielų reikalams. 70 Sakramen- 
tus Ir Dievo apreiškimą saugoti turi Išganytojo įkurtoji ben- 
druomenė, vadinama Bažnyčia, 80 kurios aukščiausiajam gany- 
tojui suteikta antprigimtinė neklaidingumo malonė, kad kiek- 
vieną kartą galėtų apsaugoti nuo sugedimo paliktą Bažnyčiai 
sakramentą ir apreiškimo turtą. 00 Gerai besinaudodami ap- 
reiškimu ir sakramentais, ypač bevalgydami Jėzaus Kūno ir 
Kraujo Sakramentą, žmonės apsaugoja savo sielas nuo amžino- 
sios mirties ir užsipelno amžinosios gyvybės laimę. 10? Net jų 
kūnai kelsis iš numirusių ir regės Dievą veidu veidan. Taip iš- 
siriš blogumos problema, 

d) Ilgėdamiesis žiūrėjo į dangų V. Jėzaus mokiniai, kai. 
Jis išnyko iš jų akių baltame debesėlyje, pakilusiame į dangų. 
Ilgimės dar ir mes, neįvyko paskutinė didžiojo atpirkimo dalis, 
kol vargas ir rūpestis spaudžia mūs kūną, kol nuodėmė ir 
klaida tebekankima sielą, bet nenusiminkime dėl to. 

e) Ir Jėzaus mokiniai, jam įžengus į dangų, gavo vargti ir 
kentėti, bet jie žinojo, kad blogybė ir mirtis neįveiks jų. „Tas 
Jėzus, kurs paimtas nuo jūsų į dangų, taip pat 
ateis, kaip matėte jį einantį į dangų“ (Ap. Darb, 1, 
11). Didžioje visuotinos buities įvykimų eigoje visko gali tekti pa- 
tirti, bet tiesos ir teisybės viešpatavimas yra laiduotas. Tad „p a- 
žvelkite aukštyn ir pakelkite savo galvas, nes 
jūsų atpirkimas artinasi“. (Luk. 21, 28). Kas yra su 
Jėzum, tas yra su visu, kas gera. To yra galutinioji pergalė 
ir amžinasis viršus. 

1) V. Jėzau! Mano širdis ir mintis yra su Tavim nuo tos 
valandos, kada patyriau apie Tave. Tu išmokei mane pažinti 
Dievą, mylėti tiesą ir trokšti teisybės. Su Tavim ir dabar ma- 
no širdis kylą į dangų, išsiilgdama tos valandos, kada ir visa 
mano esybė su kūnu ir siela bus tenai, kur Tu su Dievu Tėvu 
ir Šventąja Dvasia gyveni ir karaliauji per amžių amžius. Amen 

Pabaiga. Aš rūpinuosi stiprinti ryšį tarp V. Jėzaus ir 
savęs. Nors ir dar taip būtų sunkūs bei dideli ;mano darbai, 
bet to susiartinimo su savo Išganytoju niekuomet neapleisiu. 
Jėzus visų širdžių centras. 


V. 
Tarnyba ir Laimė. 


Egoistąs savo patogumą ir naudą stato į vidurį, nepaisy- 
damas, kaip bus kas iš to kitiems. Protingas, doras asmuo rū- 
pinasi savo patogumą suderinti su kitų patogumu, Taip be- 
darant protingo žmogaus elgesys taika gyvena ir naudingų kū- 
rinių daugina, o iš egoistų kyla nesantaikos ir ardymas. 

mogaus prigimtyje yra neišvengiamas ir nenusikratomas 
laimės troškimas. Savos laimės suderinimas su plačiausia kitų 

gerove yra pagrindinis giliausias protingos doros dėsnis. Jis 
glūdi Kristaus moksle. b 

Atsikėlimo iš numirusių ir amžinojo, pilnai laimingo, gy- 
venimo dogma, V. Jėzaus apreiškimu ir iš numirusių atsikėlimu 
sustiprinta, laiduoja mums mūsų įgimtojo laimės troškimo 
patenkinimą, 

Bet į tą galutinę laimę einame tarnaudami kitiems. Ne 
tik apaštalus, bet visus, kurie nori gero, Jis sutelkė į vienybę. 
Savo mokinių bendruomenę Jis pavadino Bažnyčia (Mat. 16, 
18; 18; 18) ir skyrė Jai uždavinį derinti pavienių žmonių pa- 
stangas į gerą, kad tokiu būdu kiek galint didžiausias žmonių 
skaičius pasiektų kuo aukščiausią laimę, be mažiausios prie- 
vartos. 

Šioje tad paskutinėje šių apmąstymų dalyje svarstome tą 
žmonių darbuotės suderinimą Bažnyčioje, kurio tikslas laimin- 
gai ir amžinai visiems karaliauti pas Dievą ir Tėvą. Krikščio- 
nių gerojo veikimo derintoja yra Šventoji Dvasia. Apie ją tad 
mąstysime paskutinės dalies pradžioje. 


25. Sventoji Dvasia. 


1. „Sekminių dienai atėjus, visi buvo draug 
toje pačioje vietoje. Štai ūmai pasigirdo iš dan: 
gaus ūžimas, lyg kad kilstančio smarkaus vėjo 
ir pripildė visus namus, kuriuose jie sėdėjo. 
Jiems pasirodė pasidalinę, tarsi, ugnies liežu- 
viai ir ant kiekvieno iš jųjų nusileido po vieną. 
Visi jie pasidarė pilni Šventosios Dvasios ir 
ėmė kalbėti visokiomis kalbomis, taip kaip 
Alos, Dvasia jiems davė prabilti“. (Ap. D. 
2 1-4) 

2. Sventoji Dvasia Dieve! Atėjai į šį pasaulį prisidėti prie 
Dievo Siinaus darbo, kaip Jis buvo žadėjęs apaštalams. Man 
neteko laimės būti Vakarienės bute, kada Tu ugninių liežuvių 
pavidalu pasirodei ties kiekvienu ten buvusiu krikščionim de- 
šimtą dieną po Jėzaus įžengimo į dangų, bet aš meldžiu Tavęs 
teikis pripildyti mano širdį nematomu savo veikimu, kad dvasios 
vienybė sujungtų mane su visu V. Jėzaus mokinių būriu, 


I. Šventoji Dvasia Dievas. 


a) Palikdamas apaštalams pareigą skelbti Dievo apreikštąjį 
mokslą, V. Jėzus liepė krikštyti įtikėjusius „vandan Tėvo 
T? Sūnaus įįr Šventosios Dvasios“ (Mat. 27, 19), pa- 
vadindamas visus tris Dievo Asmenis. Savo santykį su Pir- 
muoju Asmenim V. Jėzaus išreikšdavo nuolat vadindamas Jį 
Tėvu (Mt, 6, 9. 14. 15. 18 ir nuolat). Trečiąjį gi Asmenį V. Jė- 
zus vadino tiesos dvasia (Jon. 14, 17), kuri iš Tėvo eina (Jon. 
15, 26) ir turi Jėzaus mokslo skelbėjams priminti visa, ką Jis sa- 

kęs (Jon. 16, 13). Toji Dvasia yra Palinksmintoja (Jon. 14, 26) 
ir Jėzaus darbo patvirtintoja (Jon. 15, 26). 

b) Giliąją, žmogaus protui per didelę šv. Trejybės paslaptį 
V. Jėzus apreiškė ne tam, kad tą protą vargintų, o tam, kad 
žmogus nors kiek pasiektų Dievo Trijų Asmenų veikimą di- 
džiame atpirkimo darbe. | 

c) Kristaus apreiškimu pasirėmęs šv. Tomo Akviniečio 
genialusis protas sakė, kad Visagalis Dievas pažįsta Save ab- 
soliučiu pažinimu, kurs yra asmuo ir vadinasi Žodis. Išmintis 
yra to Asmens Absoliutė Savybė. Tarp Pirmojo ir Antrojo Die- 
vo Asmens dega amžinoji meilė ir ta taip pat yra Asmuo, Mei- 
lė tad yra Trečiojo Asmeno absoliutė savybė, kaip išmintis An- 
trojo ir esimas Pirmojo. Esimas, Išmintis ir Meilė yra vienas 
Dievas. Savybių žodį mes tariame tik dėl 'sąvokų netobulybės 
ir išsitarimų trūkumo. 

d) Nusileisdami nuo to teologinio skrajojimo aukštumo, 
mes negalime užmiršti, kad Šv. Dvasia yra lygi Tėvui ir Sūnui, 
amžina ir visagalinti, — trumpai sakant, — Dievas. Kaip An- 
trasis Dievo Asmuo gema iš Pirmojo, taip Trečiasis eina iš 
Pirmojo ir Antrojo. Tų tiesų mes galime nesuprasti, bet mūs 
pareiga yra jas žinoti. Malonu gi mums minėti, kad Šv. Dvasia 
yra aukščiausioji meilė. 

e) Ji neįsikūnijo į žmones, bet Ji veikia žmonėse, Jos įkve- 
piami pranašai ateitį skelbė prieš Kristaus užgimimą. Jos įtaka 
veikė į tuos stabmeldžių filosofus, kurie vieną nematomą Die- 
vą pažino. Ne be jos pasidarė tai, kad visose tautose išliko 
religinis jausmas, kurs kreipė žmonių širdis į tai, kas aukšta, 
gera ir gražu, 

i) Šventoji Dvasia! Myliu Tave menkučiais savo jausmais, 
bet noriu juos išvalyti ir sustiprinti, kad daugiau galėčiau 
mylėti. Aš žinau, kad tiems mano jausmams išsivalius ge- 
riau galėsiu pažinti Tave ir su pažinimu padidės meilė. 


II. Šventosios Dvasios veikimas krikščionyse. 


a) Šv. Dvasiai nužengus apaštalų baimė išnyko. Jie įgijo 
drąsos skelbti Jėzų Kristų, prikaltą prie kryžiaus ir kėlusį iš 
numirusių. Pirmąją skelbimo dieną 5000 žmonių prisidėjo prie 
krikščionių būrelio, Jis susyk virto rimta, didele bendruomene. 

b) Sv. Dvasia pripildė dijakoną Steponą nuostabiu iškal- 
bingumu, kurio karšti žodžiai smarkiai veikė į klausytojus. Ste- 
ponui teko kankiniu žūti, bet mirtis jam buvo laimė, o jo ne- 
tekusi krikščionija nesusilpnėjo, tik sustiprėjo, nes Šv. Dvasia 
veikė joje, 

c) Stepono draugas ir žudytojas Saulius virto krikščionim, 
Šv. Dvasia jį padarė išrinktuoju indu, kurs ėmė Kristaus apreiš- 
kimą sėkmingai nešioti po visą pasaulį, visur kurdamas krikš- 
čionių bažnyčias. 

d) Pragaras sukurstė valstybės milžinišką galybę, kad krikš- 
čionis žudytų, o Sv. Dvasia padarė tai, kad tie persekiojimai 
virto didžiausiu krikščionijos jėgų šaltiniu. 

e) Po persekiojimų užėjo Bažnyčios Tėvų šviesusis laiko- 
tarpis, pilhas svarbių raštų ir nepaprastų dorybių. Ž 

f) Barbarų tautoms sugriovus Romos kultūrą, Šv. Dvasia 
taip sustiprino Bažnyčią, jog ji iš anų laikų bemokslių tautų 
sudarė naują civilizaciją, daug didesnę ir stipresnę už tą, kuri 
buvo iki tol buvus. 

g) Ėjo amžiai, keitėsi laikai ir žmonės, o Šv. Dvasia vis 
ebeveikė ir tebeveikia tarp Kristaus mokinių, primindama kiek- 
vienam laikui tinkamiausias tiesas, sukeldama mokslo židinius 
ir dorybės bei pasiaukojimo įstaigas. 

h) Švenčiausioji Dvasia, krikščionių Palinksmintoja, Bažny- 
čios gaivintoja! Stai mano širdis. Imk ją, išdegink joje, kas blo- 
ga, ugdyki, kas gera, kad ir aš galėčiau, Tavo dvasia gyvenda- 
mas, tapti tikru V. Jėzaus mokiniu. Norėčiau ir savo darbu 
prisidėti prie to didžiojo atpirkimo veikalo, kurį V. Jėzus įvyk- 
dė, o Tu, Švenčiausioji Dvasia, Savo riipestingumu ugdai. 

Pabaiga. Nepasiduosiu bangai, užmirštančiai Šv, Dvasios 


veikimą pasaulyje. Priešingai, rūpinsiuos savo širdyje surengti 
Šv. Dvasios bažnytėlę, 


26. Dangaus Karalystė. 


1. „Nekiekvienas, kurs man sako: Viešpatie 
Viešpatie! įeis į dangaus karalystę, bet kas daro 
valią mano Tėvo, esančio danguje, tas įeis į dan- 
gaus karalystę“ (Mat. 7, 21). 

2. Geriausiasis Jėzau! Nuoširdžiai vadinu Tave Viešpačiu 
ir esu pasiruošęs visuomet savo valią derinti su Dievo valia, 
nes tai yra ir pilnoji išmintis, ir geriausias būdas naudingai tar- 
nauti visuomenei, ir tikriausias takas į laimę. Kaip visiems ant- 
gamtiniams veiksmams, taip ir tam mano valios suderinimui su 
Dievo valia reikia Tavo malonės pagalbos ir jos aš meiliai prašau. 


I. Dangaus Karalystė ir vienybės dėsnis. 


a) Bemokydamas žmones V. fėzus dažnai primindavo rei- 
kalą visiems būti išvien. „Jei du iš jūsų susitars ant že- 
mės apie kurį nors dalyką jo melsti, bus jiedviem 
padaryta mano Tėvo, kurs yra danguje. Nes kame 
“iu ar trys susirinkę mano vardu, ten aš esu jų 
tarpe“ (Mat. 18, 19, 20). 

b) Baigęs mokymo darbą, paskutinėje iškilmingoje aukš- 
čiausios kunigystės prakalboje V. Jėzus meldėsi: „Šventasis 
Tėve, išlaikyk dėl savo vardo tuos, kuriuos man 
davei, kadjie būtų viena, kaip ir mes“ (Jon. 17, 11). 

Ta vienybė Išganytojui taip rūpi, jog Jis pakartodamas ją mini 
„Prašau gi netik už juos, bet ir už tuos, kurie 
per jų žodį įtikės į mane, kadvisi būtų viena, kaip 
tu, Tėve, esi manyje ir aš tavyje, kadir jie būtų 
mumyse viena“ (Jon. 17,.20, 21). 

c) Tą vienybės dėsnį Viešpats primena, Savo mokinių ben- 
druomenę prilygindamas organizuotiems daiktams. Daugiau negu 
keturiasdešimts kartų užrašyta yra Evangelijose, kad Jisai Savo 
mokinių bendruomenę vadino karalyste, nuo aukščiausios poli- 
tinės organizacijos ją atskirdamas antgamtiniu požymiu ir va- 
dindamas Dievo arba Dangaus karalyste. Kaip avidės sienos 
laiko krūvoje avis, kaip tinklas aptenka palaidas vandenyje žu- 
vis, taip ir dangaus karalystė vienija Kristaus mokinius (Jon. 
10, 16; Mat. 13, 47). Ryškiausiai tą mintį Jėzus išreiškė, prily- 
ep Save vyno medeliui, o mokinius šakelėms (Jon. 
15, 1—5). 

d) Senieji pranašai keliais šimtais metų prieš Kristaus gi- 
mimą tarp Jo veikalų nekartą minėjo Dangaus Karalystę. Sena- 
sis Testamentas gerai žinojo tą sąvoką (Daniel. 7, 14. 27; Mich. 
4, 6, 7). 

e) Kaip atvirame inde kaitinamas vanduo nepasidaro karš- 
tesnis už virimą, o eina karštyn neišgaruodamas stipriai užvož= 
tame inde, taip ir žmonės palikti palaidi greitai pasiduoda ap- 
linkumos įtakai: jų karštieji idealai greitai išgaruoja ir atvėsta. 
Atėjęs atnaujinti pasaulį, V. Jėzus žinojo tą socialinį dėsnį ir 
dėl to taip rūpinosi, kad Jo mokiniai sudarytų organizuotą vienybę. 

i) Daug kartų ją vadinęs pranašų kartojamu vardu, du 
kartu Jis ją pavadino Bažnyčia (Mat. 16, 18 ir Mat. 18, 18). 

g) Gimtoji nuodėmė buvo suvienijusi visus žmones kaltės 
ir nelaimių ryšiais. Atpirkimas ėjo tais pačiais takais, taisyda- 
mas kas buvo sugedę. - Jis vienijo krikštytus žmones per Baž- 
nyčią su Kristum, nes iš Jėzaus buvo visa atgimimo galybė. 

h) Gyvendamas organizuotos žmonijos laikais, lengvai su- 
prantu vienybės reikalą ir Jėzaus mokslą pripažinusiems žmo- 
nėms. Man malonu pakartoti savo pasiryžimą ir pasižadėjimą 
būti kartu su Krisium ir su Jo mokiniais. Taip, V. Jėzau, aš 
noriu būti Tavo įkurtos Dangaus Karalystės arba Bažnyčios 
gyvas ir veiklus narys. 


Il. Bažnyčios nariai arba Dievo Karalystės piliečiai. 


a) Rengdamas Dangaus Karalystę V. Jėzus apėjo skersai 
ir išilgai višą Savo tėvynę abiem Jordano šonais. Iš plačių apy- 
linkių susibėgdavo žmonės Jo paklausyti. Palestinoje beveik visi 
jos gyventojai buvo Jį matę ir tikrai nebeliko nė vieno, kurs 
būtų Jo mokslo negirdėjęs, o Jis kvietė visus į Dangaus Kara. 
lystę. Taigi daug medžiagos Jis sujudino, iš kurios galėjo pasi- 
daryti Jo Bažnyčiai narių. 

b) Jis tačiau žinojo, kad ne visi nariai bus vienaip geri, 
Susidarius plačioms ir stiprioms visuomenės minčių srovėms. 
į jas patenka ir netinkamų asmenų. V. Jėzus tai keletą sykių 
pažymėjo sakydamas, kad tinklas užgriebia blogų žuvų su ge- 
romis ir tiktai ant kranto jį išvilkus, atrenkama kas gera, atme- 
tama kas bloga (Mat. 13, 47. 48). Jis taip pat sakė, kad Dan- 
gaus Karalystė yra panaši į dirvą, kurioje savininkas pasėjo gerą. 
kviečių sėklą, bet tarnams bemiegant neprietelius prisėjo rau- 
gių. Tarnai norėjo jas išrauti, bet savininkas liepė palikti iki 
piūties, kada kviečiai bus gražiai sukrauti į kluoną, o raugėms. 
teks sudegti (Mat. 13, 24—30). 

<) Kas nori būti tikras gerasis Dievo Karalystės kvietys, 
tas turi atgimti „iš vandens ir Šventosios Dvasios“ 
(Jon. 3, 5), t. y. priimti Krikšto Sakramentą. Vienas tik išorinis 
sakramento priėmimas dar nesudaro visko: Dievo Karalystės 
narys yra tas, „kas daro valią mano Tėvo esančio 
danguje“ (Mat. 7, 31), mokė V. Jėzus, 

d) Priimdami Krikštą, mes atsižadame velnio ir visų jo 
darbų ir visos jo puikybės. Puikybės arba išdidumo šaknis yra 
egoizmas, kurs savo reikalus ir net nereikalingus norus stato 
aukščiau už viską, nepaisydamas savo tikrosios vietos buities 
visatoje, arba savindamasis sau neprideramai aukštą vietą. Iš to 
egoizmo išėjo visi velnio darbai, kurie tiek daug ir taip baisių 
padarė ir tebedaro nelaimių. Taigi įgimtojo egoizmo turime 
atsižadėti priimdami krikštą. Įgimtas jis mums pasidarė per ilgas. 
kartų eiles, kurios dažniausiai tik savęs tepaisė. 

e) Pripažindami Dievą visatos Vieš pačiu, tuo pačiu apri 
bojame savo egoizmą. Tik reikia, kad jį apribotume iki tos vie 
tos, kuri mums tikrai priklauso buities visatoje. Prisilaikydam 
Dievo valios, greitai tą vietą atitinkame. Nesisavindami sau nie: 
ko daugiau, lengvai pripažįstame kitiems jų tinka mąsias vieta 
ir linksmai galime dirbti kartu su jais. Taip susidaro visuotini 
žmonių bendradarbiavimo grožis. 

t) Deja, Viešpatie, aš dar ne visai suvaldžiau savo egoiz- 
mą.. Velniškosios puikybės taškų dar tebėra manyje, bet jie 
jau yra priešingi mano norui ir valiai. Su jais aš kovosiu, kol 
visai išvalysiu savo širdį. Zinau, kad Tu padėsi man t4 kovą. 
laimėti. 

III. Bažnyčios Valdyba. 


a) Nėra ir negali būti organizacijos be valdybos. Žinoda- 
mas vienybės reikalą mokiniams, V. Jėzus lygiai gerai įvertino 
ir valdybos reikalą savo kuriamajai organizacijai. Tą jis parodė 
veiksmu, 

b) „Anose dienose atsitiko, kad jis išėjo į 
kalną melstis ir praleido naktį maldoje Dievui. 
Išaušus jis pasivadino mokytijnius ir išsirinko 
iš jų tarpo dvyliką, kuriuos jis ir apaštalais pra- 
minė: Simoną, kurį jis praminė Petru ir jo brolį 


. 
: 


AS 


Andriejų, Jokūbą ir Joną, Pilypą ir Baltramiejų, 
Matąir Tomą, Alpiejaus sūnų Jokūbą ir Simoną, 
vadinamą Uoliuoju, Jokūbo brolį Judą ir Judą 
Iskarijotą, kurs buvo išdavėjas“ (Luk. 6,12—16). Tai 
Bažnyčios valdybos išrinkimo dokumentas, ; 

c) Valdybos reikšmė sutinka su jos pareigomis. Tai dvy- 
likai visų pirma V. Jėzus uždėjo pareigą skelbti Jo mokslą. 
„Eikite tad ir mokykite visas tautas, krikštyda- 
mijuos vardan Tėvoir Sūnaus ir Šventosios 
Dvasios, ir mokydami juos laikyti visa, ką tik 
esu jums įsakęs. Ir štai aš esu su jumis per visas 
dienas iki pasaulio pabaigos“ Mat. 28, 19—20). 

d) Antroji tos valdybos pareiga yra dalinti žmonėms V. 
Jėzaus paliktuosius sakramentus. Krikštas turi eiti drauge su 
mokymo pareiga. Nuodėmių gi atleidimo sakramentą Išganyto- 
jas paliko apaštalams atsikėlęs iš numirusių: „Ramybė teesie 
su jumis. Kaip Tėvas mane siuntė, taip ir aš jus 
siunčiu“. Tai pasakęs jis kvėpė į juos ir jiems ta- 
rė: „Imkite šventąją Dvasią, kam nuodėmes atlei- 
site, tam jos atleistos, ir kam sulaikysite, jos su- 
laikytos“ (Jon. 20, 21—23). 

e) Trečioji valdybos pareiga buvo valdyti ir tvarkyti ben-- 
druomenę. „Jei tavo brolis tau nusidėjo, eik ir bark 
jį tarp savęs ir tarp jo vieno, Jei jis tavęs paklau- 
sys, tu laimėjai savo brolį. Jeigu jis tavęs nepa- 
klausytų, imk su savim darvieną ar du, kad kiek- 
vienas dalykas būtų nutartas dviejų ar trijų liu- 
dytojų pasakymu. Jei jis ir jų nepaklausytų, pa- 
sakyk Bažnyčiai; jei jis nepaklausytų Bažnyčios, 
tebūnie jis tau kaip pagonis ir muitininkas. Iš- 
tikrųjų sakau jums, ką tik jūs surišite žemėje, 
bus surišta ir danguje, ir ką tik atrišite žemėje, 
bus atrišta ir danguje“ (Mat. 18, 15—18). 

t) Pažymėtina, kad tos valdybos narius V. Jėzus praminė 
apaštalais. Tas žodis reiškia įgaliotinius. Jie Jo įgaliojimu vei- 
kia. Tą tiesą Jis dar pažymi, pridėdamas: „Aš esu su jumis 
iki pasaulio pabaigos“ (Mat. 28, 20). Jis ją pakartoja, 
sakydamas: „Kaip Tėvas mane siuntė, taipiraš jus 
siunčiu“ (Jon, 20, 21). 

g) Žinant jerarchinę visą abiejų Testamentų šv. Rašto dva- 
sią, nėra ko stebėtis tuo, kad V. Jėzus, įkūręs savo mokinių 
draugija, davė tai draugijai ir valdybą, kurios paskyrimas taip 
aiškiai pažymėtas Šv. Rašte. Mes tiktai kreipkime savo dėmesį 
į savo pareigą gerbti tą Valdybą, paklusnumu palengvinti jai 
jos uždavinius ir naudotis jos teikiamaisiais sakramentais, kurių 
čia minėti buvo tik du, o įsteigti yra septyni, 

h) Viešpatie, Tu uždėjai dideles pareigas Bažnyčios val- 
dybai, nelikau „be pareigų nė aš jos pavaldinys. Suteik man, 

Viešpatie, malonės ir pagalbos, kad savąsias pareigas sąžinin- 
gai atlikčiau. 

Pabaiga. Dažnai pasitikrinsiu save, ar tinkamas esu Die- 
vo karalystės pilietis, ar nesu kartais raugė Kristaus dirvoje, 
ar sąžiningai naudojuosi tuo kilniuoju patarnavimu, kurį Baž- 
nyčios valdyba savo valdiniams teikia? 


27. Gyvoji Uola. 


1. „Įsižiūrėjęs į jį Jėzus tarė: Tu Jono sūnus 
Simonas; tu vadinsies Kefas, tai reiškia Pe- 
tras“ (uola). Jon. 1,42. + 

2. Duok man, V. Jėzau, malonę naudingai mąstyti apie 
aukščiausiojo ganytojo paskyrimą Tavo Bažnyčiai, kurios ir aš 
esu narys. 


I. Bažnyčios pamatas. 


2) „Jėzus atėjo į Pilypo Kesarėjos apylinkes 
ir klausė savo mokytinius, tardamas: Ką žmonės 
sako esant žmogaus Sūnų? Jiė gi atsakė: Vieni 
sako, kad jis Jonas krikštytojas, kiti kad Elijas, 
o kiti kad Jeremijas, ar vienas iš pranašų. Jėzus 
jiems tarė: Jūs gi ką sakote mane esant? Atsaky- 
damas Simonas Petras tarė: Tu Kristus, gyvo- 
įo Dievo Sūnus. Atsakydamas gi Jėzus jam tarė: 
Palaimintas esi, Jono sūnau Simonai, nes ne 
kūnas ir kraujas tai tau apreiškė, bet mano Tė- 
vas, kuris yra danguje. Ir aš tau sakau: tu Petras, 
iranttos uolos aš pastatysiu savo Bažnyčią, ir 
pragaro vartai jos nenugalės. Tau aš duosiu 
dangaus karalystės raktus; ką tu suriši žemėje, 
bus surišta ir danguje, ir ką tuatriši žemėje, 
bus atrišta ir danguje“. (Mat. 10, 13—29), 

b) Juo didesnė turi būti bendruomenė, juo įvairesnės tau- 
tos ją sudaro; juo ilgiau ji nori išsilaikyti, juo stipresnė turi 
būti jos valdžia centre. Sulig ta tiesa surengęs savo Bažnyčią 
iš visų tautų ir skirdamas jai būti iki pasaulio pabaigos, V. 
Jėzus vieną pirmininką pastatė apaštalų pryšaky su pilna valdžia. 

c) Bažnyčios valdybai V. Jėzus buvo davęs teisę viską 
surišti ir atrišti. Simoną Petrą statydamas tos valdybos pirmi- 
ninku, ir surišimo bei atrišimo teisės vadžias suteikia jam į 
rankas. 

d) Jėzus pažymi, kad pragaro vartai nenugalės Bažnyčios 
dėlto, kad ji yra pastatyta ant uolos. Kalbėdamas aramaiškai V. 
Jėzus pavartojo žodį Kefą, kurs graikiškai verčiamas skamba 
Petra, o lietuviškai uola. 

e) Kas turi raktus, tas valdo jais užrakinamą dėžę ar na- 
mą. Dangaus karalystės raktus V. Jėzus įteikia Petrui. Tai Pe- 

tras valdo Dangaus Karalystę, kurią V. Jėzus čia pat pavadino 
antruoju vardu Bažnyčia. . 

f) Matau, Viešpatie, Tavo išminties nuoseklumą. Paskyręs 
atskirų vietų bažnyčias valdyti atskiriems vyskupams, tokiu pat 
būdu Tu visą Bažnyčią paskyrei valdyti vienam asmeniui. Kaip 
dangų ir žemę valdo vienas Dievas, taip sulig tuo pavyzdžiu 
organizuota ir Dievo Karalystė šiame pasaulyje. Gerbdamas Die- 
Jo skirtąją tvarką, aš gerbiu taip pat centralinę Bažnyčios vy- 
Naša Petro asmenyje savo įgaliojimus gavusią iš Tavęs, V. 
rėzau! 


Il. Tikėjimo tvirtumas. 


a) Kristaus įkurtoji Dangaus Karalystė gyvena Dievo ap- 
reiškimu, kurį kiekvienas žmogus priima į širdį tikėjimu. Tikė- 
jimas tad yra svarbiausias krikščionių veiksmas. 

b) Tačiau žmonės kiekvieną tiesą mėgsta ir sugeba aiš- 
kinti savaip, atitraukdami ją nuo tikrosios reikšmės. Apsaugo- 
damas Savo apreiškimą nuo to pavojingojo žmonių įpročio, V. 
Jėzus Savo Bažnyčiai suteikia neklaidingumą, žadėdamas su 
apaštalais būti iki pasaulio pabaigos ir atsiųsdamas jiems Sven - 
tąją Dvasią, Kuri turi priminti visa, ką Jis buvo sakęs. Bet ku 
rio apaštalo lūpomis pasireikš Šv. Dvasios laiduojamasis Baž 
nyčios neklaidingumas? 

c) V. Jėzus nepaliko to klausimo neatsakęs. Paskutinėje 
vakarienėje, užbaigdamas didžiuosius Savo darbo dalykus, V. 
Jėzus tarė Petrui: „Simonai Simonai! štai, šėtonas 
reikalavo jūsų, kad persijotų jus, kalp kvie- 
čius; bet aš prašiau už tave, kad tu nenustotu- 
mei tikėjimo; todėl tu kada nors grįžęs stip- 
rink savo brolius“ (Luk. 22, 31. 32). Petro tad tikėjimas 
nenyksta. Jo pareiga yra pavojuje gelbėti silpnėjantį brolių ti- 
kėjimą, o tiems broliams užtikrinta, kad jų tikėjimas tada svei- 
kas, kai jis yra suderintas su Petro tikėjimu. 

d) Stebuklinga, be abejo, ir neklaidingumo dovana, bet 
ji nėra stebuklingesnė už galėjimą atleisti nuodėmes, už duo- 
nos ir vyno pakeitimą į V. Jėzaus kūną ir kraują. Jei tas dvi 
gelias Išganytojas suteikė visiems kunigams, tai dar Jengviau 
Jam buvo suteikti neklaidingumą vienam aukščiausiajam ga- 
nytojui, 

e) Ačiū Tau, Viešpalie, kad visais atžvilgiais aprūpinai Sa- 
vo Apreiškimą, kurs mums yra ne tik išminties šaltinis, bet ir 
mūsų laimės amžinoji versmė. 


III. Viena avidė ir vienas piemuo. 


a) Dar beskelbdamas Savo apreiškimą V. Jėzus buvo pa- 
sakęs, kad Jo mokiniai „bus v iena avidė ir vienas pie- 
muo“ (Jon. 10, 16). Atsikėlęs iš numirusių, Jis paskyrė tą prie- 
menį kitiems apaštalams girdint ir matant, 

b) „Jiems pavalgius, Jėzus tarė Simonui Pet- 
rui: Jono sūnau, Simonai, ar myli mane labiau, 
kaip šitie? Jis jam atsakė: Taip Viešpatie, tu 
žinai, kad aš tave myliu, Jis jam tarė: Ganyk 
mano avinėlius. Jis vėl jį klausė: Jono sūnau, 
Simanai, ar myli mane? Jis jam tarė: Ganyk ma- 
no avis. Jis klausė jį trečią kartą: Jono sūnau, 
Simonai, ar myli mane? Petras nuliūdo, kad 
jis jį trečią kartą klausė: ar myli mane? ir jam 
atsakė: Viešpatie, tu visa žinai; tu žinai, aš tave 
myliu, Jis jam tarė: Ganyk mano avis. (Jon. 21 
15—17). 

c) Prie šitų žodžių nereikia plataus paaiškinimo. Petras 
apaštaias yra gyvoji uola, ant kurios stovi Kristaus Bažnyčia, 
Jis turi dangaus karalystės raktus ir pilną teisę surišti bei at- 
tišti. Jo nesilpnėjantis tikėjimas stiprina brolių tikėjimą pavo- 
juje. Jis yra Kristaus avelių ir avinėlių ganytojas. 

d) Tos visos pareigos nebuvo asmeninė dovana, o buvo 
visuomeninė pareiga. Simanui apaštalui mirus už Kristų, ne- 
pasikeitė Bažnyčios valdymo forma. Vieton Petro stojo kitas 
asmuo jo įpėdiniu. Romoje Petras mirė, Romos vyskupai yra 
Bažnyčios ganytojai. 

e) Daug visko pergyveno Romos miestas, bet jis išliko ne- 
žuvęs dėl to, kad ten Petras žvejys buvo pastatęs savo sostą. 

t) „Kur Petras, ten Bažnyčia“ yra parašęs didis išminčius 
ir didis šventasis Ambraziejus, ir žodžiai išreiškė tiesą. Tau, 
Viešpatie, įžengus į dangų, mums, Tavo mokiniams, šiame pa- 
saulyje reikia telktis apie tą, kurį Tu pastatei mums aukščiau- 
siu ganytoju. Tu esi Dievas ir Atpirkėjas. Iš Tavęs mums 
visa Bažnyčios galybė ir Petro uolos stiprybė. Tave mes my- 
lim ir mylėsim per amžius, naudodamiesi Tavo meilingos iš: 
minties mums paliktomis gėrybėmis. 

Pabaiga. Būdamas pasaulietis, turiu progos be didelių 
pastangų, bet protingu veiksmu ar žodžiu sustiprinti Bažnyčios 
organizaciją. Pasirūpinsiu tai gerai padaryti, 


28. Marija. 


1. „Seštame mėnesyje angelas Gabrielis bu- 
vo Dievo siųstas į Galiliejos miestą, kurs vadi- 
nasi Nazarėtas, pas mergaitę pažadėtą vyrui, 
vardu Juozapui, iš Dovido namų; mergaitės gi 
vardas buvo Marija. Angelas atėjęs pas ją tarė: 
Sveika, malonės pilnoji, Viešpats su tavimį; 
pagirta tu tarp moterų“ (Luk. I, 26—28). 

2. Apmąsčius svarbiąsias tikybos tiesas, nedera man pra- 
leisti Marijos, gražiausiojo ir kilniausiojo iš visų Dievo sutvertų 
daiktų, juo labiau, kad iš jos ir per ją mes gavome mūsų Iš: 
ganytoją Dievą ir žmogų Jėzų Kristų. Nedrąsu man suterštam 

mintimis artintis prie tavęs, skaisčiausioji Panele, bet tu esi 
meilingoji nusidėjėlių motina, taigi išmelsk man malonę, kad 
naudingai pasidžiaugčiau tavo dorybių kilnumu. 


I. Tobuliausias sutvėrimas. 


a) Sugedusi žmogaus prigimtis iš Adomo ir Ievos teko 
jųdviejų vaikams, bet Dievo apveizda budėjo ir tūkstančiais 
metų nenuilsdama vis rinko krūvon, kas žmoguje pasirodydavo 
gera, 

b) Iš visų Adomo vaikų savo laiku geriausias buvo Nojus. 
Visi kiti nuskendo, Nojus liko, pradėdamas naują nesugedusią 
žmonių giminę. Iš Nojaus vaikų geriausias buvo Semas ir jam 
teko būti Marijos gimdytojų eilėje. Iš Semo kartos geriausias 
buvo Abraomas. Apveizda ir jį skyrė į Marijos protėvius. Taip 
pat pasikartojo Izaokui, Jokūbui, Judui, Dovydui, Saliamonui. 

c) Į tą nuolat tobulėjančią šeimyną Dievo Apveizda per 
moteris įvedė gerojo kraujo iš šalies. Su Rahaba įėjo, kas bu- 
vo gera Kanaano tautoje, su Rūta pateko moabitų kūno ir sie- 
4os gerumai. 

d) Tautos ir valstybės kūrimosi. laikais karaliaus namuose 
daugiausia progų išsilavinti geriausioms savybėms, ir Dievo 
saugojamoji šeimyna karaliauja. Bet ilgainiui karalių rūmų iš- 
taigos ima gadinti kūną ir sielą. Tuomet Dievo saugojamoji 
šeimyna patenka į sveiką beturčių rankpelnių aplinkumą, ir joje 
susirenka tas gerąsias savybes, kurių karalių rūmuose nebūdavo, 
bet nenustoja nieko gera, ką buvo paveldėjusi iš praeities. 

e) Daug asmenų iš tos labai Dievo globojamos šeimynos 
nukrypo į šalį, ne vienas net žuvo, bet visa, ką Apveizda per 
amžius rinko, buvo susitelkę Jokymo asmenyje. Jo žmona Ona 
turėjo visus dvasiškių luomo gerumus, nes ji buvo iš Levio 


“ giminės, kuri buvo davusi tautai Mozę, Eleazarą ir Makabėjus. 


Jokymo ir Onos dukteryje Marijoje Dievo Apveizda sutelkė vi- 
sus karališkos ir kunigiškos genealogijų gerumus. 

f) Marijos tad prigimtis buvo žiedas Dievo Apveizdos, au- 
gintos nuo pasaulio pradžios. Tai buvo vienintėlis žmonių 
tarpe žemčiūgas. 

g) Jo susilaukusi Dievo galybė pridėjo Marijai nekalto 
prasidėjimo dovaną. Graži buvo buvusi Ieva, tik ką Dievo su- 
tverta iš Adomo šonkaulio, bet tobulesnė buvo Marija, ilgesnio 
ir rūpestingesnio Dievo veikimo prirengta per visą krikščio- 
niškųjų amžių ilgumą. Ne per ilgas buvo tas laikas tam to- 
bulybės laipsniui, kuris teko Marijai. 

h) Švenčiausioji Panele! Tu žydėjai vien tik Dievui mato- 
ma, lyg kuklioji gėlelė, pasislėpus tarp žolių. Aš nebežinau, ar 
tavo tobulybe gėrėtis, ar garbinti Dievą, kad tave taip tobulą 
sutvėrė. Verčiau tu už mane ta malonią pareigą atliki. Bu- 
dama tobuliausias žmogus, tu esi mūsų žmonių geriausia at- 
stovė pas Dievą. 

Il. Dievo Motina. 


a) Gražiausias pasaulyje daiktas yra nekalta mergaitės skai- 
stybė. Brangus žmonėms daiktas yra motinos meilė. Per visą 
žmonių giminės amžiaus ilgumą, nuo pasaulio pradžios iki jo 
pabaigos, tik vieną kartą nekaltoji skaistybė susijungė viename 
asmenyje su motiniškumu. Tai buvo, kad Marija iš šv. Dva- 
sios pradėjo sūnų Jėzų. ; 

b) Bet tam stebuklui tarp stebuklų įvykus, kai angelų va- 
das Gabriėlius su pagarba lenkėsi prieš neturtingą mergaitę, 
Marija jam tarė: „Štai, aš Viešpaties tarnaitė“ (Luk. 1,38). 

c) O josios Sūnus buvo Dievas, ir ji tą valandą tapo Die- 
vo Motina, 

d) Gi teisingai giedojo: „Didžių dalykų padarė man 
Galingasis, kurio vardas šventas“ (Luk. 1,49), 

e) Bet ir jai teko dalyvauti didžioje aukoje, kada pranašas 
priminė būsimą kalaviją ir ypač, kada jos Sūnus mirė prikaltas 
prie kryžiaus, o ji stovėjo ten pat, skausmuose paskendusi. 

i) Mes matome Marijos skaistybę, kuklumą, kantrybę, bet 
visų jos dorybių mes apimti nepajėgiame. Ir tų, kurias mato- 
me, teregime tik dalelę. 

g) V. Jėzui įžengus į dangų, Marija likosi šiame pasaulyje 
tarp savo Sūnaus mokinių. Ji buvo jaunutės Bažnyčios kilniau- 
sias ir brangiausias narys. 

h) Jierarchinės aukštybės viršūnėje stovėio šv. Petras, Baž- 
nyčios uola, aukščiausias piemuo. Jis turėjo nemažos asme- 
ninės vertybės. Bet asmeninė jo vertybė toli šaukė iki Marijos 
vertybės. Mūsų neramiems protams kyla klausimas, kas buvo 
pirmajai Bažnyčiai naudingiau: ar popiežijos įstaiga ar Marijos 
šventybė? 

i) Ačiū Tau, Viešpatie, kad abidvi brangenybes suteikei 
Savo Bažnyčiai pradžioje: Marijos šventybę palikdamas šiame 
pasaulyje ir popiežijos įstaiga padėdamas į Bažnyčios pagrindą. 
Mes rūpinsimės, kad ir mūsų laikais šventumas klestėtų Petro 
įpėdinių valdomoje Bažnyčioje. Marija ją globojo pradžioje, be- 
gyvendama šiame pasaulyje, nemažiau ji ją globia ir dabar. 

Pabaiga. Ypač dvasios debesims užėjus atsiminsiu Ma- 
riją. Ją minėsiu ir linksmybės metu, Jos dorybių pavyzdžiu 
skatinsiu save eiti geryn, jos užtarimui ir globai atiduosiu savo 
gyvenimą, žodžius ir darbus. Marija mano motina ir užtarytoja. 


29. Bažnyčios Veikimas. 


> 1. „Aš kovojau gerą kovą, pabaigiau bėgti, 
išlaikiau tikėjimą. Gale man atidėtas teisybės 
vainikas, kurį duos man aną dieną Viešpats, tei- 
susis Tesėjas; ne tik man, bet ir tiems, kurie my- 
li jo atėjimą“ (2 Tim. 4, 7.8). 

2. Rengiuosi, Viešpatie, mąstyti apie gerų ir blogų Tavo 
darbo veikėjų dvasią ir elgesį. Suteik mano protui šviesos, kad 

neklysčiau, ir valiai malonės, kad išsirinkčiau, kas gera ir tei- 
singa, atmesdamas blogą. 


I. Judas Iskarijotas. 


a) Kai visuomenėje susidaro galingų minties srovių, į 
jas dažnai patenka visai priešingos dvasios asmenų. Toks bu- 
vo tarp krikščionių Judas iš Karioth. Kadangi reiškinys pasi- 
kartoja įvairiausiais laikais ir įvairiose vietose, tai reikia jis pa- 
žinti, kad galima būtų jo saugotis. 

b) Judas buvo gudrus egoistas. Visai Palestinai laukiant 
Mesijo ir pranašams rodant, kad Jo atvykimo laikas jau atėjęs, 
Judas nelaukė, kol Jėzus jį pakvies, kaipo kitus apaštalus, bet 
pats pasisiūlė nuolat būti šalia Mokytojo. Jėzus nesipriešino, 
tik iš Judėjos nuvyko į Galilėją. Judas sekė ir tenai, 

c) Po stebuklingo pirmojo duonos padauginimo Judas pa- 
leido minioje mintį apšaukti Jėzų karalium. (Gudriai prirengta 
prieš tai minia, smarkiai persiėmė tuo sumanymu, bet jis nu- 
ėjo niekais dėl Jėzaus pasipriešinimo. Drauge žuvo ir Judo. 
planai iškilti su Jėzum. 

d) Supykęs ant Mokytojo Iskarijotas prikalbino apaštalus 
pabėgti nuo Jėzaus vienintėle ten buvusia valtim. Apaštalai 
paklausė ir pailko Jėzų vieną ežero šiaurėje, o patys yrėsi į savo 
gimtąjį Pietvakarių krantą. Ištiko audra. Pavojuje apaštalai pa- 
matė Jėzų einant įsisiūbavusių bangų keteromis. Jie dar labiau 
išsigando, nes tikėjosi užsipelnytos bausmės, bet Jėzus juos 
nuramino. Petras nebuvo supratęs intrygos ir norojo eiti van- 
deniu pas Mokytoją, Kurs jam leido tą daryti ir išgelbėjo pra- 
dėjus jam skęsti. 

e) Petrui gavus Dangaus Karalystės raktus, Judas supra- 
to nieko negalįs tikėtis iš Jėzaus ir ėmė sau skyrium taupyti 
pinigų iš bendrojo iždo. Susidarius iškilmingam Jėzaus įjojimui 
į Jeruzolimą, Judas, nors vėlokai tai patyręs, daugiau už kitus 
krykštavo, kad galima būtų manyti, jog visa jo nuopelnu įvyko. 
Nuo to sekmadienio jis dažnai kalbėdavo Jėzui rėngiąs dar di- 
desnes pagarbos iškilmes Velykoms. Iš trumpų Jėzaus sakinių 
galima buvo spėli, jog tiki būsimo įvykio didumu. Tuo tarpu 
Judas tarėsi su Jėzaus priešais, už kiek Jį jiems išduos. Žinia, 
kuo dalykas pasibaigė. 

f) Vien savęs tepaisydamas ir savo gudrybe pasitikėdamas, 
Judas Iskarijotas saviems tikslams norėjo panaudoti tėvynės 
mesijanirius įsitikinimus, ir net patį Mesiją įkinkyti į tarnybą 
tiems menk'ems sumetiniams. Ne Dievui ir ne Kristui, o tik 
sau dirba Judas ir užsidirbo pakaruoklio pantį. 

g) Viešpatie Dieve! Iš šito pavyzdžio matau, kaip traginga 
yra žmogui savimeilėje paskendusiam prisiplakti prie didžiųjų 
Dievo darbų ir bandyti juos paversti savo žemų ieškinių prie- 
monėmis. Saugok mane, Viešpatie, nuo šitos pagundos ir sau- 
gok Savo Bažnyčią nuo šios rūšies veikėjų, ypač aukštąsias 
Bažnyčios jierarchijos vietas. 

II. Povilas iš Tarso. 


a) Drebėdavo pirmieji krikščionys, išgirdę Sauliaus arba 
Pauliaus Tarsiečio vardą. Sukurstęs šv. Stepono nužudymą, Sau- 
lius tebealsavo „kerštu ir žudynėmis prieš Viešpa- 
ties mokytinius“ (Ap. Dar. 9,1). Gimęs ir augęs parisiejų 
pažiūrose, tas Gamalielio mokinys mąstė, kad krikščionys esą 
vieno Dievo užsigynę, savo tautos laisvę paniekinę. Jis nematė 
kitokios išeities, tik išžudyti krikščionis. 

b) Jau rodėsi buvo atlikęs savo uždavinį Jeruzolimoje ir 
jojo pabaigti naikinti juos pabėgusius į Damaską. Bejodamas 
štai sutinka Jėzų, atsikėlusį iš numirusių, it pamato savo elge- 
sio klaidingą nedorumą. 

e) Trys metai trunka, kol Arabijos dykumose sau vienas 
su Dievu Povilas suderina savo pažiūras su naujai patirtąja 
Kristaus Dievybės tiesa. Bet ją patyręs, jis ima tik jai tarnauti, 

d) Tą tiesą jis neša visur, kur eina, o apeina jisai Mažąją 
Aziją, Makedoniją, Graikiją, Romą. Jis eina sausais keliais ir 
plaukia jūromis. Kur jis apsistoja, ten atsiranda krikščionių baž- 
nyčia. Jis liaujasi nešiojęs karališką Sauliaus vardą. Jis visur 
save vadina Povilu, nes tas žodis reiškia mažą. Bet jis ne 
mažas yra, o didis apaštalas. Šv. Dvasia jį vadina Savo „Rink- 
tiniu Judu“ (Ap. Dar. 0,15). Tautų Apaštalo vardas jam 
teko istorijoje, 

e) Reikalas prispyrė Povilą paminėti Korintiečiams, kiek 
buvo iškentėjęs dėl Kristaus tiesos: „Daugiau pakėliau 
darbų, daugiau kalėjimų, kirčių be galo; buvau 
dažnai mirties pavojuose. Nuo žydų gavau pen- 
kis kartus po keturiasdešimtis kirčių be vieno; 
tris kartus buvau rykštėmis p!aktas, kartą ak- 
menimis muštas, tris kartus nukentėjau laivo 
sudužimą, naktį ir dieną buvau jūros gilumoje, 
dažnai kelionėse, pavojuose upių, pavojuose 
galvažudžių, pavojuose nuo vientaučių, pavo- 
juose nuo pagonių, pavojuose miestuose, pavo- 
juose tyruose, pavojuose ant jūros, pavojuose 
tarpnetikrų brolių; varge ir skurde, dauge- 
lyje budėjimų,alkyje ir troškime, daugelyje 
pasninkų, šaltyje ir nuogume: be to, kas kitaip 
atsitinka, kasdieninis veržimasis prie manęs, 
tūpestis visomis bažnyčiomis“ (2 kor. 11,23—28). 
Tai dar nė visas sąrašas, nes jame nėra paties svarbiausiojo 
nuopelno, kad už Kristų Povilas davė galvą nukirsti Romoje 
Neronui vešpataujant. 

i) Neblogą protą turėjo Judas Iskarijotas, nemažiau išmin- 
ties turėjo Povilas apaštalas. Ne tuo juodu skyrėsi. Bet Judas 
ieškojo savęs, o Povilas ieškojo tiesos. Povilas didžiausias 
apaštalas ir didžiausias, po Kristaus, pasaulyje kultūros vėikė- 
jas. Judas pasikoręs perplyšo pusiau. Dideli gabumai ir stambi 

energija, egoizmo vedami, Iskarijoto keliais eina Ir pražūtį ran- 
da. Tie patys proto gabumai ir energijos gausybė, tiesą mylė- 
dami, Povilo takais eina ir, kaip jis nevystančiuoju vainiku 
amžinai džiaugias, 

g) Jaunas esu, dar tik rengiuosi į veiklųjį gyvenimą žengti. 
Du veikėjų tipu apmąstęs, žinau, į kurią pusę krypsiu. Tik 
jaučiu, kad egoizmo raugas yra be galo pavojingas, nes ir nuo 
manęs paties jis moka slapstytis. Padėk man, Viešpatie, jį at- 
rasti ir visai išrauti iš šaknų. 

Pabaiga. Bešališkai pažiūrėsiu su Dievo pagalba į savo 
gyvenimą, ar kartais nesu linkęs didžiausius Dievo daiktus 
kreipti į šalį, kad taptų mano egoistinių siekimų priemonėmis. 


30. Dievo slėpinių teikimas. 


1. „Tegul žmonės žiūri į mus, kaip į Kristaus 
tarnus ir Dievo paslapčių teikėjus. Todėl ir rel- 
kalaujama iš teikėjų, kad kiekvienas būtų rastas 
ištikimas“ (1 Cor. 4, 1. 2). 

2. Dvi didelės tiesos tenka man šiandien apsvarstyti, bū- 
tent, kad neapsakomai yra naudingi tie septyni slėpiniai arba 
sakramentai, kuriuos V. Jėzus paliko žmonėms ir, antra, kad 
kartais pasitaiko, jog tų sakramentų teikėjai nebeparodo ištiki- 
mybės Kristui ir tas atsiliepia skaudžiais nuostoliais į tikinčiųjų 
sielas. Suteik man, Viešpatie, tikrosios išminties, kad pilnai pa- 
sinaudočiau Tavo paliktaisiais Sakramentais, nesiduodamas su- 
trukdyti nė jokioms kliūtims. 


I. Sakramentai. 


a) Nematomas Dievas, nematoma siela, nematomas sakra- 

mento veikimas į žmogaus sielą yra tikros realybės, kurių reik- 
pa nesupranta žmonės, paskendusieji vienoje tiktai kūno rea- 
lybėje. 
b) Krikštas ir Atgaila yra nuodėmių atleidimo sakramentai. 
Juodu atitaiso tą buities lygsvarą sieloje, kurią ardo nuodėmė. 
Kas supranta nuodėmės reikšmę visame krikščionijos moksle, 
tas numano krikšto ir atgailos svarbą. Krikštas vieną kartą pri- 
imamas, niekuomet nekartojamas. Jis žmogaus sielai duoda ne- 
išdildomą Jėzaus ženklą. Atgaila yra kartojama, nes, deja, pasi- 
kartoja žmonių nuodėmės ir po krikšto ir po atgailos. 

<) Pastiprinimo sakramentas, kaip ir Krikštas, nekartoja- 
mas, nes jis žmogaus sielai teikia neišdildomą Sv. Dvasios 
ženklą ir*sudaro tos sielos santykį su Sv. Dvasia. Kaip Krik- 
štas, taip ir Pastiprinimas yra dvasinio atgimimo pradžios pa- 
stovūs pagrindai, nedylantieji niekuomet. Tvarkingas sielos gy- 
venimas pilnai vystosi, kai tuodu sakramentu žmogaus sieloje 
neteršiami dvasios šiukšlėmis. Juo protingesnis žmogus, juo 
geriau jis tuo rūpinasi. Ir lengva tas aprūpinti, nes dvasinio 

purvo neįsileidimas į sielą neatima laiko, nereikalauja nė darbo, 
tik gyvos Dievo meilės. 

d) Eucharistija yra nuolatinis antgamtinis sielos maistas. 
Laimingi, kurie juo kasdien naudojasi. Kaip Jericho radastos 
puikiai žydi šalia vandens, turėdamos drėgmės, taip Eucharistija 
mintančios sielos ne tik grožybe pasižymi, bet ir auga Dievuje. 

e) Ypač luominiai sakramentai Kunigystė ir Moterystė ga- 
lutinai nustato sielą pastoviems gyvenimo uždaviniams. Kuni- 
gystės teikiamoji žymė nedyla. Moterystė esti tol, kol abudu 
susituokusieji gyvi. Kadangi yra tuodu sakramentai luominiai, 
tai ne visiems jų dviejų reikia. Bet - naudingi ir būtinai reika- 
lingi tiems, kurie tam tikrą luomą išsirinko. Daug nelaimių šian- 
dien šeimose, dažnai ir tragedijų pasitaiko dėl to, kad sakra- 
mentinis moterystės pobūdis užmirštamas. 

i) Pagaliau Paskutinio Patepimo sakramentas prirengia 
žmogaus sielą pereiti į amžinatvę. Rimtas ir pavojingas tas per- 
ėjimas. V. Jėzus aprūpino ir jį Savo antgamtine pagalba bei 
globa. Nė vienam žmogui dėl to Sakramento gyvenimas neina 
trumpyn. Daugeliui dėl jo grįžo sveikata, reikalinga sielai, Ypač 
inteligentų namuose dažnai pasitaiko sielai kenksmingų prieta- 
rų, atidėliojančių to Sakramento priėmimą, iki kol esti per vėlu. 

g) Ačiū Tau, Viešpatie, kad gyvenimo pradžią ir pabaigą 
bei svarbiuosius luomo uždavinius aprūpinai Savo Sakramentų 
antgamtine malone. Aš naudojuosi ir naudosiuosi jais, turėda- 
mas diąsos kovoti su savo aplinkumos prietarais, 


Il. Sakramentų teikėjai. 


a) Intelige ntai, privengdami sakramentų tą savo blogą 
elgesį teisina kunigų gyvenimu, nesutinkančiu nei su dalinamųjų 
sakramentų šventumu, nei su Kristaus mokslu, kurs iš dvasi- 
škijos reikalauja ypač aukštos doros. 

Kaip visi prietarai, taip ir tas, yra išpūstas padaras ir 
klaida. Katalikų dvasiškijos visuma gyvena padoriai ir elgiasi 
sulig Kristaus mokslu, kovodama su įgimtomis silpnybėmis, 
augdama dorybėmis, dažnai padarydama nuostabių pasiaukoji- 
mo veiksmų ir ne kartą pakildama į šventumą. 

c) Bet esti laikų ir vietų, kad kunigai ir rūbais ir elgesiu 
supasaulėja, kad per daug ima mėgti moterų draugavimą, kad 
palieka bažnyčioje neišklausytus išpažinties žmones, skubinda- 
miesi rengti vakarėlį ar teatrą. Tuomet liaudyje kyla priežodis: 
„ką kunigas sako, klausyk; kaip jis elgiasi, to nedaryk“. To prie- 
žodžio sakinys maža kuo skiriasi nuo V. Jėzaus žodžių, kuriais 
jis pasmerkė veidmainius parisiejus. Kunigai, tokį priežodį pa- 
jutę savo tautoje, turi skubintis daryti atgailą, 

d) Pasauliečių tas nepateisina vengiant sakramentų, nė 
nerodo krikščionijos klaidingumo, o greičiau jos teisingumą liu- 
dija. Jei kunigai būtų tikybą pramanę, tai būtų išvengę skirtu- 
mo tarp to, ką skelbia, ir tarp to, ką daro. 

e) Kunigų neištikimybės nelaimė susidaro iš to, kad ne 
šventiems angelams pavesta sakramentai teikti, o tokiems jau 
žmonėms, turintiems drauge ir kitiems patarnauti ir savo išga- 
nymą aprūpinti. 

„„ J) Kasdien šventus daiktus bevartodami, apsipranta su jais 

ir išdrįsta nusikalsti didžiausioms pareigoms. Kitiems nuodė- 
mes beatleidinėdami, patys išdrįsta jų padaryti ir žūva. Kartais 
pasaulis tą žuvimą mato, kartais nemato. 
8) Viešpatie Dieve! Aš nesistatysiu kunigijos teisėju, bet 
žiūrėsiu, kad savo išganymą gerai aprūpinčiau. Jei pasitaikys 
man papiktinimas matyti, pasimelsiu už nelaimingąjį, kad ne- 
sudegtų ugnyje, su kuria ėmė žaisti. Gelbėti mes turime vieni 
kitus; kartais net pasauliečiai kunigus, bet "dažniau kunigai pa- 
sauliečius. Šakelės, tiek dvasiškės, tiek pasaulinės ima ant vyn- 
medžio džiūti, kada liaujasi Kristaus dvasia gyvenusios. . Rū- 
pinsiuos pats kuo stipriausiai Kristumi gyventi. Kartais dėl to 
man artima šakelė daugiau syvų gaus ir atgims. 

Pabaiga, Nesiduosiu niekeno blogu elgesiu atbaidyti 
mane nuo sakramentų. Greičiau kreipsiu savo akis ir širdį į 
gausingesnius ir brangesnius dvasiškijos pasiaukojimo darbus. 
Uoliai ir dažnai naudosiuos sakramentais, kad susilyginčiau su 
geraisiais dvasiškiais, t. y. su jų daugumu, 0 ne su retkarčiais 
pasitaikančiais blogaisiais. . 


31. Amžinybė. 


1. „Aš atsikėlimas ir gyvybė; kas tiki į mane, 
nors ir būtų miręs, bus gyvas, ir kiekvienas, 
kurs gyvas ir į mane tiki, nemirs per amžius“ 
(Jon. 11, 25. 26). 

2. Tau tat |pasakius, Viešpatie, Morta, Lozoriaus sesuo, 
įtikėjo į Tavo Dievybę, ir Tu čia pat prikėlei iš numirusių jos 
brolį. Aš, Viešpatie, neprašau stebuklo, bet malonės, kad aiš- 
IL tikėčiau į visa tai, ką Tu apreiškei apie galutinį žmogaus 
ikimą. 

“I. Pragaras. 


a) „Žmonėms skirta vieną sykį mirti, paskui 
gi būna teismas“ (Žyd. 0, 27). Teismas išsprendžia: nela- 
biems pragarą, šventiems dangų, tretiems skaistyklą, po kurios 
visiems būva dangus. | 

b) Mūsų prigimtis susipurto, prisiminus pragarą, Daug 
žmonių Uėl to atsimeta iš katalikų, kad jiems privaloma yra ti- 
kėti į pragaro dogmą. 

c) Kaip politeizmas atsirado iš tikrosios religijos tada, 
kai žmonės ėmė savaip plėsti ir aiškinti jiems patinkančias 
tiesas, kad labiau patiktų, ir atmetinėti nepatinkančias, taip žūtų 
apreiškimas ir dabar, jei tas pats vėl būtų imta daryti. 

d) Tačiau apie vienuoliką kartų V. Jėzus minėjo pragarą, 
kad jis yra. Tarp ryškiausių vietų yra pasakojimas apie didž- 
turtį, Iėbavusį kasdien ir patekusį į pragarą, kai vargšas elgeta 
Lozorius miręs pateko į Abraomo prieglobstį. Nė lašo van- 
dens negalėjo gauti pasmerktasis kentėdamas liepsnose (Luk. 
16, 19—31). Kitą kartą Jėzus kalbėjo apie paskutinį teismą, 
kuris už labdarybę geriesiems paskyrė amžiną laimę, o nela- 
biems nedorėliams teisėjas tarė: „Eikite šalinnuo ma- 
nęs prakeiktieji, į amžinąją ugnį, kuri prirengta 
velniui ir jocangelams“ (Mat. 25, 31—46). Pragaras tad 
yra tarp aiškiai Jėzaus apreikštų tiesų, ir būtų neprotinga su 
tuo nesiskaityti. 

e) Šio pasaulio istorija rodo, kad žmonės neretai sau pa- 
sidaro nelaimių tiek tik menkesnių už pragarą, kad neamžinos. 
Užtenka prisiminus 1914—1918 metų karo baisenybes. Tada 
ne kartą atsitiko, jog stiprūs vyrai išeidavo iš proto dėl to, kad 
regėjo neapsakomų žudynių. Apgyvendinus vienuose namyose 
penkis nedorus pikčiurnas, nėra reikalo tuos namus padegti: 
jie virsta pragaru savaime. 

i) Bet kas yra įvykę, tas jau kitaip nepasidarys. Padary- 
toji blogybė lieka bloga ir augdama didėja, Kentėjimas yra 
nusirpusi nuodėmė (Jok. 1, 15). Kaip iš lašų susidaro jūra, 
taip iš susitelkusių nunokusių nuodėmių susidaro pragaras. Jei 
nebūtų nuodėmių, nebūtų nė pragaro. Yra neatitaisytų nuo- 
dėmių daugybė, yra ir pragaras. Dievo meilė mums jį primena, 
kad apsisaugotume nuo jo. 

£) Jei bepročių krūva, susirinkus ant stataus ir giliaus jū- 
ros kranto, visu savo gerklių smarkumu pareikštų, kad jūros 
nėra ir, tik savo pareiškimui pripažindama tiesą, šokusi į ban 
gas, žūtų, tai būtų tik silpnas paveikslas to, ką šiandien daro 
daug šviesuolių pragaro klausimu. 

h) Viešpatie! Suprantu, kad nėra įstatymo be sankcijos, 
ir kad Tavo išminties apreikštasis doros mokslas negalėjo likti 
be drausmės. Dėl Tavo malonės aš galiu ir noriu išvengti 
pragaro ir tikiuosi nesusidursiąs su juo, nes ne ta kryptim einu 
gyvenimo taku, 


II. Skaistykla. 


a) Retas žmogus taip atsargiai gyvena, kad jo kaltybių 
sąskaita būtų mažesnė už jo nuopelnus. Atgailos sakramentas 
atleidžia kaltę, bet neatitaiso žalos, pasidariusios iš nuodėmės. 
Ne visi laimingai suskumba prieš mirdami užsipelnyti visišką 
atleidimą. 

b) Dievas nepakentė, kad Jo Sūnaus Motina būtų nors 
gimtosios nuodėmės paliesta. Jis negali prisileisti prie Savęs 
žmogaus, kuris dar neatlyginęs savo padaryto blogumo, 

c) Kenčia tad sielos, atsiskyrusios nuo kūnų, savo pada- 
rytųjų kaltybių vaisius, o Dievo malonė padeda tiems kentėji- 

mams atitaisyti susidariusį iš nuodėmės blogumą. Taip iš savo 

kaltybių „palipiagus siela pakyla pas Dievą, ima Jį regėti 

veidu veidan ir pradeda džiaugtis neapsakomąja to regėjimo 
+ „laime, pasiekusi savo galutinį Tikslą— Dievą. 

d) Jei tas mokslas nebūtų Dievo apreikštas, tai žmogaus 
protas, išmanąs teisingumo dėsnius, jo reikalautų. 

e) Taigi aš tikiu, Viešpatie, kad mirusių sielos skaistykloje 
pasiliuosuoja nuo savo kaitybės pasekmių ir kentėdamos išto- 
bulėja tiek, kad visai grynos ir skaisčiausios patenka į dangų. 
Deja, tos laimės neturi sielos, mirusios su sunkia nuodėme be 
jokio sąryšio su Dievu. Garbindamas Tavo teisingumą, Dieve, 
aš vis dėlto bijausi skaistyklos ir meldžiu Tavo malonės, kad 
šiame pasaulyje dar galėčiau alsiteisti už savo nuodėmes. Nuo 
(staigios ir netikėtos mirties apsaugok mane, Viešpatie! 


III. Dangus. 


a) Kaip arklys negali suprasti karališkojo pokylio skanu- 
mynų, taip kūnu gyvenančiam žmogui sunku įsivaizduoti dan- 
gaus tėviškės laimė ir linksmybė. Apreiškimas mums pasakė, 
kad ji yra pilna ir visuotinė, didesnė tiems, kurie daugiau nuo- 
pelnų padarę begyvendami, bet tas pasakymas neveikia į mūsų 
vaizduotę. 

b) Kas paleidęs vaizduotei vadžias ėmė svajoti apie link- 
smybes, patinkančias mūsų Gabartiniam kūnui, tas neišvengė 
stambių klaidų. 

€) „Ko akis neregėjo, nei ausis negirdėjo, 
nei į žmogaus širdį neįėjo, Dievas prirengė tiems, 
kurie jį myli“, rašo šv. Povilas. Jam teko išvysti dangaus 
grožybės (1 Cor. 2, 9). 

d) Iki pasaulio pabaigos bus danguje vien sielos. Po an- 
trojo Kristaus atėjimo į žemę kelsis visi kūnai iš kapų. Laimin- 
gųjų sielų kūnai bus šviesūs, lengvi, kančių nepaliečiami, tobuli. 

e) Gamtininkai dažnai nenori tikėti, kad tai būtų galima, 
bet gamtoje daug yra atgimimo pavyzdžių. Grūdas apmiršta 
dirvoje, prieš išdygdamas, užaugdamas ir pražysdamas. Seno- 
jo Egipto išminčiai dvilinką vabalų gyvenimą skaitė būsimo 
žmonių kūnų atsikėlimo ženklu. Mums tą atsikėlimą laiduoja 
tikresnis V. Dievo žodis, Lozoriaus prikėlimu pareikštas, V. 
Jėzaus atsikėlimu pagaliau sustiprintas. 

f) Jei valia mums prie to pridėti vaizduotės, tai dirstelėki- 
me į nesuskaitomas negyvenamų žvaigždžių daugybes. Ar ga- 
lime sakyti, kad Dievo visagalinčioji išmintis neprirengė jų 
atsikėlusiems iš numirusių mūs kūnams? Tai būtų panspermija 
tobulesnė, negu XX amžiaus astronomai išgalvojo. 

g) Tu, Viešpatie, gamtoje padėjai daug daugiau ir graže- 
snių nuostabių daiktų, negu tos gamtos išminčiai buvo tikėjęsi 
rasti joje, Tavo galybės plotai siekia daug toliau už stipriausius 
astronomų teleskopus. Tavo meilė surengė Savo vaikeliams 

žmonėms ne tiktai amžinąjį gyvenimą, bet ir neapsakomą įvai- 
riausio tobulėjimo laipsnį. Į tą laimę Tu vedi mus, Viešpatie, 
darbų pastangų keliais. Mes juos pasunkiname sau nuodėmė- 
mis, iš kurių kyla skausmai. Nugalėdami nuodėmes ir skaus- 
mus mes, tarsi, drauge su Tavim savo amžinosios laimės gamin- 
tojais tampame. Didelė Tavo dalis, mažas mūsų prisidėjimas, 
bet juo labiau tuo pasireiškia Tavo meilė, kad, už mus mums 
laimę rengdamas, duodi ir mums to surengimo nuopelną. Užsi- 
pelnytoji laimė, iš tiesų, yra geresnė. Bet Tu, Viešpatie, esi 
viso gero pradžia ir pabaiga, meilės ir laimės amžinoji beribė 
gyvoji jūra. Meilė ir laimė, beveik tos pačios raidės, tik kitaip 
sustatytos. + 

Pabaiga. Garbė Dievui Tėvui ir Sūnui ir Sventajai Dva- 
siai, kaip buvo iš pradžios, taip tebūnie dabar ir visados, ir 
per amžių amžius. Amen. 


32. Pasaulio Katalikas. 


1. „Jūs esatetie, kurie pasilikote su manim 
mano ištyrimuose; todėl aš pavedu jums kara- 
lystę, kaip mano Tėvas yra man pavedęs, kad val- 
gytumėteir gertumėteprie manostalo mano 
karalystėje“ (Luk. 22, 28—30), 

2. Myli, Viešpatie, visus savo sutvėrimus, bet ir Tavoji 
meilė labiau liepsnuoja tiems, kurie, širdimi į Tave krypdami, 
darbais tą pareiškia, Šių pastarųjų tarpe ir aš noriu būti. 


I. Reikia-ir yra pasaulio katalikų. 


a) Žmonės, kurie visą savo laiką, jėgas ir darbus paveda 
tikybos tikslams, vadinasi dvasiškiai. Žmonės gi savo laiką, 
jėgas ir darbus skiriantieji šio gyvenimo reikalams, yra pasau- 
liečiai. Užtenka, kad vienas iš kelių šimtų žmonių būtų išimti- 
nai Dievo tarnyboje. Kitiems tenka dirbti šios žemės darbai 
neužmirštant aprūpinti sielos reikalų. 

b) Sešias dienas pavesdamas darbui, o septintąją skirda- 
mas šventei, Dievas nustatė šios žemės ir tikybos darbų nuo- 
šimtį pasaulio žmonėms. 

c) Kas imtų šešias dienas tarnauti mamonai, o tik septin- 
tąją Dievui, tas užsipelnytų V. Jėzaus pasmerkimą (Mat. 6, 24), 
nes nė mažiausios savo gyvenimo dalies niekas neturi teisės 
skirti blogybei. Šešios pasaulinio darbo dienos turi būti skir- 
Ms geram gamtiniam veiksmui, suderintam su antgamtiniu tik- 
slu, kuriam tarnauja septintoji diena. Kas šituo būdu sutvarko 
savo gyvenimą, tas ir pasaulio darbą dirbdamas tarnauja Dievui, 
nė valandos neduodamas mamonai. 

d) Finansistai ir ekonomistai, pirmiausia tarnaudami tau- 
tos arba šeimynos, ar privatinės įstaigos, ar savo paties turtui 


» 


E 


padauginti, nėra mamonos tarnautojai, o Dievo, jei tą gamtinį 
darbą atlieka sąžiningai. 

e) Svarbus yra šventosios dienos įstatymas, bet pasaulie- 
tis katalikas, savo pasaulines ir sielos pareigas suderindamas, 
ir šiokiomis dienomis dalelę laiko skiria savo sielos naudai bei 
Dievo garbei, jei ne daugiau, tai nors rytmečio ir vakaro maldą 
sukalbėdamas. Bet jo katalikybė labiausiai pasireiškia doros dė- 
snių vykdymu privatiniame ir viešame darbe, asmens ir visuo- 
menės elgesyje. Savo grynai pasaulinius darbus dirbdamas 
pasaulio katalikas neužmiršta nei apreiškimo tiesos, nei Kristaus 
doros. Tame ir yra skirtumas tarp jo ir mamonos tarnautojo, 

1) Nekalbant apie sevovės laikus, mūsų amžiuje Pasteur, 
de Lappareut, Branly gamtos mokslams tarnaudami, Kristaus 
mokiniais buvo; Foch, net didįjį pasaulio karą valdydamas, su- 
gebėjo neperžengti V. Jėzaus mokslo. Pastor, istorijai gyveni- 
mą paaukojęs aukščiausiųjų Bažnyčioje asmenų sunkias nuo 
dėmes dokumentaliai įrodęs, nė kiek neataušo katalikiškame 
maldingume. Lueger didžiąją sostinę valdydamas savo sun- 
kiems uždaviniams iš tikybos sėmėsi jėgų. Nedera minėti te- 
begyvenančių asmenų, politikos veikėjų, kanclerių, prezitentų 
pramonininkų ir kitokių žymiai pagerinančių pasaulinio gyve- 
nimo sritis, kuriose jie dirba, ir atliekančių kataliko pareigas. 

) Deja, yra ir tokių, kurie nešiojasi kataliko iškalbą, bet 

nekatalikiškai elgiasi tiek privačiai, tiek dirbdami viešąjį darbą. 


Juo žemiau stovi kurios tautos kultūra, juo daugiau šitos rūšies 
šikšnosparnių. To tipo žmonių buvo labai daug Rusijoje prieš 
Didįjį Karą. Nors jie nebuvo katalikai, bet, tikybą beafišuoda- 
mi, tėvynę bolševizmui prirengė. 

h) Nuo šios rūšies asmenų apsaugok, Dieve, tą mylimą 
šalį, kur žmonės lietuviai lietuviškai šneka. 


Il. Trys švarumai. 


a) Kataliką be svetimženklių, vyrą ar moterį, ypač inteli- 
gentą žymi trys švarumai: privatinis, šeimyninis ir visuomeninis, 

b) Privatinis žmogaus švarumas yra kaip tik tas netarna- 
vimas dviem priešingiem ponam Dievui ir mamonai. Katalikas 
nepakenčia savyje skirtumo tarp išvaizdos ir turinio. Jo sąžinė 
gryna, ir jo žodžiuose nėra melo. „His word is a bond“ (jo žo- 
dis yra stiprus kaip vekselis), sako amerikiečiai. Jis nevedęs, 
arba netekėjus, lyties skaistybę laiko. 

<) Seimyninis kataliko švarumas remiasi moterystės ištiki- 
mybe. Tas švarumas pasireiškia ir knygyne, kad nelaikoma tvir- 
kinančios škaitytoją spaudos, ir kalbose, kad nepakenčiama na- 
muose slidžių sakinių, ir net kambarių laikyme, kad ne tiktai 
dulkės nuvalytos, bet ir ant sienų kabo tik padorūs paveikslai, 
ir albumuose ant stalo nėra papiktinančių iliustracijų. Šeimyni- 
nis kataliko švarumas neįsileidžia neomaltuzianizmo į savo namus. 

d) Visuomeninis kataliko švarumas pirmiausias yra jo vie- 
šųjų pareigų sąžiningumas, Imdamas algą iš valstybės, ar pri- 

vatinės įstaigos, jis jai tą algą uždirba su kaupu. Valdžią turė- 
damas, jis ją pavartoja valdomųjų naudai. Jis pats šlykštėtųsi 
savim, jei pajustų savyje pagundą priimti kyšį, bet tas yra toli 
nuo jo. Jis saugoja visuomenės turtą kaip savo. 

e) Prie viešojo švarumo pasaulietis katalikas laisvu noru 
prideda liuoslaikio darbuotę katalikų jėgoms organizuoti. Mūsų 
laikais darbo sąlygos tam gana patogios, nes „ir valdininkui ir 
rankpelniui palieka gana daug laiko nuo pareiginio užsiėmimo. 
Senovės aristokratai savo liuoslaikius ir liuosus. pinigus paves- 
davo labdarybei. Dabar gyvenimas pasidarė įvairesnis: reikia ne 
tik labdarybės, bet ir kitokių katalikiškojo darbo rūšių. Inteli- 
gentija, užėmusi aristokratijos vietą, paveldėjo taip pat ir jos 
pareigas. Kam neturtas neleidžia labdariu būti, tas turi kitų vei- 
kimo rūšių ir jomis gali būti nemažiau naudingas. 

f) Viešpatie Dieve! Ne pirmą kartą aš susitinku su ta tri- 
linko švarumo mintimi ir negaliu nepripažinti jos vertės sau ir 
kitiems. Suprantu, kad ji nelengva įvykinti, bet aš nenoriu būti 
šiaudinis katalikas. Oalėjo tą kitos ir kiti, galėsiu ir aš, ypač kad 
Tu, Viešpatie ir Mokytojau, žadėjai būti su Savo mokiniais ir 
su manim iki pabaigos. Daug kartų man pasitaikė pabijoti kai 
kurių uždavinių sunkumo, bet ėmęs juos vykinti, patyriau, kad 
baimės būta be reikalo. Nemažas, tiesa, yra dalykas būti nuo- 
sekliu, šviesiu kataliku, ar katalike. Bet bandymas parodo, kad 
tai įvykdoma, tik reikia šventosios drąsos. 

g) „Nuo Jono gi Krikštytojo dienų iki dabar 
dangauskaralystė kenčia ir smarkiejijąpagauna“ 
(Mat. 12. 11, 12). Juk ne muilo burbulas aš esu, O žmogus ir 
dargi Kristaus mokinys. 

Pabaiga. Kol gyvas, būsiu nuoseklus ir veiklus katalikas 


Rodyklė. 


Prakalba 


. Pagrindų payvikdai 3 


| 
1. Didieji skirtumai 

2. Daiktų vertybė ir jų tikslas 
3. Mano tikslas Ž 

4. Dievas ir žmogus 


I. Savęs pažinimas 


5. Sielą turiu, vis tiek ar noriu, ar nenoriu ja Aurėti 
6. Religija ir Visuotinis Faktas 4 

7. Religija, žmogaus d ži 

8. Kainai ir Abeliai 

9. Inercija ir veiklumas 

10. Nuodėmė ir atgaila 

11. Angelų ir pirmųjų gimdytojų nuodėmė 
12. Manosios nuodėmės | 

13. Drąsa pažinti save 

14 Aistrų vergas, ar valdovas 2 

15. Individualinė dora ir tautų pažiūga 
16. Inteligento pareigos tautai 


„ Krikščionies pavyzdys 


17. Zmonių giminė prieš Kristų 
18. Mesijo laukimas ir atėjimas 
. Nazaretietis Mokytojas 
, Jėzus ir numirėliai 
„ Atsimainymas 
tai Mano Kūnas 
. Jėzus Nazaretietis „Žydų Karalius 
„Aleliuja Ė 


„ Tarnyba ir laimė 


, Šventoji Dvasia 

„ Dangaus karalystė 

„ Gyvoji uola Či 

„ Marija 

.- Bažnyčios veikimas 

, Dievo slėpinių teikimas 
„ Amžinybė 

. Pasdulio katalikas | 


Klaidų atitaisymas. 


21 pusl. prieš žodžius: „1, Žmogus gema dirbti...“ praleis- 
tas skyriaus įvardinimas: Inercija ir veiklumas. . 

